ކުޑަދޮންތުގެ އަނބި ޙައްވާފުޅުގާތުގައި މަނިކުބޭގޯތީ މަރިޔަނބު ބުނިއެއްޗަކުން ޙައްވާފުޅުގެ އެހުންނަ ރަސްމީ ރުޅިގަނޑު އޭގެ ޖަގަހައިން ކުއްލިއަކަށް ބޭރަށްނުކުމެ ބުއްރާސްކުކުޅެއްހެން ނައިބުކަލޭގެ(ޤާޟީ)ގެ ގެއާދިމާލަށް ދުއްވައިގަތެވެ.\n(ކުކުޅުހައު ކުއްލިއަކަށް އަޑުގޮއްވަމުން އުދުހިގެންދާ ދިއުމަށް "ބުއްރާސް" ކިޔައެވެ. އަދި މަޖާޒީބަހެއްގެގޮތަށް ރުޅިގަދަ އަންހެނުން ރުޅިއައިސްގެން ހަޅޭލަވައިގަންނަގަތުމަށްވެސް "ބުއްރާސް" ކިޔައެވެ.)\nނައިބުކަލޭގެ ގެ ހުންނަ މަގަށް ޙައްވާފުޅަށް ނުކުމެވުނުއިރު ގޭގެދޮރޯށި ހުޅުވާލައްވާފައި އެތެރެއަށްވަންނަވަން ނައިބުކަލޭގެ އުޅުއްވަނީއެވެ. ނަމަވެސް އެމަގުގެ އުތުރުފަރާތުން އަންހެނެއްގެ ހަޅޭކުގެއަޑު އިވިލައްވައިގެން އެދިމާލަށް ބައްލަވައިލެއްވިއިރު ކަމަކުދާކަށްނެތެވެ. އަޑުގެކޮޅަށް(އަޑުގައިހުރި އެންމެ ބާރަށް) ހަޅޭލަވަމުން މާނޭވާލަމުން ދުވެފައި މިހިރައަންނަނީ އެއްކަލަ ޙައްވާފުޅެވެ. މިއަޑުފަށްގަނޑަށް ތަންގަނޑުމީހުންވެސް މިވަނީކީއްތޯބަލަން މަގުމައްޗަށް ނުކުންނަނީއެވެ.\nޙައްވާފުޅު އެ އައިގޮތަށްއައިސް "ދޮންތު އަހަރެންވަރިކޮށްފިކަން ދެނަހުރީމުހޭ" ނައިބުކަލޭގެގާތުގައި އެހުމުން ނައިބުކަލޭގެ ޙައިރާންވެ ހުންނަވާފައި ބުނުއްވިއެވެ.\n"ނުދެނެހުރީމެވެ. ވަރިކުރީ ކޮންއިރަކުހެއްޔެވެ."\n"އާނ! ނޭނގޭނެއެވެ. އެނގޭނީ ކިހިނަކުންހެއްޔެވެ. އެކަންކުރީ ސިއްރުންނެވެ. މަނިކުބޭގޯތީ މަރިޔަނބު މަގޭގާތުގައި ބުނީ ވަރިކުރީ އެއުޅޭ ޙަރީރާ ބުނެގެން އޭނާއާއި އިނުމަށްޓަކައި ލާ-މަރުކަޒީގޮތުންނެވެ. އެހެންވީމާ ލާ-މަރުކަޒީގޮތުންކުރާ ވަރިއެއްނޭނގޭނެއެވެ.\nބަލަ! ނައިބުކަލޭގެމެން މިލާމަރުކަޒީއެއް ހެދިފަހުން ހަމަޖެހިލައިގެން މިރަށުގައި ބަޔަކަށްއުޅެވޭނޭ އެއްވެސްގޮތެއް ނެތެވެ. ޖެހިޖެހީނުން މީހަކު ބިންމައްޗަށް ދަންމާލައިފާވެސް މިދަންމާލީ ލާމަރުކަޒީގޮތުންނޭ، މިކަމާ ކުރެވޭނެކަމެއް ނޯންނާނެޔޭ ބުނީމާ އެނިމުނީ އެވެ. ޙައިރާންވެއެވެ."\nނައިބުކަލޭގެއަކީ ޙައްވާފުޅުގެ ފިރި ކުޑަދޮންތުގެވެސް ރައްޓެއްސަކަށްވުމާއެކު ޙައްވާފުޅުގެ އެހުންނަ ޒީލަގަދަ ރުޅިގަނޑު އޭނާއަށްވެސް އެނގިލައްވައެވެ. އެހެންވުމާއެކު، މިދެމަފިރިންގެ ދެމެދުގައި ޖެހޭ ކުނިބުނީގެ ކަންތައް ޙައްލުކޮށްދެއްވުމަށްވެސް ބައެއްފަހަރު އުޅުއްވަން ޖެހިލައްވައެވެ. ޙައްވާފުޅާއި ކުޑަދޮންތުއާ ދެމަފިރީންގެ ދެމެދަށް ވަންނަ ކުނިބުނީގެ އެންމެބޮޑު މައްސަލައަކަށްވެފައި އޮންނަނީ ހަފުތާއެއްގެތެރޭ ހުކުރު ހޯމަ އަންނަގޮތަށް ހަފުތާއަކު ދެފަހަރު އެ ޙަރީރާއެއްގެ ރޯގާ ޙައްވާފުޅަށްޖެހުމެވެ.\nޙައްވާފުޅު ދެއްކިވާހަކަ އައްސަވަން ހުންނަވާފައި އޭނާގެކޮނޑުގައި އަތްޖައްސަވާލައްވާފައި ނައިބުކަލޭގެ ބުނުއްވިއެވެ.\n"ލާ-މަރުކަޒީގޮތުން ވަރިކުރާގޮތެއް އަދި ކައިވެނިކުރާގޮތެއްވެސް ލާ-މަރުކަޒީ ޤާނޫނުގައި ނޯވެއެވެ. އެނޫނަކީ މުޅިން އެހެންކަހަލަ ޤާނޫނެއް ނޫންހެއްޔެވެ. އެހެންވީމާ އެނޫނުގެ ދަށުން އެކަންކަމެއް ނުކުރެވޭނެއެވެ. ލާމަރުކަޒީއާއި ގުޅުވައިގެން ތިޔަކަހަލަ އަޑުއަޑު އެހާ ގަދަވެގެންއުޅެނީ ލާމަރުކަޒީގައި އެހެން ކޮންމެވެސް ކަންކަމެއް ހުރެގެންކަމަށް ވެދާނެއެވެ. އަޅާނުލާށެވެ. ތިޔަވަރިއެއްގެ ވާހަކަވާނީ، ދޮގަކަށެވެ. ގެއަށްދާށެވެ."\nނައިބުކަލޭގެ އެގޮތަށް ބުނުއްވުމުން ގޮތަކަށް ހަމަޖެހިލައިގެންހުރެ ޙައްވާފުޅު ގެއަށްދާން ހިނގައިގަތީ ޝައްކެއްގައި ހުރެގެންނެވެ. އެހެންވަނީވެސް ސަބަބެއް އޮވެގެންނެވެ. އެހެނީ، އެބުނާ ޙަރީރާއަކީވެސް ހެދިހުރި ހަށިގަނޑާއި ވަނާތަކާއި ޝާއްބަކަން އާސްމާނަށް ގޮންޖަހާލެވޭވަރުގެ ރީތި އަންހެނަކަށްވާތީ، ޙަރީރާގެ މޯހިރުގައި ކުޑަދޮންތުއަށް ޖެހެވުމަކީވެސް ނުވާނޭކަމެކޭ ބުނެވޭނީ ކާކަށްހެއްޔެވެ!؟


ކޮންމެ މަހަކު އެއްވަރަކަށް ކަރަންޓު ބިލު ދައްކާ ޕްލޭނެއް\nމަރިޔަމް އިފާއު މޫސާ 15 ފެބްރުއަރީ 2021\nކޮންމެ މަހަކު އެއްވަރަކަށް ކަރަންޓު ބިލު ދައްކާ ޕްނޭނެއް ސްޓެލްކޯއިން ތައާރަފް ކޮށްފި އެވެ.\n"އީކުއަލް ޕޭމެންޓް ޕްލޭން" ގެ ނަމުގައި ސްޓެލްކޯއިން މިއަދު ތައާރަފްކުރި ޕްލޭނުގައި ކޮންމެ މަހަކުވެސް ކަސްޓަމަރުން ފައިސާ ދައްކަން ޖެހޭނީ އެއް އަދަދެކެވެ.\nމިޕްލޭންގެ ދަށުން ކަސްޓަމަރާއި ސްޓެލްކޯ އާއި ދެމެދު އެއްބަސްވުމެއްގައި ސޮއި ކުރެވޭނެ އެވެ. މަހުން މަހަށް ކަސްޓަމަރު ފައިސާ ދައްކަން ޖެހޭނީ ކަސްޓަމަރާއި އެކު އެއްބަސްވެވޭ އަދަދަށް ކަމަށް ސްޓެލްކޯއިން ބުންޏެވެ.\nސްޓެލްކޯއިން ބުނީ، މި އަދަދު ކަނޑައަޅާނީ ފާއިތުވެދިޔަ 12 މަސްދުވަހު ކަސްޓަމަރު ކަރްނަޓު ބޭނުންކުރި މިންވަރަށް ބެލުމަށްފަހުގައި ކަމަށެވެ. އަދި އަލަށް ކަރަންޓު ބޭނުންކުރާ ތަނެއްނަމަ އެތަނުގެ ކުޑަމިނާއި ބޮޑުމިނަށް ބަލައިފައި ކަމަށެވެ.\nމި ހިދުމަތް ހޯދުމަށް އީކުއަލް ޕޭމެންޓް ފޯމު ހުށަހެޅުމަށް ސްޓެލްކޯއިން ބުނިއިރު، ވޭތުވެދިޔަ ހުރިހާ ބިލަކަށް ފައިސާ ދައްކާފައި އޮންނަން ޖެހޭނެ އެވެ. އެއަށްފަހު ކަސްޓަމަރާއި ސްޓެލްކޯއާއި ދެމެދު އީކުއަލް ޕޭމެންޓް އެގްރީމެންޓް ހެދިގެންދާނެ އެވެ.\nމި ޕްލޭންގައި ބައިވެރިވެވޭނީ ގޭގެ ވެރިފަރާތް ނުވަތަ ކަރަންޓުގެ ވެރިފަރާތުގެ އިތުރުން އިމާރާތް ކުއްޔަށް ހިފާފައިވާ ފަރާތަށެވެ. އިމާރާތް ކުއްޔަށް ހިފާފައިވާ ފަރާތުން ޕްލޭންގައި ބައިވެރިވުމަށް އިމާރާތުގެ ވެރިފަރާތުގެ އެއްވެސް އިއުތިރާޒެއްނެތް ކަމުގެ ސިޓީއެއް ހުށަހެޅުމަށްވެސް ސްޓެލްކޯއިން ވަނީ އެދިފަ އެވެ.\nނިމިދިޔަ އަހަރަކީ ކަސްޓަމަރުންގެ އަތްމަތި ދަތި އަހަރަކަށް ވެފައި ޔޫޓިލިޓީ ބިލްތައް ދައްކަން ދަތިވި އަހަރަކަށް ވުމުން މިއަހަރު ބަލާނީ 2019 ވަނަ އަހަރުގައި ކަސްޓަމަރުން ކަރަންޓު ބޭނުންކޮށްފައިވާ މިންވަރަށް ކަމަށްވެސް ސްޓެލްކޯއިން ބުންޏެވެ. މިދިޔަ އަހަރު ގިނަ ދުވަސްތަކަކު ގޭގައި ތިބެން ޖެހުމުން ކަރަންޓު ބޭނުންކުރި މިންވަރު އިތުރުވެފައިވާކަމަށް ވެސް ސްޓެލްކޯ އިން ވަނީ ފާހަގަކޮށްފަ އެވެ.\nސްޓެލްކޯގެ މެނޭޖިންގ ޑިރެކްޓަރު ހަސަން މުގްނީ ވިދާޅުވީ، މި ޕްލޭންގެ މައިގަނޑު މަގްސަދަކީ ސަސްޓަމަރުންނަށް ބިލްތައް ދެއްކުމުގައި ލުއިފަސޭހަ ނިޒާމެއް ގާއިމުކުރުން ކަމަށެވެ. އެގޮތުން ކޮންމެ މަހަކު ދައްކާނެ ވަކި ވަރެއް ކަނޑައެޅިފައިވުމުން ކަސްޓަމަރުންނަށް ބިލް އައުމުގެ ކުރިން ދައްކަން ޖެހޭނެ އަދަދު އެނގޭނެ ކަމަށާއި، ފައިސާ ހަރަދުކުރާނެ ގޮތުގެ ޕްލޭނެއް ހަދާލަން ކަސްޓަމަރުންނަށް ފަސޭހަވެގެން ދާނެ ކަމަށެވެ.\nއަރުޝީފަށް ނެގީ 16/02/2021 12:21\nއެންމެފަހުން އަޕްޑޭޓްކުރީ 16/02/2021 12:21\nޕޮލިސް ސްޓާފް ސަރޖަންޓް ޖާވިދު އިސްމާޢީލް 17 މިނެޓު ކުރިން\nއަލީ ރާޒީ 26 މިނެޓު ކުރިން\nނިމާ ހަސަން 37 މިނެޓު ކުރިން\nމުއައްލިމް އިބްރާހިމް 41 މިނެޓު ކުރިން


Azima ah liunthah havaalukoh sharee'athah thayyaaruvejje - The Press\nއާޒިމާއަށް ލިޔުންތައް ހަވާލުކޮށް ޝަރީއަތަށް ތައްޔާރުވެއްޖެ\nނިމާ ހަސަން 11 July 2019, 10:54\nއައިޝަތު އާޒިމާ ޝުކޫރު / ފޮޓޯ: ސޯޝަލްމީޑިއާ\nރައީސް އޮފީހުގެ ކުރީގެ މިނިސްޓާ އޮފް ލީގަލް އެފެއާޒް އައިޝަތު އާޒިމާ ޝަކޫރުގެ މައްޗަށް އުފުލާފައިވާ މަނީ ލޯންޑާ ކުރުމަށް މަގުފަހި ކޮށްދިނުމުގެ ދައުވާއާ ގުޅޭ ލިޔުންތައް ހަވާލުކޮށް، ޝަރީއަތަށް ތައްޔާރު ވެއްޖެއެވެ.\nމި މައްސަލާގެ ޝަރީއަތް ހިންގަން މިއަދު ހެނދުނަށް ތާވަލު ކޮށްފައި ވާއިރު، މިއަދު ހެނދުނު އާޒިމާއަށް ލިޔުންތައް ހަވާލު ކޮށްފައިވާ ކަމަށާއި، އޭނާގެ ފަރާތުން ކޯޓަށް ވަޑައިގެންނެވީ ބޭބެ، އަލީ އާމިރު ކަމަށް މައުލޫމާތު ލިބެއެވެ.\nޖިނާއީ އިޖުރާއަތުގެ ގާނޫނު އޮންނަ ގޮތުން ޝަރީއަތުގެ އަޑުއެހުންތައް ފެށޭނީ ދައުވާއާ ގުޅޭ ލިޔެކިޔުންތައް ހަވާލުކުރުމަށް ފަހުއެވެ.ދެން އޮންނާނީ ދައުވާގެ އިބްތިދާއީ އަޑުއެހުންތަކެވެ. މީގެ ކުރިން ވެސް އާޒިމާއަށް ލިޔުންތައް ހަވާލު ކުރުމަށް މަސައްކަތް ކުރިއެވެ. ނަމަވެސް އޭރު ޗިޓް ހަވާލު ނުކުރެވިގެން އެކަން ނުވެ އޮތީ، އޭނާ ރާއްޖެއިން ބޭރުގައި އުޅުއްވާތީއެވެެ. ނަމަވެސް އާޒިމާ ވަނީ މިހާރު ރާއްޖެ ވަޑައިގެންފައެވެ.\nއާޒިމާގެ މައްޗަށް ދައުވާ ކުރަނީ ރައީސް ޔާމީން ހިންގެވި ކަމަށް ތުހުމަތު ކުރާ މަނީ ލޯންޑަރިން އަށް އެހީތެރިވެ، އެކަމުގައި ސަރުކާރުގެ އިދާރާތަކަށް ދޮގު މައުލޫމާތު ދެއްވި ކަމަށް ބުނެއެވެ.\nއިތުރު ލިޔުންތައް ހަބަރު ސިޔާސީ


SunOnline: Miaharu aa 30 enginegeyge masaikai nimeyne: Fenaka\nމި އަހަރު އާ 30 އިންޖީނުގޭގެ މަސައްކަތް ނިމެނޭ: ފެނަކަ\nމުހައްމަދު އައުޒަމް 02 Jan 2020, 15:05\nދ. ހުޅުދެލީގައި ފެނަކައިން އަލަށް އަޅާ އިންޖީނުގޭގެ ތެރެއިން----ފޮޓޯ: ފެނަކަ\nފެނަކައިން މި އަހަރު އެކި ރަށްރަށުގައި އާ 30 އިންޖީނުގެ އަޅައި ހިދުމަތް ދޭން ފަށާނެ ކަމަށް އެކުންފުނިން ބުނެފި އެވެ.\nރަށްރަށުގެ އިންޖީނުގެތައް މީހުން އުޅޭ ސަރަޙައްދުތަކުން އެކަހެރި ސަރަޙައްދުތަކަށް ބަދަލުކުރުމަށް ފެނަކައިން ހިންގާ މަޝްރޫޢުތަކުގެ ދަށުން 21 ރަށެއްގައި ފެށި މަސައްކަތްތަކުގެ ބައެއް މަސައްކަތްތައް ވަނީ ނިމިފަ އެވެ. އެގޮތުން ހއ. ތަކަންދޫއާއި ތ. އޮމަދޫ އަދި ށ. ޅައިމަގުގެ އިންޖީނުގޭގެ މަަސައްކަތްތަކުގެ ތެރެއިން 99 ޕަސެންޓް މިހާރު ވަނީ ނިންމައިފަ އެވެ.\nފެނަކައިން އިތުރު ރަށްރަށުގެ އަޅަން ފެށި އިންޖީނުގެތަކުގެ މަސައްކަތް ނިމުނުވަރު\nގދ. ނަޑެއްލާއާއި ގދ. ތިނަދޫ، ށ. ފޯކައިދޫ، ނ. މިލަދޫ، ށ. ބިލެތްފަހި އަދި. ނ. ކެނދިކޮޅުދޫގައި އާން އިންޖީނުގެތައް އަޅަން ސޮއިކުރިޔަސް އެ ތަންތަނުގެ މަސައްކަތް އަދި ނުފެށެ އެވެ.\nލ. މާމެންދޫގައި ފެނަކައިން އަލަށް އިންޖީނުގޭގެ ތެރެއިން----ފޮޓޯ: ފެނަކަ\nއޭގެ އިތުރުން ގއ. ވިލިނގިލި، ރ. ރަސްމާދޫ އަދި ހއ. އުތީމުގެ އިންޖީނުގެތައް އެކަހެރި ސަރަޙައްދުތަކަށް ބަދަލުކުުރުމުގެ އިތުރުން، އައްޑޫ އަތޮޅުގައި ސެންޓްރަލް ޕަވަރ ޕްލާންޓެއް ގާއިމްކުރުމަށް 2019 ވަނަ އަހަރު ހިފުނު އަމާޒުގެ މަތިން، މިމަޝްރޫޢުތަކުގެ އެއްބަސްވުންތަކުގައި ސޮއިކުރުމުގެ މަރުޙަލާއަށް ވާސިލްވުމަށް މަސައްކަތް ކުރަމުންދާ ކަމަށް ވެސް ފެނަކައިން ބުންޏެވެ.\nފެނަކައިން ބުނީ އެ ކުންފުނިން އަލަށް ޢިމާރާތް ކުރާ ކޮންމެ އިންޖީނުގެއެއްގައި ޒަމާނީ ފެންވަރުގެ އޮފީސް ޢިމާރާތްތަކާއި ފިއުލް ސްޓޯރޭޖް އަދި ޗިމްނީ ޢިމާރާތްކުރެވޭނެ ކަމަށެވެ. އޭގެ އިތުރުން އާއިންޖީނުގެތައް ހުޅުވޭއިރު ނެޓްވޯކް އަޕްގްރޭޑްކުރެވި މޯލްޑިވްސް އެނަރޖީ އޮތޯރިޓީގެ ޤަވާޢިދުތަކާ އެއްގޮތްވ ާގޮތުގެ މަތިން 70 ޑެސިބެލް އަށްވުރެ މަތިނުވާނެހެން، ސައުންޑް އެޓެނުއޭޓަރ ފަދަ ޒަމާނީ ވަސީލަތްތަކުގެ އެހީގައި އިންޖީނުގެއިން އުފައްދާ އަޑު މަޑުވެގެންދާނެ ކަމަށެވެ.\nޗިމްނީގެ އެހީގައި އިންޖީނުގެއިން އަރާ ދުމުން ރައްޔިތުންނަށް ލިބޭ ގެއްލުން ކުޑަވެގެންދާނެ ކަމަށް ވެސް ފެނަކައިން ބުންޏެވެ.\nފަސް ރަށެއްގައި ފެނަކައިން އާ އިމާރާތްތަކެއްގެ ބިންގާ\nއީއައިއޭ ނުހެދުމުން ފެނަކަ ދެ ލައްކަ ރުފިޔާއިން ޖޫރިމަނާ\n"ފެނަކައަށް 17.8 މިލިއަން ރުފިޔާ ދޭން އެންގީ ރަނގަޅަށް"


Kulhudhuffushi in Ibu ah hoonu maruhabaa eh kiyaifi\nކުޅުދުއްފުށިން އިބޫއަށް ހޫނު މަރުހަބާއެއް ކިޔައިފި\nއިބޫއަށް މަރުހަބާ ކިޔުމަށް ކުޅުދުއްފުށީ ބަނދަރަށް މީހުން ޖަމާވެފަ - ނާޒިމް ހަސަން | އަވަސް\nއުތުރުގެ އެންމެ އާބާދީ ބޮޑު ރަށް، ހދ. ކުޅުދުއްފުށިން އިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު، އިބޫއަށް ހޫނު މަރުހަބާއެއް މިއަދު ކިޔައިފި އެވެ. އިބޫ ކުޅުދުއްފުއްޓަށް ވަޑައިގެންނެވީ މިއަދު އިރުއޮއްސެނިކޮށެވެ.\nކުޅުދުއްފުއްޓަށް އިބޫ ވަޑައިގަންނަވާތީ އެމްޑީޕީއަށް ސަޕޯޓްކުރާ ގިނަ އަދަދެއްގެ ރައްޔިތުން ބަނދަރަށް ޖަމާވެފައި ތިއްބެވެ. އެމްޑީޕީގެ ދިދަ އާއި ރީނދޫ ކުލައިގެ ހެދުން ލައިގެން ކުޅުދުއްފުށީ ރައްޔިތުން އިބޫއަށް މަރުހަބާ ދެންނެވި އެވެ.\nކުލުދުއްފުއްޓަކީ އަބަދުވެސް އެމްޑީޕީގެ ތާއިިދު ބޮޑު ރަށެކެވެ. އެންމެ ފަހުން ބޭއްވި ކައުންސިލް އިންތިހާބުގައި ވެސް ރަށު ކައުންސިލާއި އަތޮޅު ކައުންސިލްގެ ކުޅުދުއްފުށީ ގޮނޑިތައް ވެސް ކާމިޔާބުކުރީ އެމްޑީޕީއިންނެވެ.\nއިބޫއަށް ކުޅުދުއްފުށިން މަރުހަބާ ކިޔަނީ - ނާޒިމް ހަސަން | އަވަސް\nއިބޫ މިއަދު ކުޅުދުއްފުއްޓަށް 5:45 ހާއިރު ވަޑައިގެންނެވިއިރު އެންމެންނާ ސަލާމްކޮށް ނިންމާލެވުނީ 6:15 ވަނިކޮށެވެ.\nކެންޑިޑޭޓެއްގެ ގޮތުގައި އިބޫ ފުރަތަމަ ފަހަރަށް ކުޅުދުއްފުއްޓަށް ވަޑައިގެންފައިވާއިރު، މިރޭ އިދިކޮޅު ޕާޓީތަކުގެ ބޮޑު ޖަލްސާއެއް ބޭއްވުމަށް ވަނީ ހަމަޖެހިފަ އެވެ. އެ ޖަލްސާގައި ކުޅުދުއްފުއްޓަށް އިބޫ ވައުދުތަކެއްވެވަޑައިގަންނަވާނެ ކަމަށް ބެލެވެ އެވެ.\nމިއަދުގެ އެންމެ ފަހު ރަށުގެ ގޮތުގައި ކުޅުދުއްފުއްޓަށް އިބޫ ވަޑައިގެންފައިވާއިރު އޭގެ ކުރިން ނޭކުރެންދޫ، ވައިކަރަދޫ، ކުމުންދޫ އަދި ކުރިނބިއަށް އިބޫ ވަޑައިގެންނެވި އެވެ. އެ ރަށްރަށުގައި ވެސް އިބޫ ރަށްރަށަށް ދިމާވެފައިވާ ދަތިތައް ހައްލުކޮށްދެއްވާނެ ކަމަށް ވިދާޅުވެފަ އެވެ.


Salman Mifaharu Bigg Boss Host Kohdhey Agu Bodu Kohfi – Iru\nއާފިޔާގެ އެދުމަށް ހުކުމް ފަސްކޮށްފި\nމަސްތުވާތަކެތީގެ މައްސަލަ ހައްލުކުރުމަށް މީޑިއާތަކާއެކު ޚާއްސަ އޮަޕަރޭޝަނެއް\nޓެކްސް އެޕީލް ޓްރައިބިއުނަލްއަށް މެންބަރުން އައްޔަނު ކޮށްފި\nއަޒުރް އެއާގެ ދަތުރުތައް ފަށައިފި، ފުރަތަމަ ދަތުރުގައި ވެސް 500 ޓޫރިސްޓުން\nސަލްމާން މިފަހަރު ބިގް ބޮސް ހޮސްޓްކޮށްދޭ އަގު ބޮޑު ކޮށްފި\nލަހޫ·4ސެޕްޓެމްބަރު 2020\nކަލާޒް ޗެނަލުން ކޮންމެ އަހަރަކު ގެނެސްދޭ ބިގް ބޮސް އަކީ އިންޑިއާގެ އެންމެ މަޤުބޫލު ރިއަލިޓީ ޝޯއެވެ.\nމި ޝޯގެ4ވަނަ ސީޒަން އިން ފެށިގެން ހޮސްޓްކޮށްދެމުން އަންނަ ސަލްމާން ޙާން ކޮންމެ އަހަރަކުވެސް ޝޯ ހޮސްޓު ކޮށްދިނުމަށް ބޮޑު އަދަދެއް ނަގައެވެ. މިފަހަރު ސަލްމާން މި ޝޯ ހޮސްޓުކުރުމަށް ހުށަހެޅި އަދަދާއި އެކު މިއީ މިއަހަރު އެންމެ ބޮޑު އާމްދަނީއެއް ލިބުނު ތަރިއަށް ވެގެންދާނެއެވެ.\nހަބަރުތައް ބުނާ ގޮތުގައި ސަލްމާން މިފަހަރު ޝޯ ހޮސްޓުކޮށްދޭން ހުށަހަޅާފައިވަނީ ކޮންމެ އެޕިސޯޑަކަށް 20 ކަރޯޑް ރުޕީސްއެވެ. އެގޮތުން3މަސްދުވަހަށް ދެމިގެންދާ މި ޝޯއަށް އޭނާއަށް ޖުމްލަ 450 ކަރޯޑް ރުޕީސް އާއި ގާތަށް ލިބޭނެ ކަމަށް ބެލެވެއެވެ. ސަލްމާން މިދިޔަ އަހަރު ޝޯ ހޮސްޓް ކޮށްދީފައިވަނީ ކޮންމެ ޝޯއަކަށް 15.5 ކަރޯޑް ރުޕީސްއެވެ.\nޝޯގެ ޕްރޮޑިއުސަރުން މިހާ ބޮޑު އަދަދެއް ސަލްމާންއަށް ދިނުމަށް ނިންމާފައިމިވަނީ ބެލެވޭ ގޮތުގައި، ގިނަ ބަޔަކު އެހާ ޝައުގުވެރިކަމާއެކު މި ޝޯ ބަލާ ސަބަބަކީ ސަލްމާން ޚާން ހޯސްޓް ކޮށްދޭތީއެވެ.\nރައީސް ސޯލިހު ފާދިއްޕޮޅަށް ވަޑައިގެންފި\nމިދިޔައަހަރުގެ ޝޯއަށްވެސް ސަލްމާން އަށް ވަނީ ވަކިން ދިރިއުޅޭނެ ބޮޑު ތަނެއް ޕްރޮޑިއުސަރުން ހަދާދީފައެވެ. ހަބަރުތައް ބުނާ ގޮތުގައި މިފަހަރުވެސް ސަލްމާން އަށް ދަނީ ބިގްބޮސް ގޭގައި ވަރަށް ފެންވަަރުގެ ތަނެއް ހަދަމުންނެވެ.


މިނިސްޓަރ އޮފް ހޯމް އެފެއާޒް އައްޝައިޚް އިމްރާން ޢަބްދުﷲ އާއި ކޮމިޝަނަރ އޮފް ޕޮލިސް މުޙައްމަދު ހަމީދު ގދ. އަތޮޅަށް ކުރައްވަމުން ގެންދަވާ ދަތުރުފުޅުގައި، އެއަތޮޅު އަތޮޅު ކައުންސިލާ ތިނަދޫ ކައުންސިލާއި މަޑަވެލި ކައުންސިލާއި އަދި ހޯޑެއްދޫ ކައުންސިލާއެކު މަޝްވަރާ ބައްދަލުވުމެއް ބާއްވައިފިއެވެ. މިއަދު ހެނދުނު ގދ .އަތޮޅު ކައުންސިލް އިދާރާގައި ކުރިއަށް ގެންދިޔަ މިބައްދަލުވުމުގައި، ކައުންސިލުތަކަށް … ތަފްސީލް\nފުލުހުންގެ 86 ވަނަ އަހަރީ ދުވަހުގެ މުނާސަބަތުގައި ގދ. ތިނަދޫގައި ކުޑަކުދިންގެ ހަވީރެއް ބާއްވައިފި\nއަންގާރަ ،30 އޭޕްރިލް 2019 / 20:35\nފުލުހުންގެ 86 ވަނަ އަހަރީ ދުވަހުގެ މުނާސަބަތުގައި ގދ. ތިނަދޫގައި ކުޑަކުދިންގެ ހަވީރެއް ބާއްވައިފިއެވެ. ތިނަދޫ ފުޓުބޯޅަ ދަނޑުގައި މިއަދު ބޭއްވި މި ކުޑަކުދިންގެ ހަވީރު ހުޅުއްވައި ދެއްވީ މިނިސްޓަރ އޮފް ހޯމްއެފެއާޒް އައްޝެއިޚް އިމްރާން ޢަބްދުﷲ އާއި ކޮމިޝަނަރ އޮފް ޕޮލިސް މުޙައްމަދު ޙަމީދެވެ. މި ހަވީރުގައި ތަފާތު އެކި ކުޅިވަރުތައް ކުރިއަށް ގެންގޮސްފައިވެއެވެ. އަދި … ތަފްސީލް\nފުލުހުންގެ 86 ވަނަ އަހަރީ ދުވަހުގެ މުނާސަބަތުގައި އަތޮޅުތެރޭގައި ބައްވާ ޑިނަރ ނައިޓު ގދ. ތިނަދޫގައި ބާއްވައިފި\nއަންގާރަ ،30 އޭޕްރިލް 2019 / 18:58\nފުލުހުންގެ ޚިދުމަތަށް 86 އަހަރު ފުރުމުގެ މުނާސަބަތުގައި ފުލުހުންނާއި ފުލުހުންގެ އާއިލާތައް އެއްތަނަކުން ބައްދަލުކޮށް ހިތްއުފާކޮށްލުމުގެ ގޮތުން އަތޮޅުތެރޭގައި ބާއްވާ ޑިނަރ ނައިޓު ގދ. ތިނަދޫގައި ބާއްވައިފިއެވެ. ރޭ ބޭއްވި މި ޑިނަރ ނައިޓް ޝަރަފުވެރިކޮށްދެއްވީ މިނިސްޓަރ އޮފް ހޯމްއެފެއާޒް އައްޝެއިޚް އިމްރާން ޢަބްދުﷲ އެވެ. މި ޑިނަރ ނައިޓުގައި ކޮމިޝަނަރ އޮފް ޕޮލިސް މުޙައްމަދު … ތަފްސީލް\nއަންގާރަ ،30 އޭޕްރިލް 2019 / 18:44\nފުލުހުންގެ ޓްރެފިކް މެނޭޖްމަންޓް ޑިޕާރޓްމަންޓުން ތަޙުޤީޤު ކުރަމުންދާ މައްސަލައަކާ ގުޅިގެން މީހަކު ހޯދުމުގެ މަސައްކަތް ފުލުހުން ދަނީ ކުރަމުންނެވެ. މިމައްސަލައާ ގުޅިގެން ހޯދަމުންދަނީ ހއ.އިހަވަންދޫ / ހިޔާވަހި، އިބްރާހީމް މަމްދޫޙް (37އ) އެެވެ. ވީމާއިބްރާހީމް މަމްދޫޙްއާ ގުޅޭ އެއްވެސް މަޢުލޫމާތެއް ލިބިފައިވާނަމަ ޓްރެފިކް މެނޭޖްމަންޓް ޑިޕާރޓްމަންޓުގެ ޑިއުޓީ ނަމްބަރު 9660183 އަށް ގުޅުއްވައި ޙިއްސާކުރެއްވުން އެދެމެވެ. މިފަދަ ކަންކަމުގައި ރައްޔިތުންގެ ފަރާތުން ފުލުހުންނަށް … ތަފްސީލް\nއަންގާރަ ،30 އޭޕްރިލް 2019 / 18:25\nސިވިލް ކޯޓަށް ހުށަހަޅާފައިވާ މައްސަލައަކާއި ގުޅިގެން އެކޯޓަށް ހާޟިރުކުރަން ބޭނުންވެ ޙާޟިރުކުރެވިފައިނުވާ މީހަކު ބަންދުގައި ބަހައްޓައިގެން ކޯޓަށް ހާޟިރުކޮށްދިނުމަށް ފުލުހުންގެ މައްޗަށް އަމުރުކުރުމާއި ގުޅިގެން އޭނާ ހޯދުމުގެ މަސައްކަތް ފުލުހުން ދަނީ ކުރަމުންނެވެ. މިއަމުރާ ގުޅިގެން ހޯދަމުންދަނީ ރ.އަލިފުށި / ކިނާރާ، ޢަލީ ނަޛީރު (37އ) އެވެ. ޢަލީ ނަޛީރު ހޯދަމުންދަނީ ސިވިލް ކޯޓުން ދަޢުވާކުރާ ސާބިތު ދަރަނީގެ މައްސަލައަކާއި ގުޅިގެން، ބަންދުގައި … ތަފްސީލް\nއަންގާރަ ،30 އޭޕްރިލް 2019 / 18:15\nފުވައްމުލަކު ޕޮލިސް ސްޓޭޝަނުން ތަޙުޤީޤު ކުރަމުންދާ މައްސަލައަކާ ގުޅިގެން މީހަކު ހޯދުމުގެ މަސައްކަތް ފުލުހުން ދަނީ ކުރަމުންނެވެ. މިމައްސަލައާ ގުޅިގެން ހޯދަމުންދަނީ ޏ.ފުވައްމުލައް / މިސްކިތްމަގު. ބްލޫރީގެ، ޢަބްދުﷲ އަޙްމަދު (50އ) އެެވެ. ވީމާ ޢަބްދުﷲ އަޙްމަދުއާ ގުޅޭ އެއްވެސް މަޢުލޫމާތެއް ލިބިފައިވާނަމަ ފުވައްމުލަކު ޕޮލިސް ސްޓޭޝަނުގެ ޑިއުޓީ ނަމްބަރު 6865013 އަށް ގުޅުއްވައި ޙިއްސާކުރެއްވުން އެދެމެވެ. މިފަދަ ކަންކަމުގައި ރައްޔިތުންގެ … ތަފްސީލް\nމަސްތުވާތަކެއްޗާއެކު ށ. މިލަންދޫން މީހަކު ހައްޔަރުކޮށްފި\nއަންގާރަ ،30 އޭޕްރިލް 2019 / 16:54\nމަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ށ. މިލަންދޫގައި މަސައްކަތްކުރާ ފުލުހުން ހިންގި އޮޕަރޭޝަނެއްގައި މަސްތުވާތަކެއްޗާއެކު އެރަށުން މީހަކު ހައްޔަރުކޮށްފިއެވެ. މާލެއިން ފުރައިގެން މިލަންދުއަށް ދަތުރުކުރަމުންދާ ފެރީއަކުން މިލަންދުއަށް މަސްތުވާތަކެތި އެތެރެކުރަން އުޅޭކަމަށް އާންމުފަރާތަކުން މިލަންދޫ ޕޮލިސް ސްޓޭޝަނަށް ދިން މަޢުލޫމާތަކާއި ގުޅިގެން ހިންގި މި އޮޕަރޭޝަނުގައި ހައްޔަރުކޮށްފައިވަނީ 18 އަހަރުގެ މީހެކެވެ. އެޕްރީލް … ތަފްސީލް\nރާއްޖެ އެތެރެކޮށް ފަޅު ރަށެއްގައި ރައްކާކޮށްފައި ހުރި މަސްތުވާތަކެތި ހޯދައިފި\nއަންގާރަ ،30 އޭޕްރިލް 2019 / 0:06\nމަސްތުވާތަކެއްޗާއި ދެކޮޅަށް ފުލުހުން ކުރަމުންގެންދާ މަސައްކަތްތަކުގެ ތެރެއިން އަޕަރ ސައުތު ޑިވިޝަންއާއި ޑްރަގް އެންފޯސްމަންޓް ޑިޕާޓްމަންޓް އަދި ޑައިރެކްޓްރޭޓް އޮފް އިންޓެލިޖެންސް ގުޅިގެން ހިންގި އޮޕަރޭޝަނެއްގައި ގިނަ އަދެއްގެ މަސްތުވާތަކެތި ހޯދައިފިއެވެ. ކޮމިޝަނަރ އޮފް ޕޮލިސް މިކަން ހާމަކުރެއްވީ ފުލުހުންގެ 86 ވަނަ އަހަރީދުވަހުގެ މުނާސަބަތުގައި ގދ.ތިނަދޫގައި މިރޭ ކުރިއަށްގެންދިޔަ ޑިނަރ ނައިޓްގައި ވާހަކަފުޅު ދައްކަވަމުންނެވެ. … ތަފްސީލް\nމަސްތުވާތަކެއްޗާއިއެކު ރ.ހުޅުދުއްފާރުން މީހަކު ހައްޔަރުކޮށްފި\nހޯމަ ،29 އޭޕްރިލް 2019 / 15:02\nމަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ރ. އުނގޫފާރު ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި، މަސްތުވާތަކެއްޗާއެކު ހުޅުދުއްފާރުން މީހަކު ހައްޔަރުކޮށްފިއެވެ. މާލެއިން ހުޅުދުއްފާރަށް ދަތުރުކުރަމުންދާ ލޯންޗަކުން މީހަކު ހުޅުދުއްފާރަށް މަސްތުވާތަކެތި އެތެރެ ކުރަން އުޅޭކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން ހިންގި މިއޮޕަރޭޝަނުގައި ހައްޔަރުކޮށްފައިވަނީ 29 އަހަރުގެ ފިރިހެނެކެވެ. … ތަފްސީލް\nގއ. އަތޮޅު ތަޢުލީމީ މަރުކަޒުގެ ދަރިވަރުންނަށް ކުރިއަށް ގެންދިޔަ ސްކޫލް ޓްރެފިކް މޮނިޓަރސް ޕްރޮގްރާމް ނިންމުމުގެ ރަސްމިއްޔާތު ބާއްވައިފި\nހޯމަ ،29 އޭޕްރިލް 2019 / 12:52\nސްކޫލް ދަރިވަރުންނަށް އަމާޒުކޮށް ފުލުހުން ކުރިއަށް ގެންދާ ހަރަކާތްތަކުގެ ތެރެއިން ގއ. އަތޮޅު ވިލިނގިލި ޕޮލިސް ސްޓޭޝަނާއި ޓްރެފިކް މެނޭޖްމަންޓް ޑިޕާރޓްމަންޓް ގުޅިގެން، ގއ. ވިލިނގިލީގައި ހުންނަ އެއަތޮޅު އަތޮޅު ތަޢުލީމީ މަރުކަޒުގެ ދަރިވަރުންނަށް ކުރިއަށްގެންދިޔަ ސްކޫލް ޓްރެފިކް މޮނިޓަރސް ޕްރޮގްރާމް ނިންމުމުގެ ރަސްމިއްޔާތު ބާއްވައިފިއެވެ. ގއ. އަތޮޅު ތަޢުލީމީ މަރުކަޒުގައި ރޭ ބޭއްވި މިރަސްމިއްޔާތު ޝަރަފުވެރިކޮށްދެއްވީ ޓްރެފިކް މެނޭޖްމަންޓް ޑިޕާޓްމަންޓްގެ ޑެޕިއުޓީ ހެޑް … ތަފްސީލް


Tuchel Vaki Kurumah Fahu PSG Ge Coach Kan Pochettino Ah – adduLIVE\nLast Updated: January 24, 09:47\nޓުޗެލް ވަކިކުރުމަށްފަހު ޕީއެސްޖީގެ ކޯޗުކަން ޕޮޗެޓީނޯ އަށް\nDec 24, 2020, 16:20 ހަސަން ރަޝީދު\nޕީއެސްޖީގެ ކޯޗުކަމުން ތޯމަސް ޓުޗެލް ވަކިކޮށްފިއެވެ.\nއުމުރުން 47 އަހަރުގެ ޓުޗެލް ޕީއެސްޖީގެ ކޯޗުކަމުގެ މަގާމުން ކުއްލި ގޮތަކަށް ވަކިކޮށްފައިވާއިރު އޭނާއާއެކު އެ ކްލަބުން ހަދާފައިވާ ކޮންޓްރެކްޓް ހަމަވާން ބާކީ އަދި ހަ މަސް އެބައޮތެވެ.\nޓުޗެލް މަގާމުން ވަކިކުރި ސަބަބެއް އަދި މިހާތަނަށް އެނގިފައި ނުވާއިރު، ޕީއެސްޖީ މިވަގުތު އޮތީ ފްރެންޗް ލީގުގެ އެއްވަނައިގައި އޮތް ލިޔޯން އަށް ވުރެ އެއް ޕޮއިންޓު ފަހަތުން ލީގުގެ ތިންވަނައިގައެވެ. ޓުޗެލް ވަނީ މިދިޔަ ސީޒަނުގައި ފުރަތަމަ ފަހަރަށް ޕީއެސްޖީ ޗެމްޕިއަންސް ލީގުގެ ފައިނަލަށް ވެސް ގެންގޮސްދީފައެވެ.\nޓުޗެލް އަށްފަހު ޕީއެސްޖީގެ ކޯޗުކަމުގެ މަގާމާއި ހަވާލުވުން ދެން އެންމެ ގާތީ ޓޮޓެންހަމްގެ ކުރީގެ ކޯޗު މައުރީސިއޯ ޕޮޗެޓީނޯ ކަމަށް ރިޕޯޓުތައް ބުނެއެވެ. މިދިޔަ އަހަރުގެ ފަހުކޮޅު ޓޮޓެންހަމްގެ ކޯޗުކަމުގެ މަގާމުން ވަކިކުރި ފަހުން މިއަދާއި ހަމައަށް ޕޮޗެޓީނޯ ހުރީ ކޯޗިންގެ ދާއިރާ އާއި ދުރުގައެވެ.\nރިޕޯޓުތައް ބުނާގޮތުން ޕީއެސްޖީ އާއި ޕޮޗެޓީނޯ އާއި ދެމެދު ފާއިތުވި 24 ގަޑިއިރުތެރޭ ވަނީ މިކަމާ ގުޅޭގޮތުން މަޝްވާރާތައް ކުރިއަށް ގެންގޮސްފައެވެ. ޕޮޗެޓީނޯ އަކީ މީގެކުރިން ޕީއެސްޖީ އަށް ކުޅެފައިވާ ކުޅުންތެރިއެއް ވެސް މެއެވެ.


Argentina world cup ah, hurihaa shukurreh Messi ah! | Mihaaru\nއާޖެންޓީނާގެ ކެޕްޓަން ލިއޮނަލް މެސީ ލަނޑު ޖެހުމަށް ފަހު އުފާފާޅުކުރަނީ. --ފޮޓޯ: އޭއެފްޕީ\n11 އޮކްޓޯބަރ 2017 - 07:12 44 comments\nއެންމެ ފަހުން ކުޅުނު މެޗުގައި ޕެރޫއާ ލަނޑެއް ނުޖެހި އެއްވަރުވުމުން އާޖެންޓީނާ ވޯލްޑް ކަޕަށް ކޮލިފައިނުވެދާނެ ކަމުގެ ބިރު އޮތީ ވަރަށް ބޮޑަށް ހީވެފަ އެވެ. ކޮލިފައިވުމަށް މިރޭ މޮޅުވާން މަޖުބޫރުވެފައިވާތީ އެ ޓީމުގެ ގިނަ ސަޕޯޓަރުން ތިބީ، ދުނިޔޭގެ މޮޅު ކުޅުންތެރިއާގެ މަގާމް ފަސް ފަހަރު ހޯދާފައިވާ މެސީ އަށް ވަރަށް ބޮޑަށް ބަރޯސާވެގެންނެވެ. ކަންވީ ވެސް އެހެންނެވެ. ތަފާތު މޮޅު ކުޅުމެއް ދައްކައި އެކަނިމާއެކަނި ކަހަލަ ގޮތަކަށް މެސީ މި ވަނީ އޭނާގެ ޓީމު ވޯލްޑް ކަޕުން އޮޓޮމެޓިކް ޖާގައެއް ހޯދައިދީފަ އެވެ.\nއާޖެންޓީނާ ކޮލިފައިވީ 28 ޕޮއިންޓާ އެކު ދެކުނު އެމެރިކާ ބައްރުގެ ކޮލިފައިން ބުރުގެ ތިން ވަނަ ހޯދައިގެންނެވެ. އަނެއް ތިން ޖާގަ ކަށަވަރުކުރީ 41 ޕޮއިންޓާ އެކު އެއް ވަނަ ހޯދި ބްރެޒިލާއި 31 ޕޮއިންޓާ އެކު ދެ ވަނަ ހޯދި އުރުގުއޭ އާއި 27 ޕޮއިންޓާ އެކު ހަތަރު ވަނަ ހޯދި ކޮލަމްބިއާ އެވެ. ފަސް ވަނަ އަށް ދިޔަ ޕެރޫ އަށް ޖެހޭނީ އިންޓަ ކޮންފެޑެރޭޝަން ޕްލޭއޮފުގައި ނިއު ޒީލެންޑާ ދެކޮޅަށް ދެ ލެގު ކުޅޭށެވެ. އެ ޓީމަށް ލިބުނީ 26 ޕޮއިންޓެވެ.\nކަނޑުގެ ލޮނުގަނޑަށް ވުރެ 9350 ފޫޓު އުހުގައި އޮންނަ ކުއީޓޯގައި މިރޭ އާޖެންޓީނާ ކުޅުނު މެޗުގެ ފުރަތަމަ މިނެޓުގައި އިކުއެޑޯ އިން ޖެހި ލަނޑާ އެކު އާޖެންޓީނާގެ ރިހޭ ފައި މައްޗަށް ފޮއި ވެއްޓުނެވެ. އާޖެންޓީނާ އަށް މި ސިޓީގައި 2001 ވަނަ އަހަރުގެ ފަހުން މޮޅުވެފައިނުވާތީއާ އެކު، އިކުއެޑޯގެ ލަނޑާ އެކު އެ ޓީމަށް މަސައްކަތް ދެގުނަކުރަން ޖެހުނެވެ.\nއެކަމަކު 12 ވަނަ މިނެޓުގައި މެސީ ވަނީ ލަނޑު ޖަހައި އާޖެންޓީނާ އަށް އުއްމީދު ގެނެސްދީފަ އެވެ. މެދުތެރެއިން އިކުއެޑޯގެ ކުޅުންތެރިއެއް ކައިރިން ނައްޓާލުމަށް ފަހު އެންހެލް ޑި މަރިއާ އަށް ޖައްސާލި ބޯޅަ ހިފައިގެން އޭރިއާ ތެރެއަށް ވަދެ ޑި މަރިއާ އެ ބޯޅަ އަލުން މެސީ އަށް ދިނެވެ. މެސީ ވަނީ އޭރު އެ ބޯޅައަށް އަރައަރާ ހުރި އިކުއެޑޯ ގޯލްކީޕަރަށް އެއްވެސް ފުރުސަތެއް ނުތީ އެއް ފަހަރުން އެ ބޯޅަ ގޯލުގެ ތެރެއަށް ވައްދާލައިފަ އެވެ.\nއާޖެންޓީނާ އަށް މެސީ ލީޑު ނަގައިދިނީ 19 ވަނަ މިނެޓުގަ އެވެ. މެދުތެރެއިން މެސީ އަށް ޖައްސާލި ބޯޅަ އިކުއެޑޯގެ ކުޅުންތެރިއެއްގެ ފައިގައި ޖެހިފައި އަލުން މެސީ އަށް ލިބުމުން އޭނާ ވަނީ އެ ބޯޅަ ހިފައިގެން އޭރިއާ ތެރެއަށް ވަދެ ބާރު ޝޮޓަކުން ގޯލަށް ވައްދާލައިފަ އެވެ.\nމެސީ 62 ވަނަ މިނެޓުގައި ހެޓްރިކް ފުރިހަމަކުރީ ވެސް އެހާމެ ހިތްގައިމު ގޯލަކުންނެވެ. މެދުތެރެއިން ލިބުނު ބޯޅަ ހިފައިގެން، އިކުއެޑޯގެ ދެ ކުޅުންތެރިން ކައިރިން ދެމި ގަނެގެން އޭރިއާ ރޮނގު މަތިން އޭނާ ބޯޅަ ގޯލަށް ވައްދާލީ ކީޕަރު ބޯމަތިން ޖަހަ އެވެ.\nގައުމީ ޓީމަށް އެކަށީގެންވާ ހިދުމަތެއް މެސީ ނުކޮށްދޭ ކަމަށް ބުނެ ފާޑުކިޔާ ފަރާތްތަކަށް، މެސީ މިވަނީ މިރޭގެ މެޗާ އެކު ކޮންމެވެސް ވަރެއްގެ ޖަވާބެއް ދީފަ އެވެ. އެކަމަކު އޭނާގެ ހަގީގީ ޗެލެންޖަކަށް ވާނީ އަންނަ އަހަރުގެ ވޯލްޑް ކަޕުން ކާމިޔާބެއް ހޯދުމެވެ. އެއް ބަޔަކު ދެކޭ ގޮތުގައި ދުނިޔޭގައި އުފެދުނު އެންމެ މޮޅު ކުޅުންތެރިއާގެ ލަގަބް މެސީ އަށް ލިބޭނީ އާޖެންޓީނާއާ އެކު އޭނާ ވޯލްޑް ކަޕް ހާސިލްކުރުމުންނެވެ. އެންމެ ފަހުގެ ވޯލްޑް ކަޕުގެ ފައިނަލުން އާޖެންޓީނާ ބަލިވީ ޖަރުމަން އަތުންނެވެ.\nކޮލިފައިންގެ ފަހު މެޗުގައި ރޭ ޗިލީ އަތުން 3-0 އިން ބްރެޒިލް ވަނީ މޮޅުވެފަ އެވެ. މި މެޗުގައި މެންޗެސްޓާ ސިޓީގެ ތަރި ގެބްރިއަލް ޖީސަސް ދެ ލަނޑު ޖެހިއިރު އަނެއް ލަނޑު ކާމިޔާބުކުރީ ބާސެލޯނާގެ ޕައުލީނިއޯ އެވެ.\nބޮލީވިއާ އަތުން 4-2 އުގުރުގުއޭ މޮޅެއް ހޯދިއިރު ބާސެލޯނާގެ ފޯވާޑް ލުއިސް ސުއަރޭޒް ދެ ލަނޑު ޖެހި އެވެ. އަނެއް ދެ ލަނޑު ޖެހީ އެޑިންސަން ކަވާނީ އާއި މާޓިން ސަސެރެސް އެވެ.\nއިތުރު ލިޔުންތައް ވޯލްޑް ކަޕް ކޮލިފައިން އާޖެންޓީނާ ފުޓްބޯޅަ ޓީމް ލިއޮނަލް މެސީ


"Muslim dharivarun nah ihaanethikoh hithunee thee maafah edhen"\nއޮންލައިން އިމްތިހާނެއްގައި ބައިވެރިވި މުސްލިމް ދަރިވަރުން ބުރުގާ ނަގަން ޖަރުމަނު ޔުނިވާސިޓިއަކުން އަމުރުކުރި\nޖަރުމަނު ޔުނިވާސިޓީއަކުން އޮންލައިކޮށް ބޭއްވި އިމްތިހާނެއްގައި ބައިވެރިވި މުސްލިމް ދެ އަންހެން ކުދިންގެ ބުރުގާ ނަގަން އަމުރުކުރި މައްސަލަ ހޫނުވުމުން މެނޭޖްމަންޓުން މާފަށް އެދިއްޖެ އެވެ.\nޔުނިވާސިޓީން ބުނި ގޮތުން ބުރުގާ ނަގަން އެ ކުދިންނަށް އެންގި އެންގުން އެއީ ވިސްނާ ނުލައި ކުރެވުނު ކަމެކެވެ. ޔުނިވާސިޓީން އެކަން ކުރީ އިމްތިހާންގައި ޖިންސް އޮޅުވާލައިގެން ކުދިން މަކަރު ހަދާ ކަމަށް ވިސްނިފައި އޮތުމުން ކަމަށެވެ.\nއެހެން ނަމަވެސް، ކުރިއަށް އޮތް ތަނުގައި މުސްލިމް ދަރިވަރުންނާ މެދު އެނޫން ގޮތަކަށް އަމަލު ކުރާނެ ކަމަށް ބުނެ ޔުނިވާސިޓީން ވަނީ މާފަށް އެދިފަ އެވެ.\nދުނިޔޭގެ ބާރުގަދަ ގައުމުތަކުންނާއި ނުފޫޒު ގަދަ މަދަރުސާ / މުއައްސަސާތަކުން މުސްލިމުންގެ ކިބައިން މާފަށް އެދުމަކީ އާންމު ކަމެއް ނޫނެވެ. އެމީހުން ބަލަނީ މާފަށް ނޭދި ފަރުޖެއްސޭނެ ގޮތެކެވެ. މުސްލިމުންނަކީ އެމީހުން ދެކޭ ގޮތުގައި ދަށު ދަރަޖައިގެ ބަޔަކަށް ވާތީ މާފަށް އެދެން ލަދު ގަންނަނީ އެވެ.\nމިފަހަރު މިދިމާވި ކަންތައް ގަނޑުގައި ޔުނިވާސިޓީން މާފަށް އެދުނީ އެނޫން ގޮތެއް ނެތިގެންނެވެ. ޔުނިވާސިޓީއަށް ވެގެން އުޅޭ ގޮތް އެނގުނުއިރު ސޯޝަލް މީޑިއާ އުތުރިއަރައި އޮތީ މެނޭޖްމަންޓްތައި ހުޅުޖަހާ ހިސާބުގަ އެވެ.\nޔުނިވާސިޓީން ފަހުން ބުނި ގޮތުން ދީނީ ހައްގުތައް ހިމާޔަތް ކޮށްދޭނެ އެވެ. މުސްލިމް ކަނބަލުންގެ ބޯ ނިވައި ކުރަން އޮޅާ ފޮތިގަނޑަކީ ފެޝަނެއް ނޫން ކަމަށާއި އެއީ ދީނީ ހައްގެއް ގޮތުގައި ބަލައިގަނެ ޔުނިވާސިޓީގެ އާންމު ގަވާއިދު ވެސް ބަދަލު ކުރާނެ ކަމަށެވެ.\nއިހާނެތިކޮށް ހިތުނު ދެކުދިންގެ ދިފާއުގައި ސޯޝަލް މީޑިއާއަށް އެއްވި މީހުން ބުނާ ގޮތުން ޔުނިވާސިޓީން ދެއްކި ވާހަކައާ އަމަލާ ދިމާވޭތޯ އެމީހުން ބަލާނެ އެވެ. އަދި ތަފާރުކުރުމެއް އުޅޭ ނަމަ ދެކޮޅަށް ނުކުންނާނެ އެވެ.\nއިސްލާމިކް ޔުނިވާސިޓީ ޖަރުމަން ޕޮލިޓިކްސް + އިސްލާމީ ދުނިޔެ


Quater ge Bodumatch: Maalhendhoo - Landhoo\nކުއާޓާރގެ ބޮޑުމެޗުގައި ލަންދޫ އާއި މާޅެންދޫ\nމިހާސް3މަސްކުރިން\t2 ޚިޔާލު\nމިހާރު ނ.މާޅެންދުގައި ކުރިއަށްދާ ޝިޔާމް މަޢުރޫފް ސޮކަކަޕް ފުޓްބޯޅަ މުބާރާތުގެ ކުއާޓާރ ފައިނަލްގައި މުބާރާތް ބާއްވަމުންގެންދާ މާޅެންދޫ އާއި ފުޓްބޯޅައިގައި އެރަށާއި އެންމެ ވާދަވެރި ލަންދޫ އާއި ބައްދަލުކުރަން ޖެހިއްޖެއެވެ.\nޝިޔާމް – މަޢުރޫފް ސޮކަކަޕްގައި މާޅެންދޫ ތަމްސީލްކުރާ ޓީމް\nމުބާރާތުގެ ކުއާޓާރ ފައިނަލުގެ ޖާގައެއް ލަންދޫ ހޯދާފައިވަނީ މުބާރާތުގެ ގްރޫޕް ސްޓޭޖުގެ ގްރޫޕް 1 ގެ ދެވަނަ ޓީމުގެ ގޮތުގައެވެ. ހަމަ އެހެންމެ މާޅެންދޫވެސް ކުއާޓާރ ފައިނަލްގެ ޖާގައެއް ކަށަވަރު ކޮށްފައިވަނީ ގްރޫޕް ސްޓޭޖުގައި ގްރޫޕް2ގެ ދެވަނަ ހޯދައިގެންނެވެ. މުބާރާތުގައި މި ދެޓީމުން3މެޗު ކުޅެފައިވާއިރު މާޅެންދޫޓިމު ގްރޫޕް ސްޓޭޖުގައި ހޮޅުދޫއަތުން ބަލި ވެފައިވާއިރު ލަންދޫޓީމު އެއްވެސް މެޗަކުން ބަލިވެފައެއް ނުވެއެވެ. އަދި މިފަހަރުގެ މުބާރާތުގައި ލަންދޫ ޓީމުކޮޅަށް އެއްވެސް ޓީމަކަށް ގޯލެއް ވައްދާލެވިފައެއް ނުވެއެވެ.\nއެންމެބޮޑު ދެ ވާދަވެރިން\nލަންދޫ އާއި މާޅެންދޫއަކީ އެންމެ އަވަށްޓެރި ދެ ރަށަށްވީ ނަމަވެސް މި ދެރަށަކީ ވާދަވެރި ހުރިހާކަމެއްގައި ވަރަށް ވާދަވެރި ދެ ރަށެވެ. އަބަދުވެސް އެއްބަޔަކަށް އަނެއްބަޔަކު ދޫކުރަން ބޭނުންނުވާ އެއްރަށުގެ މައްޗަށް އަނެއްރަށް ކުރިއަރަން ބޭނުންވާ ދެރަށެވެ. އެންމެ އިޙުޒަމާނުން ފެށިގެންވެސް މިކަންއޮތީ މިގޮތުގައެވެ.\nޓީމް ލަންދޫ ( ސިޔާމް މަޢުރޫފް ކަޕްގައި މިއަހަރު ލަންދޫތަމްސީލްކުރާ ފުޓްބޯޅަޓީމް)\nމިހެންކަމާއިއެކު މިފަހަރުގެ ޝިޔާމް-މަޢުރޫފް ސޮކަކަޕްގެ ކުއާޓާރ ފައިނަލްގެ “ބޮޑުމެޗު” ގެ ގޮތުގައި ވެގެންދާނީ މި ދެރަށް ބައްދަލުކުރާމެޗެވެ. މި ދެ ރަށުގެ ފުޓްބޯޅައިގެ ތާރީޙަށް ބަލާއިރު މިފަހަކާ ޖެހެންދެން ލަންދޫއިން އައީ ފަސޭހަކަމާއި އެކު މާޅެންދޫގެ މައްޗަށް ކުރިއެރުން ހޯދަމުންނެވެ. ނަމަވެސް އެންމެފަހުން މި ދެރަށުގެ މެދުގައި ކުޅެވުނު ރަޙްމަތްތެރިކަމުގެ މެޗު މާޅެންދޫޓީމުންވަނީ ލަންދޫގައި ކުޅެ3ލަނޑު 1 ލަނޑުން ލަންދޫގެ ފުޓްބޯޅަ ޓީމު ބަލިކޮށް ފުރަތަމަ ފަހަރަށް ލަންދޫގެ ފަސްގަނޑުގައި ލަންދޫގެ ފުޓްބޯޅަ ޓީމެއް ބަލިކުރުމުގެ ފަޙްރާއި ޝަރަފް ހޯދާފައެވެ. ލަންދޫގެ ބައެއް ރައްޔިތުން ޤަބޫލްކުރާގޮތުގައި އެދުވަހަކީ ލަންދޫގެ ފުޓްބޯޅައަށް ލަދުވެތިކަން ލިބިގެންދިޔަ ހިތާމަވެރި ދުވަހެކެވެ. މާޅެންދޫގެ ރައްޔިތުން އެދުވަސް ފާހަގަކުރަނީ އެރަށަށް ފުޓްބޯޅައިން ބޮޑުކާމިޔާބީއެއް ލިބިގެންދިޔަ އުފާވެރި ދުވަހެއްގެ ގޮތުގައެވެ.\nމިހެންކަމާއި އެކު 10 ޑިސެމްބަރ އަށް ތާވަލްކުރެވިފައިވާ ޝިޔާމް-މަޢުރޫފް ސޮކަކަޕް ފުޓްބޯޅަ މުބާރާތުގެ ކުއާޓާރ ފައިނަލްގައި މާޅެންދޫ އާއި ލަންދޫ ބައްދަލުކުރާމެޗު ވެގެންދާނީ ވަރަށް ތާރީޙީ ވަރަށް ވާދަވެރި ޝަޢުޤުވެރި ކަންތައްތަކެއް ފެނިގެންދާނެ މެޗެއްގެ ގޮތުގައެވެ.\nރަންކޮޅާ ހެނބަދޫ އަކައި ނުކުޅޭ މާޅެންދޫއެއް\n3 މަސް 13 ދުވަސް ކުރިން\nއިރާދަކުރެއްވިއްޔާ ތިޔަ މެޗުން ލަންދޫ މޮޅުވެ އަދި މި މުބާރާތުގެ ތަށިވެސް ނަގާނެ. މިފަހަރު މިޔޭ އުއްމީދަކީ، މުޅި ރައްޔިތުންގެ އަމާޒަކީ…..


Bodu Eid bodukoh fenidhaanebaa? - vNews.mv\nބޮޑު އީދު ބޮޑުކޮށް ފެނިދާނެބާ؟\nފާތިމަތު ނަހުދާ ފާއިޒް 18 July 2021, 19:07\nއުފާވެރި އަޟްހާ އީދުގެ މުނާސަބަތަކީ އެންމެ ކުލަގަދަކޮށް މުސްލިމުން ފާހަގަކުރާ އީދެވެ. ގިނަ މީހުންނަށް އާންމު ދިރިއުޅުމުން އެކަހެރިވެ، ގާތްތިމާގެ މީހުންނާއި ރަހުމަތްތެރިންނާ އެކު ވަގުތު ހޭދަކޮށްލާ ހިތްހަމަޖައްސަލަން ލިބޭ ފުރުސަތެކެވެ. ދިވެހީންނާއި، މުޅި އިސްލާމީ އުންމަތުގައިވެސް އެންމެބޮޑުކޮށް އެންމެ ފޯރީގައި ފާހަގަކުރާ އީދެވެ.\nއާދަކާދައިގެ މަތީން ރާއްޖޭގެ އެކި ސަރަހައްދުތަކުގައި ފޯރީގައި ޢީދު ފާހަގަކުރަމުން އައި ނަމަވެސް، ދުނިޔެއަށް ދިމާވެފައިމިވާ ކޮވިޑް-19 ގެ ބަލިމަޑުކަމުގެ ސަބަބުން ފާއިތުވި އީދުވެސް ފާހަގަނުކުރެވި، އަޅުގަނޑުމެން ހޭދަކުރަންޖެހުނީ ބިރުވެރިކަމެއްގެ ތެރޭގައެވެ. އާއިލާއާއި ރަހުމަތްތެރިންނާއި އެކު ވަގުތު ހޭދަނުކުރެވި، ތިބެންޖެހުނީ ފުރަބަންދުގައެވެ.\nމިހާލަތަށް ދޮޅުއަހަރު ދުވަސް ވެފައިވާއިރު، އަނެއްކާވެސް އަޟްހާ އީދު އައިސް ކުރިމަތިމިވީ ހަމަ މިބަލިމަޑުކަމުގެ ތެރޭގައެވެ.\nކޮވިޑްގެ ތިންވަނަ ރާޅާއިއެކު، ގިނަ އަދަދެއްގެ މީހުން ޕޮޒިޓިވްވެ، ރާއްޖޭގެ ހާލަތު ގޯސްވެފައި ވީނަމަވެސް، އެންމެންގެ އެއްބާރުލުމުން ޕޮޒިޓިވްވާ މީހުންގެ އަދަދު މަދުކުރެވި، ސަރުކާރުން އަޅާފައިވާ ރައްކާތެރިކަމުގެ ފިޔަވަޅުތަކަށް ކުރިއަށް އޮތް އީދު ބަންދަށް ވަނީ ލުއިދީފައެވެ.\nއުފާވެރިކަމުގެ ނޭވާއެއް ލެވުނުހިނދު، މިފުރުސަތުގައި އާއިލާތައް ކައިރިއަށް ދިއުމަށް ގިނަ ބަޔަކު ވަނީ އަވަސްވެގަނެފައެވެ.\nޝަރުތުތަކަކާއެކު ދަތުރު ކުރުމަށް ސަރުކާރުން ހުއްދަ ދީފައި ވީނަމަވެސް، މިބަލިމަޑުކަމުގެ ތެރޭގައި އީދު ކުރިން ފާހަގަކުރަމުން އައި ގޮތަށް ބޮޑުކޮށް ފާހަގަ ކުރުމުގެ ދޮރުތައް މުޅީންހެން މިވަނީ ބަންދުވެފައެވެ. ހެލްތު ޕރޮޓެކްޝަން އޭޖެންސީ (އެޗްޕީއޭ) އިން ވަނީ ގިނަ މީހުން އެއްވެގެން ހަރަކާތްތައް ބޭއްވުން މަނާކޮށްފައެވެ.\nއީދު ބަންދާއި ޗުއްޓީގައި ދަތުރު ކުރުމާއި އެކިއެކި ހަރަކާތްތައް ކުރިއަށް ގެންދިއުމުގައި ކޮވިޑް-19 އިން ރައްކާތެރިވުމަށް ސަމާލުކަން ދިނުމަށް ވަނީ އިލްތިމާސްކޮށްފައެވެ. އަދ، ގިނަމީހުން އެއްވެގެން ކުރިއަށްގެންދާ ހަރަކާތްތައް ނުބޭއްވުމަށާއި، އީދު ފާހަގަކުރުމަށްވެސް ގިނަ މީހުން އެއްވެ ނޫޅެވޭފަދަ ހަރަކާތްތައް އިޚްތިޔާރު ކުރުމަށް އެޗްޕީއޭއިން އިލްތިމާސް ކޮށްފައެވެ.\nއީދު ބަންދުގައި ކުޅިވަރު މުބާރާތްތައް ބޭއްވުންވެސް އެޗްޕީއޭއިން ވަނީ މަނާކޮށްފައެވެ. އީދު ފާހަގަކުރުމަށް ކުޅޭ ހުރިހާ ކުޅިވަރުތަކަކީވެސް، ގިނަބަޔަކު އެއްވެގެން ކުޅޭ ކުޅިވަރުތައް ކަމަށްވާއިރު، މޮނީޓަރިންގެ ހާލަތުގައި ނެތް ރަށްރަށުގައިވެސް މީހުން އެއްވެ، ތޮއްޖެހޭގޮތަށް އެއްވެސް ކުޅިވަރެއް އިންތިޒާމް ނުކުރުމަށް އެޗްޕީއޭއިން ވަނީ ބުނެފައެވެ. އަދި، ކޮވިޑް-19 ފެތުރުމުގެ ހާލަތު ރަނގަޅުވެފައިވާ މިދަނޑިވަޅުގައި ބަލީގެ އިތުރު ރާޅެއް އައުމުން ދުރުހެލިވުމަށްޓަކައި އެންމެން އެކުގައި ރައްކާތެރިކަމުގެ ފިޔަވަޅުތަކަށް ފުރިހަމައަށް އަމަލުކުރުމަކީ މުހިންމު ކަމެއް ކަމަށްވެސް ބުނެފައިވެއެވެ.\nކޮވިޑް-19 އާއި ގުޅިގެން އަތޮޅުތެރޭގެ 44 ރަށެއް އަދިވެސް އޮތީ މޮނިޓަރިންގެ ހާލަތުގައެވެ. އަދި، ބައެއް ރަށްރަށުން ކޮންމެ ދުވަހަކު ޕޮޒިޓިވްވާ މީހުންގެ އަދަދު އިތުރުވުމާއި ގުޅިގެން ކާފިއު އިއުލާނުކޮށް، ފިޔަވަޅުތައްވެސް ވަނީ ވަރުގަދަކޮށްފައެވެ.\nކޮވިޑް 19 އާއި ގުޅިގެން ތައުލީމީ ނިޒާމަށް ބޮޑެތި ބަދަލުތަކެއް އައިސް، އީދު ބަންދު ކުރިމަތިވީ ކުދީންގެ ބޮޑު ޗުއްޓީއާވެސް ދިމާކޮށެވެ. ވޭތުވެދިޔަ އަހަރު، ގޭގައިތިބެ އޮންލައިކޮށް ކުލާސްތައް ކުރިއަށް ގެންގޮސްފައިވާއިރު، މާލޭގެ ތޮއްޖެހިފައިވާ ދިރިއުޅުމުން އެކަހެރިވެ، ގެއިން ބޭރަށް ނިކުމެލާނެ ފުރުސަތެއްވެސް މިކުދީންނަށް ނުލިބެއެވެ. މިފަދަ ޗުއްޓީއެއްގެ ބޭނުން އެންމެ ބޮޑަށް ޖެހިފައިވާ ބަޔަކީ ކިޔަވާކުދީންކަން ގައިމެވެ.\nމިއަހަރުގެ ފިތުރު އީދުގައިވެސް ކޮވިޑްގެ ހާލަތު ގޯސްވެފައިވާތީ، ކުޑަ އީދުވެސް ކުރިން ފާހަގަކުރާ ގޮތަށް ގިނަ ރަށްރަށުގައި ފާހަގައެއް ނުކުރެއެވެ.\nމިބަލިމަޑުކަމުން ސަލާމަތްވެ، ކުރީގެ ދިރިއުޅުމަށް ދާން އަޅުގަނޑުމެން އެންމެންވެސް މިތިބީ ނުހަނު ކެތްމަދުވެފައެވެ. ހާސްކަމާއި، ބިރުވެރިކަމުގެ މާހައުލުން ނުކުމެ، ހިތްހަމަޖެހުމުގެ ނޭވާއެއް ލެވޭނެ ދުވަހެއްގެ އިންތިޒާރުގައެވެ. ނަމަވެސް، އަދި ދިރިއުޅެން ޖެހިފައިމިވަނީ މިބަލިމަޑުކަމާއި އެކުގައެވެ. އެއީ ގަބޫލުކުރަން ޖެހޭ ހަގީގަތެވެ.\nއީދު އެޗް.ޕީ.އޭ ރާއްޖެ ރިޕޯޓް


ހޭޒްގެ ޑެޕިއުޓީ ޕްރިންސިޕަލް ޒިދުނާ އެމްޖޭއެމަށްMikal News\nޒިދުނާ އަލުން އެމްޖޭއެމްގެ ޑެޕިއުޓީ ޕްރިންސިޕަލް ކަމަށް މިއަދު ހަމަޖައްސައިފި\nހޭޒްގެ ޑެޕިއުޓީ ޕްރިންސިޕަލް ޒިދުނާ އެމްޖޭއެމަށް\n10 ފެބުރުއަރީ 2016, 19:36 |\nހާފިޒު އަހުމަދު ސްކޫލް (ހޭޒް) ގެ ޑެޕިއުޓީ ޕްރިންސިޕަލް ޒިދުނާ ވަހީދު އެމްޖޭއެމް އަށް އެޑިއުކޭޝަން މިނިސްޓްރީން މިއަދު ބަދަލުކޮށްފިއެވެ. ޒިދުނާ އެމްޖޭއެމަށް ބަދަލުވީ އެސްކޫލްގައި އަލަށް އުފެދުނު ޑެޕީއުޓީ ޕްރިންސިޕަލް ގެމަގާމަކަށެވެ. މިއާއެކު ޒިދުނާ ކުރިން ހުރި ހޭޒްގެ ޑެޕިއުޓީ ޕްރިންސިޕަލްގެ މަގާމު ހުސްވެގެން ދިޔައީއެވެ.\nއެޑިއުކޭޝަނުން މިދިޔަ އަހަރު އަމަލުކުރަން ފެށި އުސޫލުގެ ދަށުން 500 އިން ދަށުގެ ދަރިވަރުންގެ އާބާދީ ހިމެނޭ ސްކޫލްތަކުގައި ޑެޕިއުޓީ ޕްރިންސިޕަލުންގެ މަގާމެއް ނޯވެއެވެ. އެއާއެކު އެމްޖޭއެމްގެ ޑެޕިއުޓީ ޕްރިންސިޕަލުންގެ މަގާމު އުނިވެގެން ދިޔައެވެ. ނަމަވެސް މިއަހަރުން ފެށިގެން ޕްރައިމަރީ ސްކޫލްތަކަށް ޕްރީސްކޫލުގައި ހިމެނޭ ކޭޖީ ކްލާސްތައް ބަދަލުވުމާއެކު އެމްޖޭއެމްގެ އާބާދީ 500 ވުރެ މަތިވެ ޑެޕިއުޓީ ޕްރިންސިޕަލްގެ އައު މަގާމެއް އުފެދުނީއެވެ. އަދި ކުރިންވެސް އެސްކޫލުގައި ޑެޕިއުޓީ ޕްރިންސިޕަލެއްގެ ގޮތުގައި އުޅުއްވި ޒިދުނާ އެދުނީ އެމްޖޭއެމަށް ބަދަލުވުމަށް ކަމަށް އިތުބާރުހުރި ފަރާތަކުން މިކަލް ނޫހަށް މައުލޫމާތު ލިބިފައި ވެއެވެ.\nކުރިން އެމްޖޭއެމްގެ ޑެޕިއުޓީ ޕްރިންސިޕަލްގެ މަގާމު އުވުނު އިރުވެސް އެމަގާމުގައި ހުންނެވި އެއްބޭފުޅަކީ ޒިދުނާ ވަހީދު އެވެ. ޒިދުނާ އެފަހަރު ބަދަލުވީ ހޭޒްގައި އޮތް ޑެޕިއުޓީ ޕްރިންސިޕަލްގެ މަގާމަށެވެ.\nހޭޒްގެ ޑެޕިއުޓީގެ މަގާމަކީ ވަރަށް ވާދަވެރި މަގާމެއްކަމަށް މިކަލް ނޫހަށް މައުލޫމާތު ދިން ހޭޒްގެ ބެލެނިވަރިއަކު ބުންޏެވެ. އަދި މިފަހަރުވެސް އެމަގާމަށް ފާރަލައިގެން ތިބި މީހުން ތިބި ކަމަށް އެނާ ބުންޏެވެ.\nމިދިޔަ އަހަރު ސްކޫލްތަކުގެ އިސްމަގާމުތަކުގެ ސްޓްރަކްޗަރަށް ގެނެވުނު ބަދަލާއެކު، ސްކޫލްތަކުގައި ނިސްބަތުން ގިނަ އަދަދަކަށް ތިބި ޑެޕިއުޓީ ޕްރިންސިޕަލުން ގެ މަގާމު ގެއްލި ވަޒީފާއިން ވަކިވެގެން ދިޔައެވެ. އެގޮތުން ފުވައްމުލަކުގެ އެކިސްކޫލުތަކުން ވެސް 10 ވަރަކަށް މީހުންގެ ވަޒީފާ ގެއްލުނު ކަމަށް ވެއެވެ. އެއިގެ ތެރެއިން ބައެއް މީހުންގެ ވަޒީފާ އިދާރީ ވަޒީފާއަކަށް ބަދަލުވިއިރު ބައެއް މީހުން އަމިއްލައަށް ރިޓަޔަރ ވެސް ކުރިއެވެ. އަދި ބައެއް މީހުން ރަށްުން ބޭރުގެ ވަޒީފާތަކަށް ވެސް ދިޔައެވެ.


Thailand Ah Anna Fathuruverinah Yacht Thakuga Quarantine Ga Thibeveyne - Vaguthu\nފަތުރުވެރިކަން ކުރިއަރާފައިވާ އޭޝިއާގެ އެއް ގައުމަކީ ތައިލެންޑެވެ. ދިވެހީން ވެސް ވަރަށް ގިނަ އިން ޗުއްޓީ ހޭދަކޮށްލުމަށް ތައިލެންޑަށް ދާއިރު، އެ ގައުމަށް ދަތުރުކުރާ ފަތުރުވެރިން ކަރަންޓީނުގައި ޔޮޓްތަކުގައި ތިބެވޭނެ ގޮތް ވަނީ ހދައިފައެވެ.\nކޮވިޑް-19 ގެ ބަލިމަޑުކަން އައުމުގެ ކުރިން ކޮންމެ ދުވަހަކު 40،000 އާއި 50،000 އާ ދެމެދުގެ އަދަދަކަށް އެ ގައުމަށް ފަތުރުވެރިން ޒިޔާރަތް ކުރިއެވެ. އެކަމަކު، ބަލިމަޑުކަން އައި ފަހުން އެ އަދަދުތައް ވަރަށް ބޮޑު ތަނުން ދަށަށް ގޮސް އިގްތިސާދީ ބޮޑު ހީނަރުކަމެއް އެ ގައުމަށް ކުރިމަތިވިއެވެ.\nފަތުރުވެރިކަމަށް ބަރޯސާވެފައިވާ ތައިލެންޑަށް ދަތުރުކުރާ ފަތުރުވެރިންގެ އަދަދު ދަށްވުމާ ގުޅިގެން އެ ގައުމުގެ ފަތުރުވެރިކަމާއި ބެހޭ މިނިސްޓަރު ވަނީ ފަތުރުވެރިކަން ކުރިއެރުވުމަށް ބޮޑު ޕްލޭނެއް ރާވަމުން އަންނަ ކަމަށް މީގެކުރިން ހާމަކޮށްފައެވެ.\nތައިލެންޑު ސަރުކާރުން އެކުލަވާލި ފަތުރުވެރިކަމުގެ އާ ޕްލޭނުގެ ދަށުން ފަތުރުވެރިންނަށް ކަރަންޓީނުގައި ޔޮޓް ތަކުގައި ތިބެވޭނެއެވެ. މިގޮތަށް ޔޮޓްގައި ކަރަންޓީނުގައި ތިބެވޭނީ ވަކި ޝަރުތުތަކެއް ހަމަވެގެން ކަމަށް އެ ގައުމުގެ ސަރުކާރުން ބުނެއެވެ.\nއެގޮތުން ތައިލެންޑު ސަރުކާރުން ބުނީ ކޮވިޑް-19 އަށް ނައްސި ޓެސްޓެއް ދައްކާ ފަތުރުވެރިންނަށް ޔޮޓް ކަރަންޓީން ޕްރޮގްރާމުގައި ބައިވެރިވެވޭނެ ކަމަށެވެ. މި ޕްރޮގްރާމުގައި ބައިވެރިވާ ފަރާތްތައް ޔޮޓް އަދި ކްރޫޒް ތަކުގައި ތިބޭނީ ފުކެޓް ހިސާބުގައެވެ. މިއީ ފަތުރުވެރިންގެ ވަރަށް މަގުބޫލު މަންޒިލެކެވެ.\nފަތުރުވެރިކަން ކުރިއެރުވުމަށް ތައިލެންޑު ސަރުކާރުން އަލަށް ފެއްޓި މި ޕްރޮގްރާމަށް މިހާރުވެސް ބޮޑު ތަރުހީބެއް ލިބެމުންދާއިރު ފަތުރުވެރިންގެ ރައްކާތެރިކަމަށް ވެސް ބޮޑެތި ގަވާއިދުތަކެއް ވަނީ ހަދައިފައެވެ. އެގޮތުން ފަތުރުވެރިން ޔޮޓް ތަކުގައި ތިއްބަސް ފަތުރުވެރިންގެ ސިއްހީ ހާލަތު ބެލޭނެ އިންތިޒާމުތައް ވަނީ ހަމަޖައްސައިފައެވެ.\nމީގެއިތުރުން ތައިލެންޑުގައި ހޮޓަލުގައި ކަރަންޓީނު ވާން ޖެހޭ މުއްދަތު އަންނަ އެޕްރީލް މަހުން ފެށިގެން ކުރު ކުރާ ގޮތަށް ވަނީ ހަމަޖައްސައިފައެވެ. ހެލްތު މިނިސްޓްރީން ބުނީ ވެކްސިން ޖަހާފައިވާ މީހުންނަށް ދެން ކަރަންޓީނު ވާން ޖެހޭނީ ހަފުތާއަކަށް ކަމަށެވެ. ވެކްސިން ނުޖަހާ މީހުން ވެސް 14 ދުވަހު ކަރަންޓީނުގައި ތިބުމުގެ ބަދަލުގައި މިހާރު ވަނީ 10 ދުވަހަށް ކަރަންޓީނުގެ މުއްދަތު ކުރުކޮށްފައެވެ.\nނަމަވެސް އެފްރިކާ އިން ދަތުރު ކުރާ މީހެއް ނަމަ ތައިލެންޑުގައި 14 ދުވަހު ކަރަންޓީން ވާން ޖެހޭނެއެވެ. އެއީ އެފްރިކާގައި މިހާރު ކޮވިޑްގެ އާ ވޭރިއަންޓެއް ފެތުރެމުންދާ އިރު، ވެކްސިން ޖަހައިގެން އެ ވައިރަހުން ރައްކާތެރިވާ ކަން އަދި ކަށަވަރު ނުވާތީއެވެ.


ސުނާމީގައި ސުންނާފަތިވެފައިވާ ޓޮންގާއަށް އެހީތެރިކަން ފޯރުކޮށްދޭން ފަށައިފި ސުނާމީގައި ސުންނާފަތިވެފައިވާ ޓޮންގާއަށް އެހީތެރިކަން ފޯރުކޮށްދޭން ފަށައިފި\nސުނާމީގައި ސުންނާފަތިވެފައިވާ ޓޮންގާއަށް އެހީތެރިކަން ފޯރުކޮށްދޭން ފަށައިފި\nޓޮންގާއަށް އެރި ސުނާމީގައި ގެއްލުން ލިބިފައިވާ ސަރަޙައްދުތައް ސާފުކުރަނީ / ފޮޓޯ: ރޮއިޓަރސް\nޕެސިފިކް ކަނޑުގައި އޮންނަ ޖަޒީރާ ޤައުމެއްކަމަށްވާ ޓޮންގާގެ އަލިފާން ފަރުބަދައެއް ގޮވައި އެ ޤައުމަށް އެރި ސުނާމީގެ ސަބަބުން ބޮޑެތި ގެއްލުންތަކެއް ލިބުނުތާ ފަސް ދުވަސްފަހުން އެ ޤައުމަށް އެހީތެރިކަން ފޯރުކޮށްދޭން ފަށައިފިއެވެ.\nޓޮންގާއަށް އެންމެ ފުރަތަމަ އެހީތެރިކަން ފޯރުކޮށްދޭން ފަށައިފަނީ އެ ޤައުމާ އެންމެ ކައިރީގައި އޮންނަ ނިޔު ޒީލެންޑުންނެވެ. އެ ގޮތުން ސުނާމީގެ ސަބަބުން ގެއްލުން ލިބިފައިވާ ޓޮންގާގެ ބައިނަލްއަޤްވާމީ ވައިގެ ބަނދަރު ސާފުކުރުމަށްފަހު ވައިގެ މަގުން އެ ޤައުމަށް އެހީތެރިކަން ފޯރުކޮށްދޭން ނިޔު ޒީލެންޑުންވަނީ ފަށައިފައެވެ. އެ ގޮތުން ކުއްލި ޙާލަތްތަކުގައި ބޭނުންވާނެ ޒަރޫރީ ސާމާނާއި ސާފުތާހިރުވުމަށް ބޭނުންކުރާ ސާމާނާއި ޖަނަރޭޓަރާއި މުވާސަލާތީ ވަޞީލަތްތަކާއި ބޯފެން އުފައްދާ ވަޞީލަތްތައް ޤާއިމުކުރުމަށް ބޭނުންވާނެ ސާމާނު ޓޮންގާއަށް ފޮނުވާފައިވާކަމަށް ނިޔު ޒީލެންޑުގެ ޚާރިޖީ ވުޒާރާއިން ބުނެފައިވެއެވެ.\nއަވަށްޓެރި އޮސްޓުރޭލިޔާއިންވެސްވަނީ ވައިގެ މަގުން ޓޮންގާއަށް އެހީގެ ސާމާނު ފޮނުވައިފައެވެ. އޮސްޓުރޭލިޔާގެ ދިފާޢީ ވުޒާރާއިން ބުނެފައިވަނީ ބޯފެން އުފައްދާ ވަޞީލަތްތައް ޤާއިމުކުރުމަށް ބޭނުންވާނެ ސާމާނާއި ވަޤުތީ ހިޔާ ހެދުމަށް ބޭނުންވާ ސާމާނާއި ބަދިގެ ސާމާނު ޓޮންގާއަށް ފޮނުވާފައިވާކަމަށެވެ. އަދި ކުއްލި ޙާލަތްތަކުގައި ބޭނުންވާނެ އިތުރު އެހީތެރިކަން ޓޮންގާއަށް ފޮނުވުމުގެ މަސައްކަތްކުރަމުންދާކަމަށްވެސް އޮސްޓުރޭލިޔާގެ ދިފާޢީ ވުޒާރާއިން ބުނެފައިވެއެވެ.\nޓޮންގާގެ ސަރުކާރުން ބުނެފައިވަނީ އެ ޤައުމަށް އެރި ސުނާމީގެ ސަބަބުން ބޮޑެތި ގެއްލުންތަކެއް ލިބިފައިވާކަމަށާއި ޙާލަތު ދެނެގަތުމުގެ މަސައްކަތްކުރަމުންދާކަމަށެވެ. އެ ކާރިޘާގައި ޓޮންގާގެ ގިނަ އަވަށްތައް ޗާޓުން ފޮހެވިފައިވާކަމަށާއި ކަރަންޓާއި މުވާޞަލާތީ ޚިދުމަތްތައް ކެނޑިފައިވާކަމަށްވެސް އެ ޤައުމުގެ ސަރުކާރުން ބުނެފައިވެއެވެ.\n105،000 މީހުންގެ އާބާދީއެއް އޮންނަ ޓޮންގާއަށް ވައިގެ މަގުގެ އިތުރުން ކަނޑުމަގުންވެސް އެހީތެރިކަން ފޯރުކޮށްދެމުންދާކަމަށް ނިޔު ޒީލެންޑާއި އޮސްޓުރޭލިޔާގެ ސަރުކާރުންވަނީ ބުނެފައެވެ.


vnews - September 11 ge hamalaa ge handhaanthah Trump aa kuravvaifi\nސެޕްޓެމްބަރު 11 ގެ ހަމަލާގެ ހަނދާންތައް ޓްރަމްޕް އާކުރައްވައިފި\nސެޕްޓެމްބަރު 11 ގައި އެމެރިކާއަށް ދެވުނު ހަމަލާގެ ހަނދާންތައް އާކުރުމަށް ވައިޓްހައުސްގައި މިއަދު ބޭއްވި ރަސްމިއްޔާތުގައި އެމެރިކާގެ ރައީސް ޑޮނަލްޑް ޓްރަމްޕާއި ފަރސްޓް ލޭޑީ މެލާނިއާ ބައިވެރިވެވަޑައި ގަންނަވަނީ - ފޮޓޯ: އޭ.އެފް.ޕީ\n2001 ވަނަ އަހަރުގެ ސެޕްޓެމްބަރު މަހުގެ 11 ވަނަ ދުވަހު އެމެރިކާއަށް ދެވުނު ހަމަލާއަށް 16 އަހަރު ފުރުމާ ގުޅިގެން އެހަމަލާގެ ހަނދާންތައް އާކޮށް ވައިޓްހައުސްގައި ބޭއްވި ހަމަހިމޭންކަމުގެ ސުކޫތު ގެނައުމުގެ ރަސްމިއްޔާތުގައި އެމެރިކާގެ ރައީސް ޑޮނަލްޑް ޓްރަމްޕް ބައިވެރިވެވަޑައިގެންފިއެވެ.\nވައިޓްހައުސްގައި ބޭއްވި ހަނދާން އާކުރުމުގެ ސުކޫތުގެ އިތުރުން، ނިއުޔޯކްގައި ކުރިން ވޯރލްޑް ޓްރޭޑް ސެންޓަރުހުރި ގްރައުންޑް ޒީރޯގައިވެސް ޚާއްސަ ރަސްމިއްޔާތެއް މިއަދު ބާއްވާފައި ވެއެވެ. ގްރައުންޑް ޒީރޯގައި ހަމަހިމޭންކަމުގެ ސުކޫތު ގެނެސްފައިވަނީ ވޯރލްޑް ޓްރޭޑް ސެންޓަރުގެ ޓަވަރަށް މަތިންދާ ބޯޓުގެ ފުރަތަމަ ހަމަލާ ދެވުނު ވަގުތާ ދިމާކޮށެވެ.\nވޯރލްޑް ޓްރޭޑް ސެންޓަރުގެ ދެ ޓަވަރަށް ދެމަތިންދާ ބޯޓް ބޭނުންކޮށްގެން ހަމަލާ ދެވުނު ކަމަށް ބުނާއިރު، މި ހަމަލާތަކުގައި ޖުމްލަ 3،000 އާ ގާތްކުރާ އަދަދަކަށް މީހުން މަރުވިއެވެ.\nމިހަމަލާގެ ހަނދާންތައް އާކުރުމަށް ވައިޓްހައުސްގައި ބޭއްވި ރަސްމިއްޔާތުގެ ތެރޭގައި ޚާއްސަ ރަނގަބީލު ޖެހި ވަގުތާއި އަދި ސިފައިން ދުންމާރި ފުމެމުންދިޔަ ވަގުތު، ޑޮނަލްޑް ޓްރަމްޕާއި ފަރސްޓް ލޭޑީ މެލާނިއާ ހުންނެވީ ހިތްޕުޅުގެ މަތީގައި އަތްޕުޅު އަޅުއްވައި ކުރުނީސް ކުރައްވައިގެންނެވެ.\nސެޕްޓެމްބަރު 11 ގައި ނިއުޔޯކްގައި ހުންނަ ވޯރލްޑް ޓްރޭޑް ސެންޓަރަށާއި، ޕެންޓަގަންއަށް ހަމަލާ ދިނުމަށް ހަތަރު މަތިންދާ ބޯޓް ވައިފޭރުނު ކަމަށް އެމެރިކާއިން ބުނާއިރު، އެ ބޯޓްތައް ވައިފޭރުނު ކަމަށް ބުނަނީ އަލްގައިދާގެ ހަނގުރާމަވެރިންނެވެ.\nދެމަތިންދާ ބޯޓް ޓްރޭޑް ސެންޓަރުގައި ޖެއްސިއިރު، އެއް ބޯޓް ޖެއްސި ކަމަށް ބުނަނީ އެމެރިކާގެ ދިފާއީ ވުޒާރާ ޕެންޓަގަންގައެވެ. އަނެއްބޯޓު ވެއްޓުނީ ޕެންސިލްވޭނިއާގެ ދަނޑުބިމަކަށެވެ.\nމިއީ މުޅި އެމެރިކާގެ ތާރީޚްގައިވެސް އެގައުމުގެ ފަސްގަނޑުގައި ދެވުނު އެންމެ ގެއްލުންބޮޑު ހަމަލާކަމަށް ވެއެވެ. މިހަމަލާއާ ގުޅިގެން އެމެރިކާއިން އެދުވަހުން ފެށިގެން މުޅި ދުނިޔޭގައި ގެންދަނީ ހަނގުރާމަ ކުރަމުންނެވެ.\nނިއުޔޯކާއި، ޕެންޓަގަންގައި ހަނދާން އާކުރުމުގެ ރަސްމިއްޔާތުތައް ބޭއްވިއިރު، ޕެންސިލްވޭނިއާގައި ބޭއްވި ރަސްމިއްޔާތުގައި އެމެރިކާގެ ނާއިބް ރައީސް މައިކް ޕެންސް ބައިވެރިވެވަޑައިގެންނެވިއެވެ.


SunOnline: America anhen football team ge dhifaaugai Snoop Dog\nޢަބްދުﷲ އައިމަން 09 Jul 2019, 14:45\nއެމެރިކާގެ މަޝްހޫރު ލަވަކިއުންތެރިޔާ ސްނޫޕް ޑޯގާއި އެ ގައުމުގެ އަންހެން ފުޓުބޯޅަ ޓީމުގެ ބައެއް ކުޅުންތެރިން ---\nއެމެރިކާގެ އަންހެން ފުޓުބޯޅަ ޓީމު ކުޅުންތެރިންގެ މުސާރަ ބޮޑު ކުރުމަށް އެ ގައުމުގެ މަޝްހޫރު ލަވަކިއުންތެރިޔާ ސްނޫޕް ޑޯގް ގޮވާލައިފި އެވެ.\nވިދިވިދިގެން ދެވަނަ ފަހަރަށް އަންހެނުންގެ ވޯލްޑް ކަޕުގެ ތަށި އެމެރިކާއިން މިދިޔަ ހޯމަ ދުވަހުގެ ރޭ ދިފާއު ކުރި އިރު ހަމަ އެ ރޭ އެ ގައުމުގެ ފިރިހެން ޓީމު ވަނީ އުތުރު އެމެރިކާ ބައްރުގެ ގޯލްޑް ކަޕުގެ މުބާރާތުގެ ފައިނަލުން ބަލިވެފަ އެވެ. ފުޓުބޯޅައިގެ ރޮނގުން އަންހެނުންގެ ކާމިޔާބީ އެމެރިކާގައި ބޮޑުވެފައި ވާ އިރު އެ ގައުމުގެ އަންހެން ޓީމު ވަނީ މިހާތަނަށް ހަތަރު ފަހަރަކު ވޯލްޑް ކަޕު ކާމިޔާބު ކޮށްފަ އެވެ.\nނަމަވެސް ފިރިހެނުންގެ ފުޓުބޯޅައަށް އެގައުމުގައި ބޮޑު ހަރަދެއް ކުރާއިރު އަންހެނުންގެ ފުޓުބޯޅައަށް ކުރާ ހަރަދު މާ ބޮޑަށް ވެސް ކުޑަ އެވެ. އަދި މިއަހަރުގެ ވޯލްޑް ކަޕުގައި ވެސް އަންހެން ފުޓުބޯޅަ ޓީމުގެ ބައެއް ކުޅުންތެރިން ވަނީ އެކަމާ މެދު ނުރުހުން ފާޅުކޮށް އެގައުމުގެ ސަރުކާރަށް ވެސް ފާޑު ކިޔާފަ އެވެ.\nއެގޮތުން އެ ޓީމުގެ ކެޕްޓަން މެގަން ރެޕިނޯ ވަނީ މުބާރާތުގެ މެޗުތަކުގައި އެމެރިކާގެ ގައުމީ ސަލާން ވެސް ނުކިޔައި ދޫކޮށްލާފަ އެވެ. މެގަން ބުނި ގޮތުގައި އެމެރިކާއިން އަންހެނުންގެ ފުޓުބޯޅަޔަށް ކުރާ އިހުތިރާމް ކުޑަ ވެފައި އެކަމަށް އެކަށީގެންވާ ހަރަދެއް ވެސް ނުކުރެ އެވެ.\nއެ މައްސަލަ ބޮޑު ވެގެން މެގަން ވަނީ އެގައުމުގެ ރައީސް ޑޮނަލްޑް ޓްރަމްޕަށް ވެސް ފާޅުގައި ބަސްބުނެފަ އެވެ. އޭނާ އޭރު ބުނީ މިފަހަރުގެ ތަށި އެމެރިކާގެ އަންހެން ޓީމަށް ލިބިއްޖެ ނަމަ އެގައުމުގެ ރިޔާސީ ގެކޮޅު ކަމަށްވާ ވައިޓް ހައުސްގެ ދައުވަތަށް ވެސް އޭނާ އިންކާރު ކުރާނެ ކަމަށެވެ.\nވޯލްޑް ކަޕުގެ ތަށްޓާ އެކު އެމެރިކާގެ އަންހެން ޓީމުން އެގައުމުގައި އުފާ ފާޅު ކުރަމުން އަންނަ އިރު އެ ޓީމުގެ ދިފާއުގައި މިފަހަރު ނުކުތީ ވަރަށް ވެސް ހީނުކުރާނެ ފަދަ ޝަހުސިއްޔަތެއްގެ ވެރިއެކެވެ. ފުޓުބޯޅައަށް ނުހަނު ލޯބި ކުރާ އެމެރިކާގެ މަޝްހޫރު ރެޕް ލަވަ ކިއުންތެރިޔާ ސްނޫޕް ޑޯގް ވަނީ އެގައުމުގެ އަންހެން ޓީމުގެ ދިފާއުގައި ނުކުމެފަ އެވެ.\nދާދި ފަހަކުން ސްނޫޕް ޑޯގްގެ އިންސްޓަގުރާމުގައި އާންމު ކުރި ވީޑިއޯއެއްގައި އޭނާ ބުނެފައި ވަނީ އަންހެނުން ޓީމުގެ ކާމިޔާބީ ފިރިހެން ޓީމެއް ވުރެން އެތައް ގުނަޔަކަށް ބޮޑު ކަމަށެވެ. އެހެން ކަމުން އަންހެން ޓީމަށް ވެސް ފިރިހެން ޓީމާ އެއް ހަމައެއްްގެ މުސާރައެއް ދޭން ޖެހޭ ކަމަށެވެ.\n"އަހަރެން ބޭނުން ވަނީ އަންހެން ޓީމުގެ ކާމިޔާބީއަށް ކޮންމެ ކުޅުންތެރިއަކަށް މަދުވެގެން 90،000 ޑޮލަރު ދޭން. މިހެން ބުންޏަސް ފިރިހެން ޓީމު އެވަރުގެ ކާމިޔާބީއެއް ހޯދައިފި ނަމަ ދޭނެ 500،000 ޑޮލަރު. މިކަން ބަދަލު ކުރަން އެބަ ޖެހޭ،" ސްނޫޕް ޑޯގް ބުންޏެވެ.\nމިއަހަރުގެ ތެރޭގައި ޔުނައިޓެޑު ނޭޝަންސް އިން އާންމު ކުރި ދިރާސާއެއްގައި ވާގޮތުން ބާސެލޯނާގެ ފޯވާޑް ލިއޮނެލް މެސީގެ މުސާރައާއި ބޯނަސް އެކަނި ވެސް 1600 ޕްރޮފެޝަނަލް އަންހެން ފުޓުބޯޅަ ކުޅުންތެރިންނަށް ވުރެން ބޮޑު ކަމަށް ދައްކަ އެވެ.


SunOnline: Nawazuddin gaathun varivaan eyna ge anhenun Court ah\nނަވާޒުއްދީންގެ ގާތުން ވަރިވާން އޭނާގެ އަންހެނުން ކޯޓަށް\nއައިމިނަތު ލުބާ 20 May 2020, 09:45\nނަވާޒުއްދީން އާއި އޭނާގެ އަންހެނުން އާލިޔާ--\nކައިވެންޏަށް ބޮޑެތި މައްސަލަތަކެއް ދިމާވެފައިވާކަމަށް ބުނެ ބޮލީވުޑްގެ ކާމިޔާބު އެކްޓަރު ނަވާޒުއްދީން ސިއްދީގީގެ އަންހެނުން އާލިޔާ އޭނާގެ ގާތުން ވަރިވާން ކޯޓަށް ހުށައަޅައިފި އެވެ.\nއެކަން ނަވާޒުއްދީންގެ އަންހެނުން އާލިޔާގެ ލޯޔަރުވަނީ ކަށަވަރުވެސް ކޮށްދީފަ އެވެ. ލޯޔަރު ބުނީ ނަވާޒުއްދީނަށް މިހާރު ލީގަލް ނޯޓިސްވެސް ފޮނުވާފައިވާ ކަމަށާއި ނޯޓިސް ފޮނުވީ މި މަހު ހަތްވަނަ ދުވަހުކަމަށެވެ. އޭނާ ބުނީ މި ވަގުތަށް ބުނެވެން އޮތީ މިވަރަށް ކަމަށާއި އެ ކަމާ ބެހޭ ގޮތުން އިތުރަށް ވާހަކަ ވެސް ދައްކަން ބޭނުންނުވާ ކަމަށެވެ.\nމީގެ ތިން އަހަރު ކުރިން ވެސް އެދެމީހުން ވަރިވާން އުޅޭކަމުގެ އަޑު ވަނީ ފެތުރިފަ އެވެ. ދިގުލައިގެން ދިޔަ ގިނަ މައްސަލަތަކަކާ ގުޅިގެން އާލިޔާ އެ ކައިވެނި ރޫޅާލަން ނިންމިއިރު މީގެ ކުރިން ނަވާޒުއްދީން ވަނީ ކައިވެނީގެ ބޭރުން އެހެން އެކްޓަރަކާ ލޯބީގެ ގޮތުން ގުޅިވެސްފަ އެވެ. އޭގެ އިތުރުން އޭނާ ވަނީ ނިޔުޔޯކުގައި އުޅޭ ވެއިޓްރަސް އަކާ އެކު ވެސް ލޯބީގެ ގޮތުން ގުޅުން ހިންގާފައެވެ. އެކަމަށް ނަވާޒުއްދީން ވަނީ އެއްބަސްވެސްވެފަ އެވެ.\nބޮމްބޭ ޓައިމްސް އަށް އާލިޔާގެ ގާތް ފަރާތަކު ދިން އިންޓަވިއުއެއްގައި ބުނީ އޭނާ މިހާރު ވިސްނަނީ 10 އަހަރު ދުވަސްވީ ކައިވެނި ރޫޅާލުމަށް ފަހު އެ ކައިވެންޏަށް ލިބުނު ދެ ދަރިންގެ ކަސްޓަޑީ ހޯދުމަށެވެ.\nނަވާޒުއްދީން ދެން އެންމެ އަވަހަށް ސްކްރީނުން ފެނިގެންދާނީ "ގޫމްކެޓޫ"އިންނެވެ. އެ ފިލްމަށްފަހު އޭނާގެ ކޮއްކޮ ޝަމަސް ނަވާބް ސިއްދީގީ ޑައިރެކްޓްކުރާ "ބޯލޭ ޗޫޅިޔާ" އިން ވެސް ނަވާޒުއްދީން ފެނިގެންދާނެއެވެ.


Dhivehi zuvaanehgge art work: Raees ge moonufulhu plastic in, thakethi hoadhan2hafuthaa, masahkkathah 45 dhuvas! - One Online\nދިވެހި ޒުވާނެއްގެ އާޓްވޯކް: ރައީސްގެ މޫނުފުޅު ޕްލާސްޓިކުން، ޕްލާސްޓިކް ހޯދަން ދެ ހަފުތާ، މަސައްކަތަށް 45 ދުވަސް!\nޝައްފާންގެ އާޓްވޯޓް-- ވަންއޮންލައިން ފޮޓޯ: މުހައްމަދު އައުޒަމް\nއެކި ކަހަލަ ގިނަ ކުނިތަކުން ފުރިފައިވާ ތަނަކުން ލޮލުގައި އަޅައިގަތީ ސީހޯސްއެއް ކަފަ ބުރެއް އޭގެ ނިގުލުގައި އަޅައިގަނެގެން އުޅޭ މަންޒަރެވެ. ވެލައެއްގެ ކަރުގައި އޮތީ ޕްލާސްޓިކް ކޮތަޅެއް އޮޅިފައެވެ. ފެހުރިއްސެއް ވަލުގައި އޮޅި ހައްޔަރުވެފައެވެ. ނަމަވެސް މި ހުރިހާ ކަމެއް ހިމެނެނީ އެއް މަންޒަރެއްގައެވެ. ދައްކުވައިދެނީ ޕްލާސްޓިކުން ތިމާވެއްޓަށް ކުރާ ނޭދެވޭ އަސަރެވެ. އެއީ ފުރިހަމަ ކުރެހުމެކެވެ.\nމިއީ އަންވެއިލިންގް ވިޝަންސް 19 ގެ ނަމުގައި މިހާރު ނޭޝަނަލް އާޓް ގެލަރީގައި ކުރިއަށްދާ އެގްޒިބިޝަންގައި ހުނަރުވެރިޔާ އަހުމަދު ޝައްފާން (ޝަފްއޯޝަންސް) ކުރި ބުރަ މަސައްކަތުން ދައްކާލި އާޓްވޯކުން ދޭން ބޭނުންވާ ބޮޑު މެސެޖެވެ. "ހެޑްލައިންސް އެންޑް ޑެޑްލައިންސް ފޯ އަ ޕްލާސްޓިކް ފްރީ ވޯލްޑް"ގެ ނަމުގައި ޝައްފާންގެ ހުނަރުވެރިކަން ފެންނަ އެ އާޓްވޯކަށް ގިނަ ބައެއްގެ ސަމާލުކަން ލިބެމުން އަންނައިރު، އޭގެން ދައްކުވައިދެނީ މި ކުޑަކުޑަ ޖަޒީރާ ރާއްޖޭގެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ މޫނުފުޅުގައި ޕްލާސްޓިކް ބޭނުންކޮށްގެން ތައްޔާރުކޮށްފައިވާ ކުރެހުމެކެވެ.\nކުރެހުން ގެނެސްދީފައިވަނީ އެތައް ސަތޭކަ ޕްލާސްޓިކް އެތިކޮޅުތަކަކުންނެވެ. އެގޮތުން ކުޅޭ އެއްޗިއްސާއި ދަތްއުނގުޅާ ބުރުހާއި، ލުއިބުއިން ހުސްކުރި ދަޅާއި ފުޅިއާއި ފުޅީގެ މައްޗާއި ބޮލުގައި ޖަހާ ދައްޗާއި ކޮތަޅު ފަދަ ތަކެތި ފެންނަން ހުއްޓެވެ.\nޝައްފާންގެ އާޓްވޯކް --- ވަން ފޮޓޯ: މުހައްމަދު އައުޒަމް\nއާޓްވޯކަށް ތަކެތި ހޯދީ މޫދުންނާއި މަގުމަތީން، ދެ ހަފްތާ ނެގި\nއާޓިސްޓް ކޮމިއުނިޓީގެ ވައިސް ޝައްފާން ބުނި ގޮތުގައި އާޓްވޯކަށް ޕްލާސްޓިކް ކުނި ހޯދީ ރައްޓެހިގެންގެ އަތުންނާއި މޫދާއި މަގުމަތީންނެވެ. އަދި އެ ހުރިހާ ކުންޏެއްވެސް ހޯދީ މާލެއިންނެވެ.\nއާޓްވޯކަށް ބޭނުންވާ ޕްލާސްޓިކް ކުނި ހޯދުމަށް ޝައްފާން ދެ ހަފުތާ ހޭދަކުރިއިރު، ޝައްފާން ބުނާގޮތުން، އެ އާޓްވޯކަކީ އޭނާ އިންޑަސްޓްރީގައި ހޭދަކުރި 16 އަހަރުގައި ވެސް ނުކުރާފަދަ ބުރަ މަސައްކަތެކެވެ. އެގޮތުން އެ މަސައްކަތަށް ގާތްގަނޑަކަށް 45 ވަރަކަށް ދުވަސް އޭނާ ހޭދަކުރިއެވެ.\nނަމަވެސް އޭނާގެ ބޭނުމަކަށްވީ ރާއްޖެއަށް ޕްލާސްޓިކުން ލިބޭ ގެއްލުން ހާމަކޮށްދިނުމެވެ. އެކަމަށް ހޭލުންތެރިކޮށް، އެކަން ހުއްޓުވުމެވެ. އަދި އާޓިސްޓުންނަށް ޕްލާސްޓިކްގެ ބޭނުން ކުރެވިދާނެ ތަފާތު ގޮތެއް އަންގައިދިނުމެވެ.\nޝައްފާންގެ އާޓްވޯކް --- ވަން އޮންލައިން ފޮޓޯ: މުހައްމަދު އައުޒަމް\nކީއްވެ ރައީސް ސޯލިހު؟\n"ޕްލާސްޓިކުން ލިބޭ ގެއްލުން ދައްކުވައިދޭއިރު، އެކަމާ ގުޅޭގޮތުން ރައްޔިތުން ހޭލުންތެރި ކުރައްވައި އެކަމުގެ ނުރައްކާ ކުޑަ ކުރައްވަން މަސައްކަތް ކުރައްވާ ވެރިއެއް އާޓްވޯކުން އެ ފެންނަނީ. ރައީސް ސޯލިހު ގެންދަވަނީ ސިންގަލް ޔޫސް ޕްލާސްޓިކް ބޭނުން ކުރައްވަން މަސައްކަތް ކުރައްވަމުން. ޕްލާސްޓިކާ ދެކޮޅަށް ލީޑަރުން މަސައްކަތް ކުރެއްވުމުގެ މުހިންމުކަން ވެސް މިއިން އަންގައިދޭ" ސުވާލަށް ޖަވާބު ދެމުން ޝައްފާން ބުންޏެވެ.\nރައީސް ސޯލިހާއެކު އެ އާޓްވޯކުގެ ޒަރީއާއިން އޭނާ ފޯރުކޮށްދޭން ބޭނުންވާ މެސެޖު ވަރަށް މުހިންމެވެ. އެގޮތުން ރާއްޖެ ފަދަ ނާޒުކު ތިމާވެއްޓެއް އޮންނަ ގައުމަކަށް ޕްލާސްޓިކްގެ ނުރައްކާ އޮތް މިންވަރު އޭނާ ދުނިޔެއަށް ހާމަކޮށްދޭން ބޭނުންވެއެވެ.\n"ރާއްޖޭގެ 99 އިންސައްތަ އަކީ ކަނޑު. އަޅުގަނޑުމެންގެ ކަނޑުގެ އަޑީގައި މި ހުންނަނީ ހުސް ޕްލާސްޓިކް. އެހެންވީމަ، ޕްލާސްޓިކުން ރާއްޖެއަށް ވަރަށް ގެއްލުން ލިބޭކަން އަންގައިދޭން ބޭނުންވަނީ" ޝައްފާން ބުންޏެވެ.\nޝައްފާން ވަން އޮންލައިންއަށް އިންޓަވިއު ދެނީ --- ވަން ފޮޓޯ: މުހައްމަދު އައުޒަމް\nއުކާލާ ޕްލާސްޓިކް ރިސައިކަލް ކުރަންޖެހޭ، އަމާޒު ރާއްޖެއިން ބޭރަށް!\nޝައްފާން ބުނިގޮތުގައި، ރާއްޖެއަކީ ފަތުރުވެރިންގެ މެދުގައި މަގުބޫލު މަންޒިލަކަށްވާއިރު އުކާލާ ޕްލާސްޓިކަކީ އެ ސިނާއަތަށް އެހެން ގޮތަކުން އެހީއަކަށް ވެދާނެ ކަމެކެވެ. އެއީ ތަފާތު ގޮތަކަށް އެފަދަ ކުނި ރީސައިކަލް ކޮށްގެންނެވެ.\nއެގޮތުން ރަށުފަތުރުވެރިކަން ކުރިއަރުވަން ކުރާ މަސައްކަތުގައި އުކާލާ ޕްލާސްޓިކުން އުފައްދާ ސްކަލްޕްޗަރ ފަދަ ތަކެތި އެހީތެރިވެދޭނެ ކަމަށް ޝައްފާން ގަބޫލުކުރެއެވެ. އެކަމުން ތިމާވެއްޓަށް ކުރާ ނޭދެވޭ އަސަރު ފަތުރުވެރިންނަށް ވެސް ވިސްނައިދީގެންނެވެ. ތިމާވެއްޓާއި ފަތުރުވެރިކަން ގުޅުވުމަށް އޭނާގެ ވިސްނުމަކީ މިއީއެވެ.\n"ރާއްޖޭގައި ވެސް ވަރަށް ކްރިއޭޓިވް އާޓިސްޓުން އެބަތިބި. އެހާ ގިނަ ޕްލާސްޓިކް އުކާލާއިރު، އެ ބޭނުންކޮށްގެން ސަޅި އެއްޗެއް ހެދި ދާނެކަން އަންގައިދޭން ބޭނުންވީ. އުކާލާ ޕްލާސްޓިކް އާޓިސްޓުންނަށް ފޯރުކޮށްދީ، ފަންޑު ކޮށްދޭނެ ފަރާތެއް ބޭނުންވަނީ. އާޓިސްޓުންނަށް މި ވަސީލަތްތައް ލިބިއްޖެނަމަ ތަފާތު މަސައްކަތް ދައްކާނެ" ޝައްފާން ބުންޏެވެ.\nޝައްފާން ބުނީ ޕްލާސްޓިކުން އާޓް ވޯކް ހަދާ ޖޭމްސް ޕާކިންސްގެ މަސައްކަތްތަކުން އިންސްޕަޔަރ ވެގެން އޭނާ ހެދި އާޓްވޯކް ބޭރުގެ އެގްޒިބިޝަނަކުން ފެނުމަކީ ވެސް ދުރުގައި އޮތް ކަމެއް ނޫން ކަމަށެވެ. އަދި އެ އާޓްވޯކަށް ލިބޭ އާމްދަނީގެ 60 އިންސައްތަ ޕްލާސްޓިކާ ދެކޮޅަށް މަސައްކަތް ކުރާ އެންޖީއޯއަކަށް ދޭން ނިންމާފައިވާ ކަމަށް އޭނާ ބުންޏެވެ.\nއަންވެއިލިންގް ވިޝަންސް ނަމުގައި ކުރިއަށްދާ މި އެގްޒިބިޝަން ނެޝަނަލް އާޓް ގެލަރީގައި މާދަމާގެ ނިޔަލަށް ކުރިއަށްދާއިރު ޝައްފާން ފަދަ ކުޅަދާނަ އެހެން ހުނަރުވެރި އާޓިސްޓުންގެ އާޓްވޯކްތައް ވެސް އެތަނުން ފެންނަ އެބަހުއްޓެވެ.\nގުޅޭ ޓެގު މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް ތިމާވެށި އާދަކާދަ އާއި ސަގާފަތް ޒުވާނުން


Vihsaaraaiga haalugai jehunu3aailaa eh vaguthee hiyaathakah\nބޯކޮށް ވާރެވެހި ކުޅުދުއްފުށީގައި ފެންބޮޑުވެފައި، ހާލުގައި ޖެހުނު3އާއިލާއަކަށް ވަނީ ވަގުތީ ހިޔާތަކަށް ބަދަލުވެފައި--\nވިއްސާރައިގައި ހާލުގައި ޖެހުނު ތިން އާއިލާއެއް ވަގުތީ ހިޔާތަކަށް\nކުޅުދުއްފުއްޓަށް މިއަދު ކުރި ވިއްސާރައިގައި އެންމެ ބޮޑަށް ގެއްލުވެ ހާލުގައި ޖެހުނު ދެ އާއިލާއަކަށް ވަގުތީ ހިޔާވަހިކަން ހޯދައިދީފި އެވެ. ރެއިން ފެށިގެން މިއަދުގެ މެންދުރާ ހަމައަށްކުރި ވިއްސާރާގައި ބައެއް ސަރަހައްދުތަކުގައި ފެންބޮޑުވެ 20 ގެޔަކަށް ވަނީ ފެންވަދެ ގެއްލުންވެފައި އެވެ.\nކުޅުދުއްފުށީ ކައުންސިލްގެ ރައީސް އަބުދުލް ލަތީފް ހަސަން ކޭއޯއަށް ވިދާޅުވީ ދިރިއުޅެން ދަތިވާވަރަށް އެންމެ ބޮޑަށް ފެނުގެ އަސަރުކުރި ތިން ގޭގެ ތެރެއިން ދެ އާއިލާއަކަށް ވަގުތީ ބޯހިޔާވަހިކަން ހަމަޖައްސައިދީފައިވާ ކަމަށެވެ. އެ ދެ އާއިލާއަށް ބޯހިޔާވަހިކަން ފޯރުކޮށްދީފައިވަނީ ޑިޒާސްޓާ މެނޭޖްމަންޓް އޮތޯރިޓީގެ އެހީއާއެކު އެވެ. ވަގުތީގޮތުން އެ ދެ އާއިލާ ބަދަލުކޮށްފައިވަނީ ގެސްޓްހައުސްއަކަށެވެ.\nވިއްސާރާގައި ކުޅުދުއްފުށިން އެންމެ ބޮޑަށް ގެއްލުންވި ކަމުގެ ރިޕޯޓްކޮށްފައިވަނީ ދިވަރުގެ، ދިގަލި އަދި ފާހި ނަމަކަށް ކިޔާ ގެޔަކުންނެވެ.\nދެ އެންމެ ބޮޑަށް ގެއްލުންވި "ފާހި" ގޭގެ މީހުން އަމިއްލައަށް އެދިގެން އެ ގޭގެ އާއިލާ ގެޔަކަށް ބަދަލުވިކަމަށް ކައުންސިލުން މައުލޫމާތު ދެ އެވެ. ގެތަކުން ފެން ހުސްކުރުމާއި ވެލި ބަސްތާ ޖެހުމަށް ސިފައިންނާއި ފުލުހުންނާއި ފަބުލިކް ވޯކްސް އާއި ޑިޒާސްޓާ އާއި ރެޑްކުރެސެންޓާއި ކައުންސިލުން، އެސްޓީއޯ، ކޭޕީއެލްގެ މުވައްޒަފުންނާ ބައެއް އާންމުންވެސް ބައިވެރިވެފައިވެ އެވެ.\nކައުންސިލުން ބުނީ ވިއްސާރައިގައި ގެއްލުންވެގެން ކައުންސިލަށް ރިޕޯޓްކުރި ހުރިހާ ގެޔަކަށް ކައުންސިލުން ޒިޔާރަތްކޮށް ލިބިފައިވާ ގެއްލުންތައް ބަލައިފައިވާ ކަމަށެވެ. ފެން ވަދެ ގެއްލުންވެގެން ރިޕޯޓްކޮށްފައިވަނީ 20 ގެޔަކުންނެވެ.\nކައުންސިލުން ބުނީ ގެތަކަށް ލިބުނު ގެއްލުންތައް ބަލައި ޑިޒާސްޓާ މެނޭޖްމަންޓް އޮތޯރިޓީއަށް ހުށަހަޅާނެ ކަމަށެވެ.


Miaharuge February mahu raajjein mudhaa beyrukuri minvaru ithuru- customs - AO News\nމި އަހަރުގެ ފެބްރުއަރީ މަހު ރާއްޖެއިން މުދާ ބޭރުކުރި އަދަދު އިތުރު- ކަސްޓަމްސް\nރާއްޖޭގެ ކަސްޓަމްސްގެ ތަފާސް ހިސާބުތައް ދައްކާ ގޮތުން 2018 ވަނަ އަހަރުގެ ފެބުރުއަރީ މަހާ އަޅާބަލާއިރު މިއަހަރުގެ ފެބްރުއަރީމަހު ކަސްޓަމްސް އިން ރާއްޖެއިން ބޭރުކުރި މުދަލުގެ އަދަދު މިވަނީ 16 އިންސައްތަ އިތުރުވެފައެވެ.\nއެގޮތުން މިދިޔަ އަހަރުގެ ފެބްރުއަރީ މަހު 228 މިލިއަން ރުފިޔާގެ މުދާ ބޭރުކޮށްފައިވެ އެވެ. އަދި މި އަހަރުގެ ފެބްރުއަރީ މަހު ބޭރުރެކޮށްފައިވަނީ 264 މިލިއަން ރުފިޔާގެ މުދަލެވެ. މިއީ 16 އިންސައްތަ އިތުރުވުމެކެވެ.\nކަސްޓަމުން ބުނި ގޮތުގައި މިދިޔަ އަހަރުގެ ފެބްރުއަރީ މަހު ކަސްޓަމް ޑިއުޓީގެ ގޮތުގައި ދައުލަތަށް ވަނީ 254 މިލިއަން ރުފިޔާ ލިބިފަ އެވެ. މިއީ މިދިޔަ މަހު ލިބުނު 240 މިލިއަން ރުފިޔާއާ އަޅާ ބަލާއިރު ފަސް ޕަސެންޓް ދަށްވުމެކެވެ.\nއިމްޕޯޓްކުރި މުދަލުގެ އަގުގެގޮތުން 18 ޕަސެންޓް ޔޫއޭއީ އިން އިމްޕޯޓްކޮށްފައިވެ އެވެ. ސިންގަޕޯ އިން 17 ޕަސެންޓް އަދި ޗައިނާ އިން 15 ޕަސެންޓް މުދާ ވަނީ އެތެރެކޮށްފައިވެ އެވެ. އަދި އިންޑިޔާއިން 10 އިންސައްތަ މުދާ އެތެރެކޮށް ފައިވާއިރު މެލޭޝިޔާ އިން ވަނީ6އިންސައްތަ މުދާ ރާއްޖެއަށް އެތެރެ ކޮށްފައެވެ.\nއެންމެ ގިނައިން މުދާ ބޭރުކުރެވުނީ ތައިލެންޑް އަށެވެ. އޮގޮތުން ތައިލެންޑް އަށް 45 އިންސައްތަ މުދާ ބޭރުކޮށްފައިވާއިރު ޖަރުމަންވިލާތަށް ވަނީ 11 އިންސައްތަ މުދާ ބޭރުކޮށްފައެވެ.


މިނިސްޓްރީ އޮފް އިކޮނޮމިކް ޑިވެލޮޕްމަންޓުން ކުދި އަދި މެދު ފަންތީގެ ވިޔަފާރިތަކަށް އަމާޒުކޮށްގެން ދޫކުރުމަށް ހަމަޖެހިފައިވާ ލުއި ލޯނު ސްކީމަށް ޕްރޮޕޯސަލް ހުށަހެޅުމުގެ ފުރުޞަތު ޢާންމުކޮށް ހުޅުވާލަމެވެ. މި އިޢުލާންގެ ދަށުން ހުޅުވާލެވިފައިވަނީ މައިކްރޯ ސްމޯލް އެންޑް މީޑިއަމް އެންޓަރޕްރައިސް ޑިވެލޮޕްމަންޓް ޕްރޮޖެކްޓްގެ ދަށުން މި މިނިސްޓްރީން، ބޭންކް އޮފް މޯލްޑިވްސް މެދުވެރިކޮށް ދޫކުރުމަށް ހަމަޖެހިފައިވާ ލޯނު ފައިސާގެ ތެރެއިން 23,130,000 ރުފިޔާގެ ލޯނު ސްކީމަށް ޕްރޮޕޯސަލް ހުށަހެޅުމަށެވެ.\nމި ދާއިރާއަށް ކަނޑައަޅާފައިވާ ޖުމުލަ އަދަދު (ރުފިޔާ)\n2.1 ލޯނުގެ ގޮތުގައި ދޫކުރެވޭ އަދަދުތައް:\nލޯނު އަދަދު 50،001 އާއި 500،000 ރުފިޔާ އާއި ދެމެދުގެ އަދަދެއްނަމަ ލޯނަށް އެދޭ އަދަދުގެ0އަގުހުރި ބޭންކް އޮފް މޯލްޑިވްސްއިން ގަބޫލުކުރާ ރަހުނެއް ބޭނުންވާނެއެވެ.\nލޯނު އަދަދު 500،001 އާއި 1،000،000 ރިފުޔާ އާއި ދެމެދުގެ އަދަދެއްނަމަ ލޯނަށް އެދޭ އަދަދުގެ0އަގުހުރި ބޭންކް އޮފް މޯލްޑިވްސްއިން ގަބޫލުކުރާ ރަހުނެއް ބޭނުންވާނެއެވެ.\n2.6 ލޯނު ޕްރޮޕޯޒަލް ލިބެން ހުންނާނެ ތަނާއި އަދި ޕްރޮޕޯޒަލް ހުށަހެޅޭނެ ތަންތަން:\nލޯނު ޕްރޮޕޯޒަލްތައް ބަލައިގަންނަން ފަށާނީ 1 ޑިސެންބަރު 2013 އިން ފެށިގެންނެވެ. ލޯނު ޕްރޮޕޯސަލް ހުށަހެޅުމަށް ވަކި ސުންގަނޑިއެއް ހަމަޖެހިފައެއް ނުވެއެވެ. ޕްރޮޕޯސަލްތައް ލިބުނު މިންވަރަކުން ލޯނު ފަންޑުގައި އެކިއެކި ބައިތަކަށް ކަނޑައަޅާފައިވާ ޖުމުލަ ފައިސާއަށް ވާވަރަށް ލޯނު ދޫކުރެވެންދެން، ލޯނަށް އެދި ހުށަހަޅާ ފަރާތްތަކުގެ ޕްރޮޕޯޒަލްތައް ބަލައިގަންނަމުންދާނެއެވެ.\n3.2 ގައި ދަންނަވާފައިވާ3ބައި ފުރިހަމަ ވާނަމަ، ބޭންކް އޮފް މޯލްޑިވްސް އިން އެ ޕްރޮޕޯޒަލްއާއި ގުޅިގެން ދެން ކުރިއަށް ގެންދަންޖެހޭ ފީސިބިލިޓީ އެނަލިސިސް އަދި ކްރެޑިޓް އެސެސްމަންޓްގެ ބައިތައް ކުރިއަށް ގެންދަވާނެއެވެ. މީގެ އިތުރުން ލޯނަށް ހުށަހަޅާފައިވާ ފަރާތްތަކަކީ ގަވާއިދުން ޕެންޝަން އޮތޯރިޓީއަށް ފައިސާ ދައްކަވަމުންދާ ފަރާތްތަކެއްތޯ ޗެކުކުރެވޭނެއެވެ. ބޭންކް އޮފް މޯލްޑިވްސް ގެ ކްރެޑިޓް އެސެސްމަންޓަށް ފަހު ލޯނު އެޕްރޫވްވާ ފަރާތްތައް އަދި ރިޖެކްޓްވާ ފަރާތްތަކުގެ މަޢުލޫމާތު މި މިނިސްޓްރީއާ ހިއްސާކުރާނެއެވެ.\n3.3 ލޯނު ދޫކުރުމުގައި ބަލާނީ، ބޭންކަށް ބޭނުންވާ ހުރިހާ ރިކުއަމަންޓްތައް (ކޮލެޓަރަލްގެ ބައި ހިމެނޭގޮތުން) އެންމެ ފުރަތަމަ ފުރިހަމަ ކުރައްވާ، ބޭންކްގެ ޕްރޮސެސް ނިންމަވާ ފަރާތްތަކަށް ފުރަތަމަ ލޯނު ދޫކުރާގޮތަށެވެ. އަދި ލޯނު އެޕްރޫވްވަމުންދާ ވަރަކުން، މިނިސްޓްރީގެ ވެބްސައިޓުގައި އެކަން އިޢުލާނުކުރެވޭނެއެވެ. މިގޮތުން، ލޯނު ސްކީމުގެ ޖުމުލަ ފަންޑުގައި ހިމެނޭ 23 މިލިއަން ރުފިޔާ ހަމަވަންދެން، ލޯނަށް ހުށަހެޅުމުގެ ފުރުޞަތު އަދި ލޯނު ދޫކުރާނެ ފަރާތްތައް ހޮވުމުގެ މަސައްކަތް ކުރިއަށްގެންދެވޭނެއެވެ.\nސެކްޝަން 2.6 ގައިވެސް ދަންނަވާފައިވާ ފަދައިން، 1 ޑިސެންބަރު 2013 އިން ފެށިގެން، ލޯނު ފަންޑުގައިވާ ޖުމުލަ ފައިސާ ހުސްވަންދެން ލޯނު ދޫކުރަމުން ގެންދެވޭނެއެވެ. ލޯނު ފަންޑުގައި އެކިއެކި ބައިތަކަށް ދޫކުރުމަށް ކަނޑައަޅާފައިވާ ފައިސާ ބާކީ ހުރި މިންވަރު މި މިނިސްޓްރީ ގެ ވެބްސައިޓްގައި އަޕްޑޭޓް ކުރަމުންގެންދެވޭނެއެވެ.\n02 މުޙައްރަމް 1435


އަޅުގަނޑާ ދެކޮޅަށް އެއްލާ އެތިފަހަރުގެ ބަސްމަގު، ހަރުކަށި ފިކުރަށް ހިތްވަރު ދޭތީ ކަންބޮޑުވޭ: ނަޝީދު\nއަފްޝަން އިސްމާއިލް 04 ޖެނުއަރީ 2022\nޣައިރު ދީންތަކުގެ ޝިޔާރުތައް ފަތުރާ ކަމަށް ބުނެ ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދާ ދެކޮޅަށް “ރައްޔިތުންގެ އިއްތުހާދު” ކިޔާ ބަޔަކު ފުލުހުންނަށް މައްސަލަ ހުށަހެޅުމާ ގުޅިގެން އެމަނިކުފާނު އެކަމަށް ރައްދުދެއްވައިފިއެވެ.\nރައްޔިތުންގެ މަޖިލީހުގެ އިދާރާ މެދުވެރިކުރައްވައި ރައީސް ނަޝީދު މިރޭ ނެރުއްވި ބަޔާނުގައި ވިދާޅުވީ، އެމަނިކުފާނަކީ އިސްލާމް ދީނުގެ އަސާސްތަކާ ހިލާފަށް އުޅޭ މީހެއްގެ ގޮތުގައި ދެއްކުމަށް މަސައްކަތްކުރާތާ މިހާރު އަހަރުތަކެއް ވެއްޖެ ކަމަށެވެ. އަދި އެމަނިކުފާނާ ދެކޮލަށް ރައްދުކުރާ އެފަދަ ބަސްތަކާ ނުލައި ރާއްޖޭގެ ސިޔާސީ މަޝްރަހުގައި ބަހުސެއްވެސް ނުކުރެވޭ ދަރަޖައަށް ގޮސްފައިވާ ކަމަށް ވިދާޅުވިއެވެ.\n“އަޅުގަނޑާ ދެކޮޅަށް އެއްލާ އެތިފަހަރުތަކުގެ ބަސްމަގު، ހަރުކަށި ފިކުރުގެ މީހުން ހިތާވާ ރާގަށް އަނބުރަމުން ދާތީ ކަންބޮޑުވާތާ ދުވަސްކޮޅެއް ވެއްޖެ” ބަޔާނުގައި ވެއެވެ.\nނަޝީދު ވިދާޅުވީ އެފަދަ ބަސްމަގާއި ރާއްޖޭގައި އުޅޭ ހަރުކަށި ފިކުރުގެ މީހުންނަށް ލައްވައިދޭ ބަސްމަގާ އެއް މަގަކުން ދާތާ ދުވަސްގަނޑެއް ވެއްޖެ ކަމަށާއި، އެފަދަ ވާހަކަތަކުގެ ހަމައެކަނި މަގުސަދަކީ އެމަނިކުފާޏުގެ ޖާނަށް ނުރައްކާ ދިނުން ކަމަށެވެ.\nއޭގެ އިތުރުން، ލާދީނީ މީހެއް ކަމަށް ބުނެ ފަތުރާ އިލްޒާމުތަކަށް ފިޔަވަޅު އެޅާނެކަމަށް އުންމީދުކުރައްވާ ކަމަށް ނަޝީދު ވިދާޅުވިއެވެ.\nރައްޔިތުންގެ އިއްތިހާދު ފުލުހުންނަށް ހުށަހަޅާފައި ވަނީ 2020 ވަނަ އަހަރު ނަޝީދު ކްރިސްމަސްގެ ތަހުނިޔާ ފާޅުކޮށް އާންމުކުރި މައްސަލައާއި މިދިޔަ އަހަރުވެސް އަނެއްކާ ކްރިސްމަސްގެ ތަހުނިޔާ ކިޔުން ތަކުރާރުކޮށް ފޮޓޯ އާންމު ކޮށްފައިވާތީ، އެ މައްސަލަ ބަލައިދިނުމަށެވެ.\nއަރުޝީފަށް ނެގީ 04/01/2022 20:21\nއެންމެފަހުން އަޕްޑޭޓްކުރީ 04/01/2022 20:21\nއަފްޝަން އިސްމާއިލް 32 މިނެޓު ކުރިން\nއަހްމަދު އިޒްމީމް 46 މިނެޓު ކުރިން


Kalhuvakaru miski bahatiadheynei bayaku hoadhanee\nކަޅުވަކަރު މިސްކިތް - ކަޅުވަކަރު މިސްކިތް ބަހައްޓައިދޭނެ ފަރާތެއް ހޯދަން ވަނީ އިއުލާންކޮށްފަ- އަވަސް ފޮޓޯ: އަހުމަދު ޝުރާއު\nތާރީހީ މިސްކިތް ކަޅުވަކަރު މިސްކިތް ބަހައްޓައިދޭނެ ފަރާތެއް ހޯދަން ފިނޭސް މިނިސްޓްރީން އަލުން އިއުލާންކޮށްފި އެވެ.\nއެކަމަށް އެންމެ ފުރަތަމަ ފުރުސަތު ހުޅުވައިލީ މިދިޔަ މަހުގެ 8ވަނަ ދުވަހު އެވެ. ނަމަވެސް އެ ފުރުސަތުގެ ސުންގަޑި ހަމަވި އިރު، އެކަމަށް އެކަށީގެންވާ ތަރުހީބެއް ލިބިފައި ނުވާތީ، ފިނޭސުން އަލުން ކަޅުވަކަރު މިސްކިތް ބަހައްޓައިދޭނެ ފަރާތެއް ހޯދަން އިއުލާންކުރީ އެވެ.\nއަލަށް ހުޅުވާލީ ފުރުސަތުގެ މުއްދަތު މިމަހު 22 ވަނަ ދުވަހު ހަމަވާނެ ކަމަށް ފިނޭސުން ބުންޏެވެ. ކަޅުވަކަރު މިސްކިތް ބަހައްޓަން ބީލަން ހުށަހަޅާ ފަރާތްތަކުން ބިޑް ސެކިއުރިޓީގެ ގޮތުގައި 15،000ރ. ދައްކަން ޖެހޭ އިރު އަދި ބީލަމުގައި ބައިވެރިވާން 500 ރުފިޔާގެ ފީއެއް ވެސް ދައްކަން ޖެހެ އެވެ. ބިޑް ހުޅުވުން އޮންނާނީ މި މަހުގެ 23 ވަނަ ދުވަހު އެވެ.\nކަޅުވަކަރު މިސްކިތް އަލުން ރާވައި ބަހައްޓަން ނިންމާފައިވަނީ ކުރިން ދިރާގު އޮފީސް ހުރި ބިމުގައި އެވެ. އަދި އެމިސްކިތް ބަހައްޓަނީ ނަމާދު ކުރާ ގެއެއްގެ ގޮތުގައި ކަމަށް ހެރިޓޭޖް މިނިސްޓްރީ ވަނީ ބުނެފަ އެވެ.\nލިލީ މަގު ކަންމައްޗަކަށް ސަލްޓަންޕާކާ އިންވެގެން ހުރި އާސާރީ މިސްކިތެއް ކަމަށްވާ ކަޅުވަކަރު މިސްކިތް 2016 ވަނަ އަހަރުގެ އޮގަސްޓްމަހު ރޫޅާލުމަށްފަހު ވަނީ އެތަނުގައި ވަނީ ވިންޓާ ޕާކެއް އަޅައިފަ އެވެ. ކަޅުވަކަރު މިސްކިތް ރޫޅާލުމަށްފަހު ނިންމީ އެމިސްކިތް ގދ. ތިނަދޫގެ ކުރީގެ ހުކުރު މިސްކިތް ހުރި ބިމުގައި އެ މިސްކިތް އަލުން ރާވައި ހުޅުވުމަށެވެ. ނަމަވެސް މިސްކިތް ތިނަދޫއަށް ނުގެންގޮސް، މިސްކިތުގެ ބައިތަށް ބަހައްޓައިފައިވަނީ ދާރުލް އާސަރުގަ އެވެ.\nގދ. ތިނަދޫ ފިނޭންސް މިނިސްޓްރީ ތަރިކަ + ތާރީހު ކަޅުވަކަރު މިސްކިތް\nތިނަދޫގައި 200 ހައުސިން ޔުނިޓް އަޅަނީ


SunOnline: Raees nasheed ah dhin hamalaa ahfahu raajjeyge dhuveli maduvejje: Raaee\nރައީސް ނަޝީދަށް ދިން ހަމަލާއަށްފަހު ރާއްޖޭގެ ދުވެލި މަޑުވެއްޖެ: ރާއީ\nއިސްމާއިލް ޝާކިރު 25 Jun 2021, 12:38\nމަކުނުދޫ ދާއިރާގެ މެމްބަރު މުހައްމަދު ރާއީ މަޖިލީހުގެ ޖަލްސާއެއްގައި ވާހަކަ ދައްކަވަނީ --- ފޮޓޯ/ މަޖިލިސް\nމިދިޔަ މެއިމަހުގެ ހަވަނަ ދުވަހުގެ ރޭ ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ޝީދަށް އަމާޒުކޮށް ދިން ބޮމުގެ ހަމަލާއަށްފަހު ރާއްޖޭގެ ދުވެލި މަޑުވެއްޖެ ކަމަށް މަކުނުދޫ ދާއިރާގެ މެމްބަރު މުހައްމަދު ރާއީ ވިދާޅުވެއްޖެ އެވެ.\nހަފްތާއަކު އެއްފަހު ސިލްސިލާކޮށް ބާއްވަމުން އަންނަ އެމްޑީޕީ ގައުމީ މަޖިލީހުގެ ޖަލްސާތަކުގެ ތެރެއިން ރޭގެ ޖަލްސާގައި ވާހަކަ ދައްކަވަމުން ރާއީ ވިދާޅުވީ ރައީސް ނަޝީދު މަޖިލީހުގައި މަސައްކަތްކުރައްވާއިރު އެދުވަހަކު އެ ކުރައްވާ މަސައްކަތާ ރާއްޖޭގެ އެދުވަހެއްގެ ހިނގުމާ ވަރަށް ބޮޑަށް ގުޅި ލާމެހިފައިވާ ކަމަށެވެ.\n''ރައީސް ނަޝީދު މަޖިލީހުގެ ރައީސް ކަމުގައި ނެތީމަ އެފަޅުކަން އަޅުގަނޑުމެންނަށް އެބަ އިހުސާސް ކުރެވޭ. މަޑުވެއްޖެ އިނގޭތޯ. ރާއްޖޭގެ ދުވެލި މަޑުވެއްޖެ. އަޅުގަނޑަށް ފާހަގަ ކުރެވޭ ގޮތުގައި،'' ރާއީ ވިދާޅުވި އެވެ.\nމެމްބަރު ރާއީ ވިދާޅުވީ ހަމަލާގައި ރައީސް ނަޝީދު ފިޔަވާ ދެން އެންމެ ބޮޑަށް ޒަޚަމް ލިބުނީ އެމްޑީޕީއަށް ކަމަށާއި އެހެންކަމުން އެ ޕާޓީއަށް ޒަޚަމް ލިބުމަކީ ވަރަށް ގިނަ ރައްޔިތުންނަށް ޒަޚަމް ލިބުން ކަމަށެވެ. އަދި މުޅި ރާއްޖެއަށްވެސް އޭގެ ގެއްލުން ލިބުނު ކަމަށް ވެސް އޭނާ ވިދާޅުވި އެވެ.\nރާއީ ވިދާޅުވީ ރައީސް ނަޝީދު ކުރިއަށް އޮތް ޖުލައި މަސް ތެރޭގައި ރާއްޖެ ވަޑައިގަންނަވާނެ ވާހަކަ ވިދާޅުވި ކަމަށެވެ. އެހެންކަމުން އެމަނިކުފާނު އެނބުރި ރާއްޖެ ވަޑައިގަތުމުން އެމްޑީޕީގެ މަސައްކަތްތަކާއި ރައީސް ނަޝީދުގެ މަސައްކަތްތައް ވެސް ކުރިއަށް ވުރެން ބާރަށް، ގެންދެވި، އުޖާލާ މުސްތަގުބަލެއް ފެނިގެންދާނެ ކަމަށް ވިދާޅުވިއެވެ.\n''ރައީސް އާއި ވާހަކަ ދައްކާލުމުގެ ފުރުސަތު އަޅުގަނޑަށް ލިބުނު. ވިދާޅުވީ ޖުލައި މަސް ތެރޭގައި އިރާދަ ކުރެއްވިއްޔާ އުއްމީދަކީ ރާއްޖެ ދުރުވުމޭ. އެހެންވީމަ އަޅުގަނޑުގެވެސް އުއްމީދަކީ މިފެށޭމަހު ރާއްޖެއިން އިރާދަ ކުުއްވިއްޔާ ރައީސް އާ ބައްދަލުވުން،'' ރާއީ ވިދާޅުވި އެވެ.\nފާއިތުވި މޭ މަހުގެ ހަ ވަނަ ދުވަހުގެ ރޭ ރައީސް ނަޝީދު ދިރިއުޅުއްވާ ގެއިން އެމަނިކުފާނު ނުކުމެ ވަޑައިގެން ކާރުކޮޅަށް އަރާ ވަޑައިގަންނަވަނިކޮށް އައިއީޑީއެއް ގޮއްވާލާ ދިން ހަމަލާއާ ގުޅިގެން އެންމެ ފުރަތަމަ އެމަނިކުފާނަށް ފަރުވާ ދެއްވީ އޭޑީކޭ ހޮސްޕިޓަލުގަ އެވެ.\nއެ ހޮސްޕިޓަލުން 16 ގަޑިއިރުގެ އޮޕަރޭޝަނަކަށް ފަހު އިތުރު ފަރުވާ ހޯއްދެވުމަށް މިދިޔަ މަހުގެ 13 ވަނަ ދުވަހު ޖަރުމަންވިލާތަށް ވަޑައިގެންފަ އެވެ.\nއެގައުމުގައި އެމަނިކުފާނު ފަރުވާ ހޯއްދަވަމުން ގެންދަވަނީ މިލިޓަރީ ހޮސްޕިޓަލެއްގަ އެވެ.\nއެ ހަމަލާއާ ގުޅިގެން މިހާތަނަށް ހަތަރު މީހަކު ވަނީ ހައްޔަރުކޮށްފަ އެވެ. އޭގެތެރޭގައި ބޮން ގޮއްވާލި މީހާ ވެސް ހިމެނެ އެވެ.\nރައީސް ނަޝީދުގެ އާސްކް ސްޕީކާ ޕްރްގްރާމެއް މި މަހު 30ގައި\nހިޔާގެ ސެކިއުރިޓީ ނުބެލެހެއްޓޭނެ: ނަޝީދު\nމަޖިލީހުގައި ޖާބިރު އަވަގުރާނަ ގޮވައިފި


Hukum vikkaifinama alhugandah igeyne: Nasheed\nހުކުމް ވިއްކައިފިނަމަ އަޅުގަނޑަށް އެނގޭނެ: ނަޝީދު\nރައްޔިތުންގެ މަޖިލީހުގެ ރައީސް މުހައްމަދު ނަޝީދު: ހުކުމެއް ދެން ނުވިއްކޭނެ ކަމަށް ވިދާޅުވި -- އަހުމަދު އަޝްހާދު އަބްދުﷲ | އަވަސް\nމިހާރު ހުކުމެއް ނުވިއްކޭނެ ކަމަށާ ހުކުމެއް ވިއްކައިފިނަމަ އެކަން އެނގިވަޑައިގަންނާނެ ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ އެވެ. އެމަނިކުފާނު މިހެން ވިދާޅުވީ އެމްޑީޕީގެ ހަރުގޭގައި އިއްޔެ ހަވީރު ބޭއްވި ނޫސްވެރިންގެ ބައްދަލްވުމެއްގަ އެވެ.\nރައީސް ނަޝީދު ވިދާޅުވީ ޖުޑީޝަރީ މިނިވަންކޮށް އިސްލާހު ކުރުމަކީ އެމްޑީޕީގެ ވައުދެއް ކަމަށެވެ. ސުޕްރީމް ކޯޓްގެ ހުރިހާ ފަނޑިޔާރުން މި ސަރުކާރު ވެރިކަމަށް އައިސް ބަދަލު ކޮށްފައިވާ ކަަމަށާ މިހާރު ކޯޓްތަކުން ހުކުމް ނުވިއްކޭނެ ކަމަށެވެ. ހުކުމް ނުވިއްކޭނެ ކަމަށް ތަކުރާރު ކުރައްވާ ވިދާޅުވީ ހުކުމް ވިއްކައިފިނަމަ އެކަން އެމަނިކުފާނަށް އެނގިވަޑައިގަންނަވާނެ ކަމަށެވެ. އަދި އޭގެ ފަހުން ވިދާޅުވީ އެފަދަ ކަމެއް ފަނޑިޔާރަކު ކުރައްވައިފިނަމަ މިހާރު ހުރިހާ އެންމެންނަށް ވެސް އެނގޭނެ ކަމަށެވެ.\nއެފަދަ ކަމެއް ކުރައްވައިފިނަމަ މަޖިލީހުން ވެސް ޖޭއެސްސީން ވެސް ފިޔަވަޅު އަޅާނެ ކަމަށް ވެސް އިންޒާރު ކުރެއްވިއެވެ.\n"ހުކުމެއް ނުވިއްކޭނެ މިހާރަކު. ނުވިއްކޭނެ މިހާރަކު. ވިއްކައިފިނަމަ އަޅުގަނޑަށް އެނގޭނެ. ވިއްކައިފިއްޔާ އަޅުގަނޑުމެން އެންމެނަށް ވެސް އެނގޭނެ. ބަލާނަން، ހޯދާނަން، ފިޔަވަޅު އަޅާނަން. ޖުޑިޝަލް ސާވިސް ކޮމިޝަނުން ވެސް ރައްޔިތުންގެ މަޖިލީހުން ވެސް،" ރައީސް ނަޝީދު ވިދާޅުވިއެވެ.\nރައީސް ނަޝީދަކީ ޖޭއެސްސީގެ މެންބަރެކެވެ. އެމަނިކުފާނު ޖޭއެސްސީގައި އިންނަވަނީ މަޖިލީހުގެ ރައީސްގެ ހައިސިއްޔަތުންނެވެ. ޖޭއެސްސީގައި ސިޔާސީ ބޭފުޅުން ތިއްބެވުމަކީ ބޮޑު ގޯހެއް ކަމަށް އެންމެ ހަރުއަޑުން ބުނި ބަޔަކީ އެމްޑީޕީ އެވެ. ނަމަވެސް މިހާރު އެ ވާހަކަ ދައްކަން އެ ބޭފުޅުން ދެކޮޅު ހައްދަވަ އެވެ. އޭގެ ބަދަލުގައި ވިދާޅުވަނީ ޖޭއެސްސީގައި އެމަނިކުފާނު ކޮންމެހެން ވެސް އިންނަވަން ޖެހިވަޑައިގަންނަވާ ކަމަށެވެ. އަދި އިދިކޮޅު ލީޑަރު ކުރީގެ ރައީސް އަބްދުﷲ ޔާމީން ވެސް ބޭނުންފުޅު ވަނީ އެގޮތް ކަމަށެވެ.\nނަމަވެސް އިދިކޮޅުން ދަނީ ޖޭއެސްސީއަކީ މިނިވަން ކަމެއް ނެތް ސިޔާސީ ތަނެއްގެ ގޮތުގައި ސިފަ ކުރަމުންނެވެ. އަދި ޖޭއެސްސީން ކޯޓްތަކާއި ފަނޑިޔާރުންނަށް ނުފޫޒު ފޯރުވަމުން ގެންދަވާ ކަމަށް ތުހުމަތު ކުރެ އެވެ.\nމިހާރު އޮތް ގޮތަށް ޖޭއެސްސީ ބަދަލުވި ފަހުން ރެކޯޑް އަދަދަކަށް ފަނޑިޔާރުންގެ މައްސަަލަތައް ބަލާފައިވެއެވެ. އަދި ގިނަ ފަނޑިޔާރުންތަކެއް ވަކިކުރުމަށް އެމްޑީޕީގެ ސުޕަ މެޖޯރިޓީ އޮތް މަޖިލީހަށް ފޮނުވާފައި ވެއެވެ. މަގާމުން ވަކި ކުރާނެ ކަން ޔަގީންވާތީ ގިނަ ފަނޑިޔާރުން އިސްތިއުފާ ދެއްވަނީ މަޖިލީހުން ގޮތެއް ނިންމަން ވަގުތު ކުޑަތަންވުމުންނެވެ. ބައެއް ފަނޑިޔާރުން ވަކިކޮށްފައިވަނީ މަޖިލީހުންނެވެ.\nރައީސް ނަޝީދު އިއްޔެ ވަނީ އެންޓި ކޮރަޕްޝަން ކޮމިޝަން (އޭސީސީ) އާއި ހިއުމަންރައިޓްސް ކޮމިޝަން (އެޗްއާރުސީއެމް) ގެ ހުރިހާ މެންބަރުންވެސް ބަދަލު ކުރެވިފައިވާ ކަމަށް ވިދާޅުވެ އެކަން ފާހަގަ ކުރައްވާފައެވެ. އަދި އިލެކްޝަންސް ކޮމިޝަނާއި ސިވިލްސާވިސް ކޮމިޝަނާއި ޕީޖީ އޮފީހާއި އޮޑިޓަރު އޮފީހުގެ ގާނޫނަށް މުހިންމު ބަދަލެއް ގެނެސް އެ ތަންތަނުގެ މިނިވަންކަން އިތުރަށް ކަށަވަރު ކުރެވިފައިވާ ކަމަށް ވިދާޅުވެފައެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ޖޭއެސްސީ + އުއްތަމަ ފަނޑިޔާރު ޝަރުއީ ދާއިރާ ޝަރުއީ ދާއިރާ ރިފޯމް ކުރުން ޕޮލިޓިކްސް


ނެކްސްޓް ޖެން ގަރލްސް ވަރޗުވަލް އިނޮވޭޝަން ޓުއަރ ފަށައިފި\nނެކްސްޓްޖެންގަރލްސް ވަރޗުވަލް އިނޮވޭޝަން ޓުއަރ\nކުދިންނަށް މަޢުލޫމާތު ދިނުމަށް ސަރުކާރާއި އަމިއްލަ ކުންފުނިތައް ހިމެނޭ ގޮތަށް 11 އިދާރާއެއް ބައިވެރިވޭ\nމިހަރަކާތް ކުރިއަށް ގެންދަނީ މިނިސްޓްރީ އޮފް އެޑިއުކޭޝަންގެ އެހީއާއިއެކު\nމިހަރަކާތް ކުރިއަށް ގެންދިއުމަށް ހަމަޖެހިފައި ވަނީ އެޕްރީލް 20، 21، 22 ވަނަ ދުވަހު\n20 އޭޕްރިލް 2021 | އަންގާރަ 22:31\nމިއަހަރުގެ އައިސީޓީ ދާއިރާގެ އަންހެން ކުދިންގެ ދުވަސް ފާހަގަ ކުރުމުގެ ގޮތުން، ވިމެން އިން ޓެކް މޯލްޑިވްސް އަދި މޯލްޑިވްސް މަނިޓަރީ އޮތޯރިޓީ (އެމް.އެމް.އޭ) އާއި ގުޅިގެން "ނެސްޓްޖެންގަރލްސް" ގެ ނަމުގައި ވަރޗުވަލް ޓުއަރ ފަށައިފިއެވެ.\nވިމެންއިންޓެކްއިން ބުނީ މިހަރަކާތް ކުރިއަށް ގެންދިއުމަށް ހަމަޖެހިފައި ވަނީ އެޕްރީލް 20، 21، 22 ވަނަ ދުވަހު ރާއްޖޭގެ ސާނަވީ އަދި މަތީ ސާނަވީ ކުދިންނަށް އަމާޒުކޮށްގެން ވަރޗުއަލްކޮށް ކަމަށެވެ. މިހަރަކާތް ކުރިއަށް ގެންދަނީ މިނިސްޓްރީ އޮފް އެޑިއުކޭޝަންގެ އެހީއާއި އެކުގައެވެ.\nމިފަދަ ހަރަކާތެއް ކުރިއަށް ގެންދިއުމުގެ މަޤްސަދަކީ އަންހެންކުދިންނަށް އަމާޒުކޮށް, އައި.ސީ.ޓީ ދާއިރާގައި ހުރި ފުރުސަތުތައް އަންގައިދިނުމާއި, މިދާއިރާގެ އެކިއެކި ވަޒީފާތަކުގައި ކުރާ މަސައްކަތްތަކާއި ގުޅޭ މަޢުލޫމާތުދިނުމުގެ އިތުރުން ވަޒީފާ ނުވަތަ މަތީ ތަޢުލީމުގެ ދާއިރާ ޚިޔާރުކުރުމުގައި އައިސީޓީ ދާއިރާ ޚިޔާރުކުރުމަށް ބާރުއެޅުންކަމަށް ވިމެންއިންޓެކްއިން ބުނެއެވެ.\nމިއިވެންޓްގައި ކުދިންނަށް މަޢުލޫމާތު ދިނުމަށް ބައިވެރިވާ ކުންފުނިތަކުގެ ތެރޭގައި ސަރުކާރާއި އަމިއްލަ ކުންފުނިތައް ހިމެނޭ ގޮތަށް 11 އިދާރާއެއް ބައިވެރިވެއެވެ. މިޕްރޮގްރާމް ކުރިއަށްދާނީ ކޮންމެ އިދާރާއަކަށް ވަރޗުއަލް ސެޝަންތަކެއްގެ ގޮތުގައެވެ. މިސެޝަންތަކުގައި މިއިދާރާތަކުގެ މަސައްކަތުގެ މާހައުލާއި ވަޒީފާތަކާއި ގުޅޭ މަޢުލޫމާތު ދެވޭނެއެވެ. އަދި އޭގެ އިތުރުން އަންހެން ކުދިންގެ މެދުގައި މިދާއިރާއަށް ޝައުގުވެރިކަން އުފެއްދުމުގެ ގޮތުން އެއިދާރާތަކުގެ ޓެކް މީހުން އުފައްދާފައިވާ ޑިޖިޓަލް އުފެއްދުންތައް ދައްކާލެވޭނެއެވެ. އަދި އެއިދާރާތަކުގެ ޓެކް ޓީމްތަކުން ކުރާ މަސައްކަތްތަކާއި ގުޅޭ އިތުރު މަޢުލޫމާތު ދަރިވަރުންނަށް ފޯރުކޮށްދެވޭނެއެވެ.\nއައިސީޓީ ދާއިރާގެ އަންހެން ކުދިންގެ ދުވަހަކީ އިންޓަރނޭޝަނަލް ޓެލެކޮމް ޔޫނިއަން (އައި.ޓީ.ޔޫ) އިން ކޮންމެ އަހަރަކު, ބައިނަލްއަގްވާމީ ފެންވަރުގައި ފާހަގަކުރާ ދުވަހެކެވެ. މިއީ މިދުވަސް ބައިނަލްއަގްވާމީ ގޮތުން ފާހަގަކުރާ 10 ވަނަ އަަހަރެވެ. މިދުވަސް ފާހަގަ ކުރުމުގެ މަގްސަދަކީ އަންހެންކުދިންނާއި އަންހެނުންގެ މެދުގައި އައިސީޓީ ދާއިރާއަށް ޝައުގުވެރިކަން އުފައްދާ, އެރޮނގުން މަތީ ތަޢުލީމާއި ވަޒީފާ ޚިޔާރުކުރުމަށް އަންހެން ކުދިންނަށް ހިއްވަރުދިނުމެވެ. މިދުވަސް ފާހަގަ ކުރަނީ ކޮންމެ އަހަރެއްގެ އެޕްރީލް މަހުގެ4ވަނަ ބުރާސްފަތި ދުވަހުއެވެ. އެގޮތުން މިއަހަރު މިދުވަސް ފާހަގަކުރަނީ 22 އެޕްރީލްގައެވެ.\nރާއްޖޭގައި މިދުވަސް އެންމެ ފުރަތަމަ ފާހަގަކޮށްފައި ވަނީ 2019 ވަނަ އަހަރުއެވެ. އޭގެ ފަހުން ކޮންމެ އަހަރަކުވެސް ވިމެންއިންޓެކް މޯލްޑިވްސްއިން މިދުވަސް ފާހަގަކުރުމުގެ ގޮތުން އެކި ހަރާކަތްތައް ހިންގައެވެ. އޭގެ ތެރޭގައި ރާއްޖޭގެ އެކި ސަރަހައްދު ހިމެނޭގޮތަށް 25 ސްކޫލެއްގައި އެސެމްބްލީގައި ކަމާގުޅޭ މަޢުލޫމާތު ދިނުމާއި, އެކި އެކި ކުންފުނިތަކާއި ގުޅިގެން, އެކުންފުނިތަކަށް ޒިޔާރަތްކޮށް މަޢުލޫމާތު ދިނުމުގެ ސެޝަންތަކާއި އަދި މިދާއިރާގެ އެކިއެކި ޓްރެއިނިންގސެޝަންތައް ހިންގާފައިވެއެވެ.\nމި އިވެންޓް ކުރިއަށް ދާނީ, މި ދުވަސް ފާހަގަ ކުރުމުގެ ގޮތުން އިންޓަރނޭޝަނަލް ޓެލެކޮމް ޔޫނިއަން ހިންގާ އިވެންޓްތަކުގެ ބައެއްގެ ގޮތުގައެެވެ.\nވިމެން އިން ޓެކް


ފަތުވާ: ކަޢުބާގެ “މޮޑެލް” ހަދައިގެން ޙައްޖު ނުވަތަ ޢުމްރާ ކުރާގޮތް ދަސްކޮށްދިނުން – DhiSalafiyyah\nފަތުވާ: ކަޢުބާގެ “މޮޑެލް” ހަދައިގެން ޙައްޖު ނުވަތަ ޢުމްރާ ކުރާގޮތް ދަސްކޮށްދިނުން\n11/10/2013 ޢިލްމުވެރިންގެ ފަތުވާ, ފިޤުހާއި އޭގެ ޢިލްމުތައް, ފިޤުހީ މައްސަލަތައްދިސަލަފިއްޔާ\nސ 1629:މުދައްރިސަކު އޭނާގެ ދަރިވަރުންނަށް ޙައްޖާއި ޢުމްރާ ކުރާނެގޮތް އުންގަންނައި އެބަދެއެވެ. ނަމަވެސް އޭނާ ބުނާގޮތުން: އެންމެ ފުރިހަމަ ގޮތުގައި އެކުދިންނަށް އެކަންތައްތައް ނަގައިނުގަނެވެއެވެ. ފަހެ [އޭނާގެ ސުވާލަކީ] ސްކޫލުގައި ކަޢުބާއާއި [ޙައްޖާއި ޢުމްރާގެ] އެހެނިހެން މަޝާޢިރުތަކުގެ “މޮޑެލް” އެއް ހަދާފައި ޢަމަލީ ގޮތުން އެކުދިން ލައްވާ އެކަންކުރުވުން ހުއްދަވާނެ ހެއްޔެވެ؟\nޖަވާބު: މިކަމަކީ ހުއްދަކަމެއް ނޫނެވެ. އެއްވެސް ގޮތަކަށް މިކަންކުރުން އެކަށީގެންނުވެއެވެ. އެހެނީ އޭނާއަށް ކަޢުބާ ހުންނަގޮތް ބޯޑުގައި ކުރަހައިގެންވެސް ކިޔާދެވިދާނެއެވެ. އަދި ކަޢުބާ ވަށައިގެން ޠަވާފުކުރާގޮތް ބޯޑުގައި ދެއްކިދާނެއެވެ.\nއޭގެ “މޮޑެލް” އެއް ހެދުމާމެދު ދަންނައެވެ. ފަހެ މިފަދައިން ކަންތައްކުރުމުން އެކުރެވޭކަމަކީ އަޅުކަންތަކަކީ ހަމައެކަނި ވަކި ތަރުތީބަކުން ކޮށްލާ ޙަރަކާތްތަކެއްކަމަށް ދޭހަކޮށްދިނުމެވެ. އަދި އެކަމުގައި ހިތަށްކުރުވާ އެއްވެސް އަޘަރެއްނުވާކަމަށް ހެދުމެވެ.\nފަޟީލަތުއްޝައިޚް މުޙައްމަދު ބުން ޞާލިޙް އަލްޢުޘައިމީން رحمه الله\n(مجموع فتاوى ورسائل العثيمين 24 / 91. (\nކަޢުބާގެ “މޮޑެލް” ނެހެދުމަށް އިރުޝާދުދީ ސުޢޫދީ އަރަބިއްޔާގެ ކުރީގެ މުފްތީ ސަމާޙަތުއްޝައިޚް ޢަބްދުލްޢަޒީޒް ބުން ބާޒް رحمه الله ވެސް ފަތުވާދެއްވާފައިވެއެވެ. އަދި މައްކާގައި ހުންނަ މަޖްމަޢު އަލްފިޤްހީ އިންވެސް އެފަދައިން ޤަރާރު ނެރުއްވާފައިވެއެވެ. އެބޭފުޅުން އިތުރަށް ފާހަގަކުރައްވާފައިވާ މައިގަނޑު ނުކުތާތަކުގެ ތެރޭގައި:\n1 އެފަދައިން ޢަމަލުކުރުމުން ކަޢުބާގެ ޙުރުމަތްތެރިކަން ކުޑަވުން.\n2 އެފަދައިން ޢަމަލުނުކޮށް އޭގެ ބަދަލުގައި އެހެން ވަސީލަތަކުން އެކަންކުރެވިދާނެ. މިޘާލަކަށް: ވީޑިއޯއެއްފަދަ އެއްޗެއްގެ ޛަރީޢާއިން އެކަންކުރުން.


SunOnline: Dhuvas nufuraa viheun, Hiy dhathi veynee thajuribaa eh!\nދުވަސް ނުފުރާ ވިހެއުން، ހިތްދަތި ވޭނީ ތަޖުރިބާއެއް\nމިޙްނާ ނާސިހު 18 Nov 2020, 08:30\nއެންއައިސީޔޫގައި ބާއްވައިފައިވާ ދުވަސްނުފުރާ ވިހެއި ކުއްޖެއް-- ފޮޓޯ ޓްވިޓާ\nކޮންމެ މަންމައަކާއި އަދި ބައްޕައަކުވެސް ދިގު އިންތިޒާރެއް ކުރަނީ ދެލޮލުގެ ކޮއިފަދަ ލޯބިލޯބި ދަރިފުޅު ދެކިލުމަށެވެ. އެ މީހުންގެ އުންމީދަކީ އަދި ދުއާއަކީ އެ ދަރިފުޅަކީ މި ދުނިޔެއަށް އުފަންވާއިރު، ދުޅަހެޔޮ ސިއްހަތެއްގައި އުފަންވާނެ ކުއްޖަކަށް ހެދުމަށެވެ. އެ މީން އެދި އެދި ތިބެނީ އެ އުމުރުގެ އެހެން ކުދިން ފަދައިން ގާބިލް ކުޅަދާނަ ދަރިއަކަށް އެ މީހުންގެ ކުއްޖާވެސް ހެދުމަށެވެ.\nއެހެންވެ، މާބަނޑުކަން އެނގޭ ވަގުތުން ފެށިގެން އެންމެ ފަހު ވަގުތުކޮޅާއި ހިސާބަށްވެސް އެތަށް ގުރުބާނީއެއްވެ އެތަށް ބުރަތަކެއް އުފުލަ އެވެ. އެހެންނަމަވެސް، އާހިރުގައި އުންމީދުކުރާ ގޮތާއި ހިލާފަށްކަންކަންވެ ނިމިގެންދަނީ އެއްވެސް ބާރެއް އިހުތިޔާރެއް ނެތި އެވެ.\nއެންމެ 28 ހަފްތާގައި ވިހެއުމަށްފަހު ހިތްދަތި ތަޖުރިބާތަކެއް\nއުމުރުން 31 އަހަރުގައި، އަލަތު ދަރިފުޅަށް ބަލިވެ އިން ފާތުމަތު ޚާލިދުއަކީވެސް ހަމަ އެހެން ކޮންމެ މަންމައެއް ފަދައިން ދަރިފުޅަށްޓަކައި ފޮނި އުންމީދުތަކެއް ކުރަމުން އައި، މާބަޑު ދުވަސްވަރު ހުރިހާ ކަމަކަށް އިތުރަށް ބަލައިގެން އުޅުން ހޭލުންތެރި މައެކެވެ. އެހެންނަމަވެސް، ބަނޑަށް 24 ވަނަ ހަފްތާގައި ސްރީލަންކާގައި ކުރި ސްކޭނަކުން ލިބުނީ މާޔޫސީ ޖަވާބެކެވެ.\n"ވަކި އެއްވެސް މައްސަލައެއް ހުރެގެނެއް ނޫން ޑޮކްޓަރަށް ދެއްކީކީ އެއް. ބޭބީގެ ޖެންޑާ ބަލާލާހިތުން އޭރު ލަންކާގައި ސްކޭނެއް ކުރީ. ކޮށްފައި ޑޮކްޓަރު ބުނި އަވަހަށް ވިހާފާނޭ. މި ހަފްތާގައިވެސް ވިހާފާނޭ. ދެން ބޭބީސް ސަވައިވްވުމުގެ ފުރަތަމަ މާކާ އަކީ 28 ހަފްތާ. އެހާހިސާބަށްވެސް ހުންނާނެ ހެން ހިޔެއް ނުވެއޭ ޑޮކްޓަރު ބުނީ،" ފާތުން ބުންޏެވެ\nމިހަބަރަކީ ބަނޑުބޮޑު ވީއްސުރެ ހުރިހާ ކަމެއް އެންމެ ފުރިހަމައަށް ކުރަމުން އައި ފާތުންއަށް ގަބޫލުކުރަން ދަތިވި ވާހަކަ އެކެވެ. އެހެންނަމަވެސް، ޑޮކްޓަރުގެ އިރުޝާދުގެ ދަށުން ނަގަން ޖެހުނު ބޭސްތަކާއި ދަރިފުޅުގެ ފުއްޕާމޭ އަވަހަށް ތަރައްގީކުރަން ބޭނުންވި އިންޖެކްޝަންތައްވެސް ޖެހި އެވެ. ލަންކާގައި މަޑުކުރުމަށް ޑޮކްޓަރު ލަފާ ދިން ނަމަވެސް ހުރެވެން ނެތުމުން ހުރިހާ ކަމެއްވެސް ވާނީ ރަނގަޅަށޭ ހިތައި "ޕޮޒިޓިވްކޮށް" ދެކިގެން އެނބުރި މާލެ އައީ އެވެ. މާލެއައިސްވެސް ތަފާތު އެކި ޑޮކްޓަރުންނަށް ދެއްކުނެވެ. ނަމަވެސް އެއްވެސް މައްސަލައެއް ހުރިކަމަކަށް ޑޮކްޓަރުންނަށް ފާހަގައެއް ނުކުރެވުނެވެ.\nއެހެންނަމަވެސް ވިހެއުމުގެ ރިހުންތަކާ އެކު، އަލަތު ދަރިފުޅަށް އޭނާ މަރުހަބާ ކީ ބަނޑަށް އެންމެ 28 ހަފްތާގަ އެވެ. ވިހަން ދިޔައިރުވެސް މި ދަރިފުޅު ސަލަމަތްވާނެތޯ ނުވަތަ ނުވާނެތޯ އެފަދަ އެއްވެސް ހިޔާލެއް ފިކުރެއްވެސް ނެތެވެ.\n"ދަރިފުޅު ވިހައިގެން ފުރަތަމަ ފެނުނީމަވެސް ވަރަށް ވަރަށް އުފާވި. ކިތަންމެ ކުޑައަސް، އަސްލު އެކަހަލަ އެއްވެސް ޖެހިލުންވުމެއް ނެތް. ފާތުން އާއި ފިރިމީހާއަށް ހަމަ އުފަލުން ފޮޅިފައި ކަހަލަ ގޮތަކަށް ތިބެވުނީ. އެކަމަކު ފަހުން އެނގުނީ. އެހެން މިހުން ތިބީ ހާސްވެ ކަންބޮޑުވެފައި. ނޭނގުނު ކަންނޭނގެ މަރުހަބާ ތޯ ކިޔަންވީ ނޫނީ. ހަމްދަރުދީތޯ ވާންވީވެސް،" ފާތުން ބުންޏެވެ.\nފާތުންގެ ދޮށީ ދަރިފުޅު އެންއައިސީޔޫގައި ---\nކަންކަން އެނގެންފެށީ އެންއައިސީޔޫގެ ދަތުރު ފެށުމުން\nކުރިއަތް އޮތް ދުވަސްތަކާއި މެދު ކުޑަވެސް ފިކުރެެއް ނެތް ފާތުންގެ ދެމަފިރިންނަށް ކިރިޔާވެސް ކަންކަން ރެއަކާލާން ފެށީ ދަރިފުޅު އެންއައިސީޔޫއަށް ލާ، ކޮންމެ ދުވަހަކު ދަރިފުޅާ ބައްދަލުކުރަން އެތަނަށް ވަންނަން ޖެހުނު ހިސާބުންނެވެ.\nފުރަތަމަ ދުވަހު ދަރިފުޅު އޮކްސިޖަން ހޮޅިތަކާއި އެކީގައި ނުފެނުނަސް ދެވަނަ ދުވަހު އެންމެ ފުރަތަމަ ލިބުނު ސިހުމަކީ ނޭވާލުމަަށް އޮކްސިޖަން ގުޅާފައި އޮތުމެވެ. އެހެން ނަމަވެސް، އޭޑީކޭ އިން އައިޖީއެމްއެޗްގެ އެންއައިސީޔޫއަށް ދަރިފުޅު ބަދަލު ކުރެވި، ނަރުހުންނާއި ޑޮކްޓަރުންގެ އޯގާތެރިކަން ފެނި އެހާ ގާތުން އެ މަންޒަރުތައް ތަޖުރިބާކުރެވުމުން ފެށުމުން އޭނާގެ ހާސްކަމަށް ކޮންމެވެސް ވަރެއްގެ ފިނިކަމެއް ލިބުނެވެ.\nފާތުންގެ ދެމަފިރިންނާއި ދަރިފުޅު\nދަރިފުޅު ވިހައިގެން ފުރަތަމަ ތިން މަސްދުވަސް ހޭދަވީ ހޮސްޕިޓަލްތަކުގަ އެވެ. ފުރަތަމަ ދަރިފުޅު އޮތީ އޮކްސިޖަން ގުޅާ ފައެވެ. އެއަށްފަހު ހޮޅިން ކާއެއްޗެހި ދެމުން ދިޔައިރު ވަކި ހިސާބަކުން ހޮޑު އަންނާތީ އެކަންވެސް ހުއްޓުނެވެ. އެހިސާބުން ގޮހޮރުގެ މައްސަލައެއް ފެންމަތިވެ ހަމައެކަނި އައިވީ ގުޅާފައި ބާއްވަން ޖެހުނެވެ. އަދި އެއަށްފަހު މާބޮޑަށް ރީނދޫވުމުން ފޮޓޯތެރަޕީވެސް ފެށުނެވެ. އެއާއެކު ހަމުގެ މައްސަލަތައް ދިމާވެ ކުޑަމިނުން ނެޕިީވެސް ނުޖަހާ ބާއްވަން ޖެހުނެވެ. މިކަންކަން މަޑުމަޑުން ރަނގަޅުވިއިރު، އެންމެ ބޮޑު ކަމަކަށްދިމާވީ ދުވަސްނުފުރާ ވިހާ ކުދިންނަށް އާންމުކޮށް ދިމާވާ އެންމެ ބޮޑު އެއް މައްސަލަ ކަމުގައިވާ ލޮލުގެ މައްސަލަ އެވެ. ރެޓިނޯޕަތީ އޮފް ޕްރިމެޗުއަރިޓީ އެވެ.\nރާއްޖޭގައި މިކަމަށް ޑައިގްނޯޒްކުރުން ފިޔަވާ އިތުރު ފަރުވާއެއް ދެވެން ނެތުމުން އެމެޖެންސީގައި އިންޑިއާއަށް ގެންގޮސް ތިން ލޭޒާ ޓްރީޓްމަންޓް އާއި ލޮލުގެ ސާޖަރީއެއްވެސް ހެދުނެވެ. ނަމަވެސް ސާޖަރީ ނާކާމިޔާބުވިކަން ޑޮކްޓަރުންނަށް އެނގުނީ ދަރިފުޅުގެ ލޯ ކުޑަވާން ފެށުމުންނެވެ. އެވަރުންވެސް އުންމީދު ކަނޑާނުލައި އެ ދެމަފިރިންނާއި އާއިލާގެ ކުޅަދާނަކަން ހުރި ވަރުން ދެވެން އޮތް ހުރިހާ ގައުމަކަށް ގޮސް ޑޮކްޓަރަކަށް ދެއްކި އެވެ. އެއް ލޮލުގެ ފެނުން ގެއްލުނުއިރު، އަނެއް ލޮލުގެ ފެނުންވެސް ވަރަށް ދަށެވެ. ލޮލުގެ މައްސަލައިގެ އިތުރަށް ހެދިބޮޑުވުމުގައި އެ އުމުރުގެ އެހެން ކުދިންނާއި އަޅާބަލާއިރު ދަރިފުޅުގެ ގެ ހަރަކާތްތެރިވުން ލަހެވެ. އެއާއެކު އެކަންކަމަށް ދޭންޖެހޭ ތެރަޕީތައް މިހާރުވެސް ކުރިއަށް ދެއެވެ.\nއެންމެ ހިތްދަތިވީ މީހުންގެ އިލްޒާމުތަކަށް\nމިއީ 2013 ގައި ފާތުން ކުރި ތަޖުރިބާ އެވެ. އެދުވަހާއި މިއަދާއި ދެމެދު ތާރީހުގެ ބޮޑު ފަރަގެއް އެބައޮތެވެ. ފާތުންއަށް މިހާރު އިތުރު ދަރިއެއްވެސް ލިބިއްޖެ އެވެ. ދުވަސްނުފުރަ އެވެ. މި ދަރިފުޅުވެސް ލިބުނީ 32 ވަނަ ހަފްތާގަ އެވެ. ތަފާތަކީ މިފަހަރު މާބޮޑަށް ކަންކަން އެނގުމާއި ހޭލުންތެރިވެފައިތިބުމެވެ.\nދޮށީ ދަރިފުޅަށްފަހު ހުރިހާ ވަގުތެއްވެސް ދަރިފުޅާއި އެކު ހޭދަކުރުމަށް އޭނާ ހުންނަނީ ހުސްކޮށްގެނެވެ. އެ ހިތްދަތި އަދި ބިރުވެރި ތަޖުރިބާތަކަށްފަހު މިއަދުވެސް އޭނާ މަސައްކަތްކުރަނީ އެހެން އާންމު ކުދިންނެކޭ އެއްފަދަ އުފާވެރި "ނޯމަލް" ދިރިއުޅުމެއް ދަރިންނަށް ދެވޭތޯ އެވެ.\nދަރިފުޅުގެ ސާޖަރީއަށްފަހު އިންޑިއާގައި އުޅެނިކޮށް ފާތުންގެ ބައްޕަ އަށް ސްޓްރޯކެއް ޖެހި ވަނީ މި ދުނިޔެ ދޫކޮށްފަ އެވެ. ހިތާމައާއި ވޭނުން ފުރިފައިވީ އެ ދުވަސްތަކަކީ މިއަދު މާޒީ އެވެ. ނަމަވެސް އަދިވެސް ބަދަލުނުވާ އެއްކަމަކީ އޭނާއަށް އަމާޒުވާ މީހުންގެ ބަދު ބަސްތަކާއި އިލްޒާމުތަކެވެ. އެ ކަންކަމުގެ ސަބަބުން ކުރި އަސަރުތަކާ ހެދި ނަފްސާނީ އެހީތެރިކަންވެސް އޭނާ ހޯދި އެވެ.\nފާތުންނާއި އޭނާގެ ދެދަރިން.\n"އެންމެ ދެރަވަނީ މީހުން ބުނާތީ، ދަރިފުޅަށް އެހެންވީ ފާތުންއާ ހެދިއޭ. ނުބަލާ އުޅުނީމަ އޭ. މިވެނި ކަމެއް ކުރީމަ އޭ. އެކަމަކު އެއްވެސް މައްސަލައެއް ނެތި ވިހެއުމާއި ހަމައަށް ހުރިހާ ކަމެއް ދިޔައީ ހަމަ ނޯމަލް ޕްރެގްނަންސީއެއްގެ ގޮތުގައި. އެހެން ބުނެލަން ފަސޭހައަސް، އަސްލު މަންމައެއްގެ ހައިސިއްޔަތުން އެ ކުރެވޭ އިހުސާސް އެއްވެސް މީހަކަށް ނުވިސްނޭނެ ކަންނޭނގެ" ފާތުން ބުންޏެވެ.\nނޮވެމްބަރު 17، ދުވަސް ނުފުރާ ވިހާ ކުދިންނަށް ހާއްސަ ދުވަހެއް\nއިއްޔެ ބައިނަލްއަގުވާމީ ގޮތުން ފާހަގަކުރާ ދުނިޔޭގެ ދުވަސްނުފުރާ ވިހާ ކުދިންގެ ދުވަހެވެ. ދުނިޔޭގައި އަހަރެއްގެ މައްޗަށް 15 މިލިއަން ކުދިން ދުވަސް ނުފުރާ ވިހާއިރު، މިދުވަހުގެ ބޭނުމަކީ ދުވަސްނުފުރާ ވިހާ ކުދިންގެ ހާލަތު ދެނެގަތުމާއި އެކުދިންނާއި އާއިލާތަކަށް އެހީތެރިވެދިނުމެވެ.\nމާބަނޑުވެ 37 ހަފްތާ ކުރިން ވިހާ ކޮންމެ ކުއްޖަކީ ދުވަސްނުފުރާ ވިހާ ކުއްޖެއްގެ ގޮތުގައި ގުނެ އެވެ. ދުވަސް ނުފުރާ ވިހެއުން ނުވަތަ "ޕްރީޓާމް ބާތު" ތިން ބަޔަކަށް ގިންތި ކުރެވެ އެވެ.\nއެކްސްޓްރީމް ޕްރީޓާމް (28 ހަފްތާއަށް ވުރެ ކުޑަ)\nވެރީ ޕްރީޓާމް (28 ހަފްތާއާއި 32 ހަފްތާއާއި ދެމެދު)\nމޮޑަރޭޓް ޓު ލޭޓް ޕްރީޓާމް (32 ހަފްތާއާއި 37 ހަފްތާއާއި ދެމެދު)\nއައިޖީއެމްއެޗްގެ ކުޑަކުދިންގެ ހާއްސަ ޑޮކްޓަރު ޑރ. އަހްމަދު ފައިސަލް ވިދާޅުވާ ގޮތުގައި ދުވަސްނުފުރާ ވިހަން ދިމާވާ ބައިވަރު ސަބަބުތައް ހުރެ އެވެ. މިގޮތުން މާބަނޑުއިރު ހަކުރު މައްޗަށް ދިއުމާއި، ލޭ މައްޗަށް ދިއުމާއި، ބަރުދަން އިތުރުވުމާއި އަދި ސާވިކްސް ގެ މައްސަލަތައް ހުރުމަކީ ދުވަސް ނުފުރާ ވިހެއުމަށް މެދުވެރިވާ ކަންކަމެވެ. މީގެ އިތުރުން އެއް މާބަނޑު ދެ ކުދިން ނުވަތަ އެއަށްވުރެ އިތުރުވުމާއި ޕްލެސެންޓާގެ މައްސަލަތަކެއް ހުރެއްޖެނަމަ އެއީވެސް މިކަމަށް މެދުވެރިވާ ސަބަބުތަކެވެ.\nދިވެހިންގެ ސަމާލުކަން މިކަމަށް ބޭނުންވޭ!\nރާއްޖޭގެ ނިއުބޯން އެންޑް ބާތު ޑިފެކްޓް ރެޖިސްޓްރީގެ ތަފާސްހިސާބުތައް ދައްކާގޮޮތުން 2019 ވަނަ އަހަރު އެކަނިވެސް ރާއްޖޭގައި 635 ކުދިންވަނީ ދުވަސް ނުފުރާ ވިހާފަ އެވެ. މިއީ އަލަށް އުފަންވި ކުދިންގެ ޖުމްލަ 11.96 ޕަސެންޓެވެ އެވެ.\nއައިޖީއެމްއެޗްގެ އެންއައިސީޔޫގެ 2016 ވަނަ އަހަރުގެ ތަފާސްހިސާބުތައް ދައްކާގޮތުން، 24 ހަފްތާގައި ވިހާ ކުދިން ނުކުޅެދުންތެރިކަމާއި އެކު ނުވަތަ ނުކުޅެދުންތެރިކަމެއް ނެތި ފުރާނަ ސަލާމަތްކުރުމުގެ 50 ޕަސެންޓް ފުރުސަތު އޮވެ އެވެ. އަދި 28 ހަފްތާއިން ފެށިގެން ވިހާކުދިންގެ މި ޕަސެންޓޭޖު މަތިވަމުން ދެ އެވެ.\nމިހާތަނަށް އައިޖީއެމްއެޗްގައި ދުވަސްނުފުރާ ވިހެއި ކުދިންގެ ތެރެއިން ފުރާނަ ސަލާމަތްކުރެވުނު އެންމެ ކުޑަކުއްޖަކީ 23 ހަފްތާގައި ވިހެއި ކުއްޖެކެވެ. ދުވަސް ނުފުރާ ވިހެއުން ހުއްޓުވުމަށް ކުރެވޭނެ މާ ގިނަ ކަންތައްތަކެއް ނެތް ނަމަވެސް، އުފަންވާ ކުދިންގެ ހާލަތު ރަނގަޅުކުރުމަށް ކުރެވޭނެ ގިނަ ކަންތައްތަކެއް އެބަހުއްޓެވެ.\nމިކުދިންގެ ހާލަތު ރަނގަޅުކުރުމަށް އިތުރު އެހީބޭނުންވޭ\nޑރ. ފައިސަލް ފާހަގަކުރެއްވިގޮތުގައި އެންމެ މުހިންމު ކަމަކީ ދުވަސްނުފުރާ ވިހާފާނެކަމަށް ކިރިޔާވެސް ލަފާކުރެވޭނަމަ ނިއޯނޭޓަލް އިންޓެންސިވް ފަރުވާ ދެވޭނެ ތަނެއްގައި ހުރުމެވެ.\n"މިކަމުގައި ކިތަންމެ ކުރިން އެކަން އެނގުނަސް އަޅުގަނޑަކަށް ހިޔެއް ނުވޭ އެއްވެސް މީހަކު ފުލީ މިކަމަށް ތައްޔާރުވާނެ ހެނެއް. ކޮންމެ މީހެއްވެސް އުންމީދުކުރާނީ ވީހާވެސް އަވަހަކަށް ދަރިފުޅު ގޮވައިގެން ގެއަށް ދިއުން. އެހެންވީމަ ގިނަ ފަހަރު އަސްލު މައިންބަފައިން ތިބޭނީ ޝޮކްގައި. ހާއްސަކޮށް އެންއައިސީޔޫ ތެރެއަށްވަދެ އެ މަންޒަރުތައް ފެނުނީމަ ވަރަށް ބޮޑަށް މައިންބަފައިންނަށް އަސަރުކުރޭ،" ޑރ. ފައިސަލް ވިދާޅުވި އެވެ.\nމި މައްސަލައާ ގުޅޭ ގޮތުން ޑރ. ފައިސަލް ވަނީ "ޔާގޫތު" ގެ ނަމުގައި ފޮތެއްވެސް ލިޔުއްވާފަ އެވެ. އަދި ދުވަސް ނުފުރާ ވިހާފާނެ ކަމަށް ޑޮކްޓަރުންނަށް ލަފާކުރެއްވޭނަމަ ކުޑަކުދިންގެ ޑޮކްޓަރުން މެދުވެރިކޮށް ކައުންސިލިން ދީ މިކަންކަމަށް ބެލެނިވެރިން ތައްޔާރުކޮށް ހޭލުންތެރިކުރުމުގެ މަސައްކަތްވެސް އައިޖީއެމްއެޗްގައި ކުރިއަށްގެންދާކަމަށް ޑރ. ފައިސަލް ވިދާޅުވި އެވެ.\nމީގެއިތުރުންވެސް ދުވަސްނުފުރާ ވިހާ ކުދިންނަށް ދޭންޖެހޭ އަވަސް ފަރުވާއަށް ބޭނުންވާ ގިނަ ކަންތައްތަކެއް އަދިވެސް ހުރިކަން ޑޮކްޓަރު ފާހަގަކުރެއްވި އެވެ. މިގޮތުން ދުވަސްނުފުރާ ވިހާ ކުދިންނަށް ބޭނުންވާ ކެފެއިން އާއި ހިއުމަން މިލްކް ފޯޓިފައާ މިހާރުން މިހާރަށްވެސް ބޭނުންވާކަމަށް ޑރ.ފައިސަލް ފާހަގަކުރެއްވި އެވެ. އަދި މިކުދިންނަށް ގާތުން ދިނުމަށްޓަކައި ކޮންމެ ތިންގަޑިއިރަކުން ކަހަލަ ގޮތަކަށް ކިރު ދިނުމަށް ނުވަތަ ކިރު ހިފައިގެން ހޮސްޕިޓަލަށް އަންނަންޖެހޭއިރު ފެމިލީ ސެންޓާޑް ކެއާއެއްގޮތަށް ފަރުވާދިނުމުގެ ކަންކަން އިންތިޒާމުކުރުމުގެ މުހިންމުކަންވެސް އޭނާ ފާހަގަކުރެއްވި އެވެ.\nދުވަސް ނުފުރާ ވިހެއުމަކީ ހީކުރެވޭ ގޮތާ ހިލާފަށް އާދައިގެ ކަމެއް ނޫނެވެ. އެއަށްވުރެ މާހިތްދަތި ތަޖުރިބާތަކެއް ކުރެވިދާނެ ކަމެކެވެ. ދުރާލާ ވިސްނައި ތައްޔާރުވެ ސަމާލުކަންދެންޖެހޭ ކަމެކެވެ.


Fauzaan: Fahuruveri Scout Eh, Gadha Vihsaaraigai Dhehki Hihvaru! - Vaguthu\nފައުޒާން: ފަހުރުވެރި ސްކައުޓެއް، ގަދަ ވިއްސާރައިގައި ދެއްކި ހިތްވަރު!\n3 މަސް ކުރިން ( ޖެނުއަރީ 16, 2021 )\n(ފުވައްމުލައް ސިޓީ) އެއީ ހުޅުމާލެ އަށް ގަދަ ވަޔާއެކު ވިއްސާރަ ކުރި ބިރުވެރި ރެއެކެވެ. އެ ރޭގެ ތަޖުރިބާ ކުރަން ޖެހުނު އެއް ބަޔަކަށް ސްކައުޓް އެސޯސިއޭޝަންގެ ފަރާތުން ބޭއްވި ނެޝަނަލް ކްރާފްޓް ކޭމްޕްގައި ބައިވެރިވި ފުވައްމުލަކު ސްކައުޓް ގްރޫޕުގެ ކުދިން ވާނެއެވެ. އެ ބިރުވެރި ވަގުތުގައި ލީޑަޝިޕް ދެއްކި އެއް ބައިވެރިއަކީ އަހުމަދު ފައުޒާނެވެ. ނޮވެމްބަރު 2019، ގައި ބޭއްވި އެ ކޭމްޕްގައި ބައިވެރިވި ކުދިންނަށް އެއީ ހަނދާނުން ފޮހެލަން ދަތި ރެއެކެވެ.\nބޮޑު ފަސްގަނޑެއް އޮންނަ ހުޅުމާލެ ދެ ވަނަ ފިޔަވަހީގައި އެ ކުދިން ކޭމްޕް ޖަހައިގެން ތިއްބައި ވަރުގަދަ ވިލާގަނޑަކާ އެކުގައި ޖަހާފައި ހުރި ބައެއް ޓެންޓުތައް އެއްލާލިއެވެ. ޓެންޓުތަކުގެ ތެރެއަށް ފެން ވަދެ، ކުދިން ގޮތް ހުސްވިއެވެ. އެކަމަކު، މާޔޫސްވެ، މިލާ މޯޅިވެފައިވާ މޫނުތަކަށް ހިތްވަރު ގެނެސް ދިނީ ފައުޒާނެވެ. އެއް އަތުން ދަބަސްތައް ހިފައިގެން ފަހަރަކު ކުއްޖަކު ގޮވައިގެން ފައުޒާން ދުއްވައިގަތީ އެޑްމިން ޓެންޓަށެވެ.\nދަރިވަރުން ތިބި ޓެންޓުތައް އެއްލާލި ބިރުވެރި އެ ހާދިސާގައި ކުދިންނަށް ހިތްވަރުދީ، އެހީތެރިވި ލީޑަރަކީ ފައުޒާނެވެ!\nހުޅުމާލޭގެ ދެވަނަ ފިޔަވަހީގައި ބޭއްވި ސްކައުޓް ކްރާފްޓް ކޭމްޕްގެ ތެރެއިން ނަގާފައިވާ ފޮޓޯއެއް\nމިދިޔަ ހޮނިހިރު ދުވަހު ފައުޒާން މި ދުނިޔެއާ އަބަދުގެ އަބަދަށް ވަކިވެގެން ދިޔައީ، އެފަދަ ނަމޫނާއެއް ދައްކައިފައެވެ. ފުވައްމުލަކު "މާނެރެ" ސަރަހައްދަށް މޫދަށް އެރި އުޅެނިކޮށް ދެ އެކުވެރިއަކު ގެނބިގެން އެހީއަށް އެދިއެދި ތިއްބައި، އެ ކުދިން ސަލާމަތް ކުރީ ހަމަ ފައުޒާނެވެ. އެއީ ފައުޒާންގެ ފުރާނަ އަށް ބެލުމެއް ނެތިއެވެ. އެންމެ ފަހުން ފައުޒާން ދުނިޔެއާ ވަކިވީ، ގަދަ އޮއިވަރެއްގައި ޖެހި ސަލާމަތް ވެވޭނެ މަގެއް ނެތިގެންނެވެ.\nފުވައްމުލަކު ސްކޫލްގެ ގްރޭޑް 10 ގައި ސާނަވީ ތައުލީމް ހާސިލް ކުރަމުން ދިޔަ ފައުޒާންގެ ކުއްލި މަރުވެގެން ދިޔައީ މުޅި ރަށަށް ވެރިވެފައިވާ އުޖާލާކަން ފަނޑުވެގެން ދިޔަ ހިތާމަވެރި ދުވަހަކަށެވެ. ފަހުރުވެރި ރަން ވަނަތަކެއް ރަށަށް ހޯދަ ދިން ހިތްވަރު ގަދަ "ގައުމީ ބަތަލެއް" މި ފަސްގަނޑާ ކުއްލި ގޮތަކަށް އަލްވަދާއު ކިޔަން ޖެހުން ވެގެން ދިޔައީ ބަހާރު މޫސުމުގެ ކުލަތަކުން ޖަރީވެފައިވާ މޫނުތަކަށް ހަރީފުގެ ކުލަވަރު ވެރިވިގެން ދިޔަ ކަމަކަށެވެ. މުޅި ގައުމު ރޮއްވާލި ހިތާމަވެރި ދުވަހަކަށެވެ. ފައުޒާން ފަހު ނޭވާ މި ފަސްގަނޑަށް ދޫކުރީ އިންސާނިއްޔަތުކަން ދައްކައިފައެވެ.\nދެ ރަހްމަތްތެރިންގެ ފުރާނަ ސަލާމަތްކުރުމުގެ ތެރޭގައި ހިނގި މި ހިތާމަވެރި ހާދިސާ ވެގެން ދިޔައީ ގައުމީ ހިދުމަތުގައި މަސައްކަތް ކުރަމުންދާ ސްކައުޓުންގެ ލޯތައް ވެސް ތެންމާލި ދުވަހަކަށެވެ. ހާއްސަކޮށް ފައުޒާން ސްކޫލްގެ ސްކައުޓް ގުރޫޕްގެ ހުރިހާ ސްކައުޓުންނަށާއި ލީޑަރުންނަށް މި ހާދިސާވެގެން ދިޔައީ ހަނދާނުން ފިލައިގެން ނުދާނެ ހިތާމަވެރި ދުވަހެއްގެ ގޮތުގައެވެ. އެ ވާހަކަތައް ފުވައްމުލަކު ސްކައުޓު ގްރޫޕްގެ ސްކައުޓުންނާއި އެކުދިންގެ ލީޑަރުން ހިއްސާކުރީ އަސަރާ އެކީގައެވެ. ފައުޒާން ނެތުމަކީ އެމީހުންނަށް ލިބުނު ވަރަށް ބޮޑު ދެރައެކެވެ.\nފައުޒާންގެ ސްކައުޓް ލީޑަރު ހުސައިން ސޯލިހް ވިދާޅުވީ ފައުޒާނަކީ ހިތްވަރު ގަދަ ކަންކަމަށް ފަރުވާ ބަހައްޓާ ދަރިވަރެއް ކަމަށެވެ. އަދި ފައުޒާނަކީ އެހެން ކުދިންނާ ހިލާފަށް ކަންކަމުގައި އިސް ނަގައި، "ލީޑަރަކަށް ވަމުން އަންނަ" ކުއްޖެއް ކަމަށް ހުސައިން ސޯލިހް ވިދާޅުވިއެވެ.\n"ފައުޒާނަކީ ސްކައުޓުންގެ ތެރޭގައި އިސްކޮށް އުޅޭ ކުއްޖެއް. އިސްކޮށް އުޅުމުގެ އިތުރުން އޭނަގެ އަމިއްލަ ގޮތްތަކެއް ހުރޭ. އެ ކުރާ ކަމަކަށް ހިތްވަރު ނެރެ، އެކަމެއް ފުރިހަމަ ކުރުމަށް ވަރަށް މަސައްކަތް ކުރާނެ. މިކޮޅުގައި ސްކައުޓް ހަރަކާތުގެ ޓްރެއިނިންގް ޝެޝަންތަކުގައި ވެސް އޭނަ ބޭނުންވާނެ އަބަދުވެސް އެންމެ ބަރާބަރު ސްކައުޓަކަށް ވާން. އަދި އެހެން ކުދިން ވެސް އޭނަ ކަހަލަ ސްކައުޓަކަށް ވުމަށް ވަރަށް މަސައްކަތް ކުރާނެ،" ފައުޒާން ސިފަކޮށްދެއްވަމުން އޭނާގެ ސްކައުޓް ލީޑަރު ހުސައިން ސޯލިހް ވިދާޅުވިއެވެ.\nހުސައިން ސޯލިހް ވިދާޅުވީ ނެޝަނަލް ކްރާފްޓް ކޭމްޕަކީ ތަފާތު އެކި ތަޖުރިބާތަކެއް ކުރެވުނު ކޭމްޕެއް ކަމަށެވެ.\nހުސައިން ސޯލިހް ވިދާޅުވި ގޮތުގައި އެއީ ވަރަށް ވިއްސާރަ އަދި ވައި ގަދަ ރެއެކެވެ. ގަދަވަޔާއެކު ޖަހާފައިވާ ޓެންޓްތައް އެއްލާލި އިރު، ކުދިންތައް ތިބީ ޓެންޓުތައް ދަށުގައި ކަމަށާއި އޭރު 13 އަހަަރުން ދަށުގެ ކުޑަކުދިން ވެސް ތިބި ކަމަށް ހުސައިން ސޯލިހް ވިދާޅުވިއެވެ.\n"އެ ވިއްސާރަ ރޭގައި އަޅުގަނޑުމެން ގެންދިޔަ ޓެންޓް ވިއްސައިގެން ދިޔައީ. ކުދިން ތިބީ ޓެންޓް ދަށުގައި، ގްރޭޑް ހައެއް އަދި ހަތެއްގައި އުޅޭ ކުޑަ ކުދިން ވެސް ތިބި. އަޅުގަނޑުމެން ވަރަށް ހާލުގަ އޭރު އުޅުނީ. ބައެއް ކުދިން ޓެންޓް ދަށުގަ އޭރު ތިބީ. ސަތަރިގަނޑު ދަށުގައި ތިއްބާ ފެންބޮޑުވަނީ. ފެންބޮޑުވެގެން ދެން ހަނދާނެ ގޮތެއް ނޭންގިގެން އެންމެ ފަހުން އައިސް ކޭމްޕް ލީޑަރުން އަޅުުގަނޑުމެން ގެންދިޔައީ،" ހުސައިން ސޯލިހް ވިދާޅުވިއެވެ.\nނަމަވެސް މާޔޫސްވެފައިވާ ހިތްތަކަށް އުފާވެރިކަން ގެނެސް ދިނީ ހުސައިން ސޯލިހް ވެސް ވިދާޅުވި ގޮތުގައި ފައުޒާނެވެ.\n"އެއް އަތުން ޓެންޓް ތެރޭގައި ހުރި ދަބަސްތައް ހިފައިގެން އެ ތަނުގައި ތިބި ދެ ތިން ކުއްޖަކު ގޮވައިގެން އެޑްމިން ޓެންޓާ ދިމާއަށް އޭނާ ދުއްވައިގަތީ ވެހެމުން ދިޔަ ވާރެ އިން ސަލާމަތްވުމަށް ބޮލާ ދިމާލަށް ސަތަރިގަނޑެއް ނަގައިގެން،" ހުސައިން ސޯލިހް ވިދާޅުވިއެވެ.\nހުސައިން ސޯލިހް ވިދާޅުވި ގޮތުގައި ކުދިން އެޑްމިން ޓެންޓަށް ގެންގޮސް އެ ތަނުގައި ބޭތިއްބީ ވެސް ފައުޒާނެވެ. ޓެންޓް ވިއްސާލައިގެން އުޅޭ ކަން އެސޯސިއޭޝަންގެ އިސްވެރިންނަށް "ރޭކާލީ" ވެސް ފައުޒާން ބުނުމުން ކަމަށް ވެސް ހުސައިން ސޯލިހް ވިދާޅުވިއެވެ.\nފައުޒާން ބަލަން ނުހުރެ، ޓެންޓްގައި ހުރި ހުރިހާ އެއްޗެއް ހިޔަލުގެ އައްސޭރިއަކަށް ގެންދިއުމުގައި "ފައުޒާން ދެކޮޅަށް ދުވީ ވަރުބަލި ކަމެއް ނެތި" ކަމަށާއި އެއީ އޭނާގެ އިސް ނެގުމާއި ކެރޭ ކަން ދައްކުވައި ދިން އެއް ހާދިސާ ކަމަށް ހުސައިން ސޯލިހް ވިދާޅުވިއެވެ.\nފައުޒާންގެ ކުއްލި މަރާ ގުޅިގެން ފުވައްމުލަކު ސްކައުޓް ގްރޫޕްގެ ސީނިއާ ޕެޓްރޯލް ލީޑަރު (އެސްޕީއެލް) އަހްމަދު މާއިޝް ބުނީ ފައުޒާންއާ އެކުގައި ދިޔަ ކޭމްޕްތައް މަތިން ވަރަށް ހަނދާންވާ ކަމަށެވެ. އެގޮތުން ފައުޒާންއާ އެކު ކުރެވުނު ތަޖުރިބާތައް "ވަގުތު" ޓީމާ އޭނާ ހިއްސާކުރީ އަސަރާއެކު، ފެންކަޅިވެފައިވާ ހާލުގައެވެ.\nފުވައްމުލަކު ސްކައުޓް ގްރޫޕްގެ ސީނިއާ ޕެޓްރޯލް ލީޑަރު (އެސްޕީއެލް) އަހްމަދު މާއިޝް - ވަގުތު އިމޭޖެސް: މުހައްމަދު އަފްޒަލް\nމާއިޝް ދެކޭ ގޮތުގައި ސްކައުޓެއްގެ ކިބައިގައި ހުންނަން ޖެހޭ ހުރިހާ ސިފައެއް ފައުޒާންގެ ކިބައިން ފެނިފައިވެއެވެ. އެގޮތުން ފައުޒާންގެ ހަރުދަނާ ވިސްނުމާއި އިސްނެގުންތެރިކަމަކީ ކޮންމެ މީހަކަށްވެސް އޭނާގެ ފަރާތުން ފާހަގަވާނެ ކަންކަން ކަމުގައި މާއިޝް ފާހަގަކުރިއެވެ.\n"އޭނައަކީީ (ފައުޒާން) ފުރިހަމަ ސްކައުޓެއް. ސްކައުޓެއްގެ ކިބައިގައި ހުންނަން ޖެހޭ ހުރިހާ ސިފައެއް އޭނާގެ ކިބައިގައި ހުރޭ. ލީޑާޝިޕް، ބްރޭވަރީ، މިއީ ލީޑަރެއްގެ ހުންނަ ކްރިއޭޓިވިޓީ، ކުދިން ގޮވައިގެން އުޅެން ޖެހޭ ގޮތް އޭނައަށް އެނގޭ. ހަމައެއާއެކު ގްރޫޕް މަސައްކަތްތައް ކުރާ އިރު އެންމެން ބައިވެރިކޮށްގެން އެކަމެއް ކުރަން ވެސް އޭނައަށް އެނގޭ. ދެން ޕަންޗުއަލިޓީއަށް ބަލާ އިރު ފައުޒާން ދުވަހަކުވެސް އެއްވެސް ކަމެއްގަ ގަޑިޖެހިފައެއް ނުވޭ. އެއީ ހަމަ ނަމޫނާ ކުއްޖެއް،" ފައުޒާން ސިފަކޮށްދެމުން މާއިޝް ކިޔައިދިނެވެ.\nމާއިޝް ބުނި ގޮތުގައި ސްކައުޓް ހަރަކާތުގެ ތެރެއިން ފައުޒާންއާ ހަވާލުކުރެވޭ މަސައްކަތްތައް އަބަދުވެސް ވަރަށް ފުރަހަމައަށް ނިންމާލެވޭތޯ އޭނާ މަސައްކަތް ކޮށްފައިވެއެވެ. އަދި ހަވާލުކުރެވޭ މަސައްކަތްތަކުގައި އެހެން ކުދިން ބައިވެރިކޮށް، އެކުދިންނާއި މަޝްވަރާކޮށްގެން ކުރިއަށް ގެންދާކަމީ އެހެން ކުދިންގެ ލޯބި އެންމެ ބޮޑަށް ފައުޒާންއަށް ލިބޭ އެއް ސަބަބު ކަމަށް އޭނާ ބުންޏެވެ.\nމީގެ އިތުރުން ހަވާޅުކުރެވޭ މަސައްކަތްތައް ނިންމުމުގައި އޭރަކު ލިބެން ހުންނަ އެއްޗެއް ބޭނުންކޮށްގެން ހިތްތިރި ކަމާއެކު ކޮންމެ މަސައްކަތެއް ވެސް ނިންމުމަށް އޭނާ އެހެން ކުދިންނަށް ބާރުއަޅާކަންވެސް މާއިޝް ފާހަގަކުރިއެވެ.\nފައުޒާން ގެނބިގެން ނިޔާވި ހަބަރު ލިބުމާ ގުޅިގެން ކުރެވުނު އިހްސާސްތައް ހިއްސާ ކުރައްވަމުން އަލީ ސޯލިހް ވިދާޅުވީ "ހީވީ އަމިއްލަ ދަރި"އެއްގެ މަރުގެ ހަބަރު ކަންފަތުގައި ޖެހުނު ހެން ކަމަށެވެ. އެ ހަބަރު ލިބުނީ ފިހާރައެއްގައި ހުއްޓައި ކަމަށާއި ވަގުތުން ފައުޒާން ގެއަށް ދިޔަ އިރު، ހަށިގަނޑު ކޮޓަރީގައި ބާއްވާފައި އޮތް ކަމަށް އަލީ ސޯލިހް ވިދާލުވިއެވެ. އަދި ފައުޒާންގެ މޫނުމަތީގައި އޮތް ފޮތިގަނޑު ނެގުމުން ހިތަށް ކުރި އަސަރު ބަޔާންކޮށްދެން ދަތި ކަން ފާހަގަކުރެއްވިއެވެ.\n"އަޅުގަނޑަށް އެ ކުއްޖާ އެނދު ގަނޑެއްގައި ބާއްވާފައި އޮތް އޮތުން ފެނިގެން ދިއުމުން ހަމަ ކަރުނަ އޮއްސާލި. އިހްސާސްވީ އައްމިލަ ދަރިއަކު މަރުވެގެން ދިޔައީ އޭ، ދުނިޔެ ދޫކޮށް. މިއީ ސްކޫލްގެ ސްކައުޓް ހަރަކާތަށް ލިބުނު ވަރަށް ބޮޑު ހީނަރުކަމެއް." އަލީ ސޯލިހް ވިދާޅުވިެއވެ.\nސްކައުޓް ހަރަކާތާ ފައުޒާން ގުޅުނީ 2015 ވަނަ އަހަރުއެވެ. އޭރު އޭނާ ކިޔަވަމުން ދިޔައީ ގްރޭޑް ފަހެއްގައެވެ. އެއަހަރު ފަހު ކޮޅު އަލަށް ސްކައުޓާއި ގުޅުނު ކުދިން ހުވާކޮށްފައިވެއެވެ. ހުވާކުރުމަށްފަހު އަހަރީ ކޭމްޕްގައިވެސް ފައުޒާން ވަނީ ބައިވެރިވެފައެވެ. ދެދުވަހަށް ދިގު ދެމިގެން ދިޔަ އެ ކޭމްޕް ބޭއްވީ ފުވައްމުލައް ސްކޫލްގައެވެ.\nފުވައްމުލަށް ސްކައުޓް ގްރޫޕުން 2016 ވަނަ އަހަރު ބޭއްވި ދެ ކޭމްޕްގައިވެސް ފައުޒާން ބައިވެރިވެފައިވެއެވެ. އެއީ ރަށު ތުނޑީގައި ތިން ދުވަސްވަންދެން ބޭއްވި ލީޑާސް ކޭމްޕަކާއި އެ އަހަރުގެ އަހަރީ ކޭމްޕެވެ.\nމީގެ އިތުރުން 2017، 2018 އަދި 2019 ވަނަ އަހަރު ބޭއްވި އަހަރީ ކޭމްޕްގައިވެސް އޭނާ ބައިވެރިވިއެވެ. އަދި 2019 ވަނަ އަހަރު ރާއްޖޭގައި ބޭއްވި އެންމެ ބޮޑު އެއް ކޭމްޕް ކަމުގައިވާ ކްރާޕްޓް ކޭމްޕްގައިވެސް އޭނާ ބައިވެރިވެފައިވާކަން ފާހަގަކޮށްލެވެއެވެ. ސްކައުޓެއްގެ ގޮތުގައި މުޅި ޖުމްލަ ހަތް ކޭމްޕްގައި އޭނާ ވަނީ ބައިވެރިވެފައެވެ.\nފުވައްމުލަކު ސްކައުޓް ގްރޫޕުން 2019 ވަނަ އަހަރު ބޭއްވި އަހަރީ ކޭމްޕްގެ ތެރެއިން\nފައުޒާން ވަނީ 2017 ވަނަ އަހަރުން ފެށިގެން 2019 ވަނަ އަހަރާއި ހަމައަށް ޕެޓްރޯލް ލީޑަރުކަން ފުރިހަމަކޮށްފައެވެ. ޕެޓްރޯލް ލީޑަރު ކަމުގެ އިތުރުން 2018 ވަނަ އަހަރުން ފެށިގެން 2019 ވަނަ އަހަރަށް އެސިސްޓެންޓް ސީނިޔާ ޕެޓްރޯލް ލީޑަރު (އޭއެސްޕީއެލް) ކަމުގެ މަގާމުވެސް އަދާކުރިއެވެ.\nފައުޒާންގެ އާއިލާއިން ކިޔައި ދިން ގޮތުގައި އޭނާ ވަނީ ސްކައުޓް ހަރަކާތުގައި ގިނަ ކާމިޔާބީތަކެއް ހޯދައިފައެވެ. އެގޮތުން ގިނަ ކޭމްޕްތައް ކާމިޔާބުކަމާ އެކު ނިންމާލިއެވެ.\nފައުޒާން ގެނބުނު "މާނެރެ" ސަރަހައްދަކީ މީގެ ކުރިންވެސް ނުރައްކާތެރި ހާދިސާއެއް ހިނގާފައިވާ އޮއި ބާރު ސަރަޙައްދެކެވެ.\nފައުޒާންގެ މި ހިތްވަރުގެ އަގުވަޒަން ކުރުމުގެ ގޮތުން މި އަހަރުގެ "ބެސްޓް އޯލްރައުންޑް ސްކައުޓް" ގެ އެވޯޑް އޭނާ އަށް ދޭން ވަނީ ނިންމައިފައެވެ.\n"ވަންސް އަ ސްކައުޓް އޯލްވޭސް އަ ސްކަައުޓް" މި ޝިއާރުގައިވާ ގޮތުގެ މަތިން ސްކައުޓް ހަރަކާތާ ގުޅުމަށްފަހު، ދުނިޔެއާ ވަކިވުމަށް ދާންދެން ފައުޒާން ހުރީ ސްކައުޓެއްގެ ގޮތުގައެވެ. ފައުޒާން ކުރި ހުވާއިގެ މަތީގައެވެ. ވަކިވެގެން އެދިޔައީ އެ ސްކާފަށާއި ޔުނީފޯމަށް ފަހުރުވެރި ނަމެއް ހޯދައިދީފައެވެ. ފައުޒާންގެ މަތިން ހުރިހާ ދިވެހިން ވެސް މިއަދު ހަނދާން ކުރާނެއެވެ. އެއީ ދުނިޔެ ދޫކުރި ނަމޫނާ ދަރިވަރެކެވެ.\nފުވައްމުލަކު ދަނޑުވެރިންގެ ޝަކުވާތައް ގިނަ، ހައްލު ބޭނުން!\nޖެނުއަރީ 16, 2021 15:37\nގެނބިގެން މަރުވާ މީހުންނަކީ އާޚިރަތުގެ ޝަހީދުން. އިރާދަކުރެއްވިއްޔާ އޭނާއަށް އެއްވެސް ދެރައެއް ނެތް.\nޖެނުއަރީ 16, 2021 18:34\nއަޅުގަނޑަކީ މާލެއަތޮޅު ތުލުސްދޫ މީހެއް.\nޖެނުއަރީ 16, 2021 20:17\nދެން އަބަދު އޭނަގެ ވާހަކަ ނުލިޔެބަލަ...ހާދަ ދެރައެއް ވެޔޭ😭


ބިލްޑެކްސް އެކްސްޕޯ ކާމިޔާބުކަމާއެކު ނިންމާލައިފި ބިލްޑެކްސް އެކްސްޕޯ ކާމިޔާބުކަމާއެކު ނިންމާލައިފި\nމަސީގެ ބިލަޑެކްސް އެކްސްޕޯގެ ތެރެއިން - ފޮޓޯ: ޕީއެސްއެމް ނިއުސް\nއިމާރާތްކުރުމުގެ ދާއިރާގައި ހަރަކާތްތެރިވާ ކުންފުނިތަކަށް ޚާއްސަކޮށްގެން މޯލްޑިވްސް ނެޝަނަލް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ، މަސީން ބޭއްވި ބިލްޑެކްސް އެކްސްޕޯ ކާމިޔާބު ކަމާއެކު ނިންމާލައިފިއެވެ.\nމި އެކްސްޕޯ ކުރިއަށްދިޔައީ މިމަހުގެ 22 އިން ފެށިގެން 24 ވަނަ ދުވަހުގެ ނިޔަލަށް ދަރުބާރުގޭގައެވެ.\nއިމާރާތްކުރުމުގެ ސިނާޢަތުގައި ހަރަކާތްތެރިވާ ފަރާތްތަކަށް ޚާއްސަކޮށްގެން ކުރިއަށްގެންދިޔަ ބިލްޑެކްސް އެކްސްޕޯ ނިންމާލާފައިވާއިރު މިފަހަރުގެ އެކްސްޕޯ ވަރަށްވެސް ކާމިޔާބުކަމަށް މަސީން ބުނެއެވެ. އެގޮތުން އެކްސްޕޯ ބޭއްވި ތިން ދުވަހުވެސް ހާހަކަށް ވުރެ ގިނަ ފަރާތްތަކުން އެކްސްޕޯއަށް ޒިޔާރާތްކޮށްފައިވާކަމަށް މަސީން ބުނެއެވެ.\nޕީއެސްއެމް ނިއުސްއަށް މަޢުލޫމާތުދެއްވަމުން މަސީގެ އެގްޒެކެޓިވް ބޯޑު މެމްބަރު އައިމިނަތު ސޫޒަން ވިދާޅުވީ، މިއަހަރުގެ އެކްސްޕޯގެ ކާމިޔާބީއާއެކު އަންނަ އަހަރުވެސް މި އެކްސްޕޯ ބޭއްވުމަށް މަސީން ރާވާފައިވާކަމަށެވެ. އެގޮތުން އަންނަ އަހަރުގެ އެކްސްޕޯ ޚާއްސަކުރާނީ ޒުވާނުންނަށް ޚާއްސަކޮށްގެން ޒުވާނުން މިދާއިރާގައި ބިނާކުރުމަށްކަމަށް ސޫޒަން ވިދާޅުވިއެވެ.\n"މިއަންނަ އަހަރުވެސް އެކްސްޕޯ ބާއްވަން އަޅުގަނޑުމެން މިވަނީ ނިންމާފަ. އަންނަ އަހަރު އަޅުގަނޑުމެން ބޮޑަށް ބޭނުންވަނީ ޒުވާނުންނަށް ޓާގެޓްކޮށް ޒުވާނުން ބިނާކުރުމަށް. މިހާރުވެސް ތައްޔާރީތައް ވަމުން އަޅުގަނޑުމެން މިދަނީ." ސޫޒަން ވިދާޅުވިއެވެ.\nމިއަހަރުގެ އެކްސްޕޯގައި 10 ޤައުމަކުން 300 އެގްޒިބިޓަރުން ބައިވެރިވެފައިވާއިރު މި ފަރާތްތަކުގެ މަޢުލޫމާތު ފޯރުކޯށްދިނުމަށް 100 އަށް ވުރެ ގިނަ ސްޓޯލް ބަހައްޓާފައިވެއެވެ. މީގެ ތެރޭގައި ޢިމާރާތްކުރުމުގެ ދާއިރާގައި ހަރަކާތްތެރިވާ ކުންފުނިތަކާއި ކޮންސްޓްރަކްޝަން ކޮންސަލްޓެންސީ ދޭ ފަރާތްތަކާއި ގޭތެރެ ޒީނަތްތެރިކުރުމުގެ ސާމާނު ވިއްކާ ފަރާތްތަކާއި އެނޫންވެސް އެފަދަ ޚިދުމަތްދޭ ކުންފުނިތައް ހިމެނެއެވެ.\nމަސީން ބުނީ މިއަހަރު އެކްސްޕޯގައި ގިނައިން ރަޖިސްޓްރީވީ ބޭރުގެ ފަރާތްތައްކަމަށާއި އެހެންނަމަވެސް މަސީގެ އުއްމީދަކީ އަންނަ އަހަރު ބާއްވާ އެކްސްޕޯގައި ގިނަ ދިވެހި ކޮންޓްރެކްޓަރުން ބައިވެރިވުންކަމަށެވެ.\nބިލްޑެކްސް އެކްސްޕޯގެ މިއަހަރުގެ ތީމަކީ "ބިލްޑް ސޭފް ލިވް ސޭފް" އެވެ. ފާއިތުވި އަހަރުތަކުގައި މިއެކްސްޕޯ ބާއްވާފައިވަނީ ބިލްޑް އެންޑް ހޯމް އެކްސްޕޯގެ ނަމުގައެވެ. އެހެންނަމަވެސް އެކްސްޕޯ އިތުރަށް ހަރުދަނާކުރުމަށްޓަކައި މަސީން ވަނީ އެކްސްޕޯގެ ނަން "ބިލްޑެކްސް އެކްސްޕޯ" އަށް ބަދަލުކޮށްފައެވެ.


Maldives Wave Bodu Promotion Nimen Baakee2Dhuvas - Vaguthu\nމޯލްޑިވްސް ވޭވްގެ ބޮޑު ޕްރޮމޯޝަން ނިމެން ބާކީ ދެދުވަސް\nއަތުކުރީ ގަޑީގެ ދިވެހި ފުރަތަމަ ބްރޭންޑް ކަމަށްވާ މޯލްޑިވްސް ވޭވް އިން ކުރިއަށް ގެންދާ އެކުންފުނީގެ އެންމެ ބޮޑު ޕްރޮމޯޝަން ގައި ބާކީ އޮތީ ދެދުވަސް ކަމަށް އެކުންފުނިން ބުނެފިއެވެ.\nމޯލްޑިވްސް ވޭވް އިން ބުނީ ހުރިހާ ގަޑިއަކުން ޑިސްކައުންޓް ލިބޭ ގޮތައް އެކުންފުނިން ކުރިއަށް ގެންދާ މި ޕްރޮމޯޝަންގައި %50 އާއި ހަމައަށް ޑިސްކައުންޓް ލިބިގެން ދާނެކަމަށެވެ. ޑިސްކައުންޓް ލިބޭ ގަޑިތަކުގެ ތެރޭގައި މޯލްޑިވްސް ވޭވް އަށް އެއްއަހަރު ފުރުން ފާހަގަ ކުރުމަށް ނެރުނު ހާއްސަ ލިމިޓެޑް އެޑިޝަން ކަމަށްވާ ރަންބޮލި އެޑިޝަންގެ ގަޑި ވެސް ހިމެނެއެވެ. މިއީ ވެސް ފަސް އަހަރު ދުވަހުގެ ވޮރެންޓީ އާއިއެކު ވިއްކާ ގަޑިއެކެވެ.\nމޯލްޑިވްސް ވޭވްގެ ބޮޑު ޕްރޮމޯޝަނަކީ ރަމަޟާން މަހަށް ހާއްސަކޮށްގެން ފެށި ޕްރޮމޯޝަނެކެވެ. "ރަމަޟާން މަހަށް ހާއްސަކޮށް ފެށި ޕްރޮމޯޝަނަށް ކަސްޓަމަރުންގެ ފަރާތުން ލިބުނު ތަރުހީބަށް ބަލާފައި ޕްރޮމޯޝަންގެ މުއްދަތު އިތުރު ކުރަން ނިންމީ. މިހާރު ވަނީ މިމހުގެ 20 ވަނަ ދުވަހާއި ހަމައަށް ޕްރޮމޯޝަންގެ މުއްދަތު އިތުރުކޮށްފައި." މޯލްޑިވްސް ވޭވް އިން ބުންޏެވެ.\nމޯލްޑިވްސް ވޭވް އިން ވިއްކާ ގަޑިތައް އެކުންފުނީގެ ޝޯރޫމަށް ޒިޔާރަތް ކޮށްގެންނާއި އޮންލައިންކޮށް ވެސް ގަނެވޭނެއެވެ. މޯލްޑިވްސް ވޭވްގެ ޝޯރޫމް ހުންނާނީ ޗާންދަނީ މަގުގެ ޓޫރިސްޓް ފިހާރަތައް ހުންނަ ސަރަހައްދުގައެވެ. އޮންލައިިންކޮށް މޯލްޑިވްސް ވޭވްގެ ގަޑިތައް ގަންނަން ބޭނުންވާ ފަރާތްތަކަށް ކުންފުނީގެ ފޭސްބުކް ޕޭޖް ނުވަތަ އިންސްޓަގްރާމް އަށް މެސެޖް ކޮށްގެން ގަޑިތައް ގަތުމުގެ އިންތިޒާމް ހަމަޖެއްސޭނެއެވެ.\nމޯލްޑިވްސް ވޭވް އަކީ ކުޑަ ދުވަސް ކޮޅެއްގެ ތެރޭގައި ދިވެހިންގެ މެދުގައި ބޮޑު މަގުބޫލުކަމެއް ހޯދާފައިވާ ބްރޭންޑެކެވެ. މި ބްރޭންޑުގެ ގަޑިތަކަކީ ދިވެހިންގެ އާދަކާދަ އާއި ގުޅޭގޮތައް ޑިޒައިންކޮށް ތައްޔާރު ކޮށްފައިވާ ގަޑިތަކެވެ. މީގެތެރޭގައި "ލިޔެލާ ކަލެކްޝަން" އާއި "ރިހިބޮލި ސީރީޒް" އަދި "ރަންބޮލި ސީރީޒް"ގެ ގަޑިތައް ހިމެނެ އެވެ. މިގަޑިތަކަށް ތިން އަހަރާއި ފަސް އަހަރު ދުވަހުގެ އިންޓަނޭޝަނަލް ވޮރެންޓީ ލިބޭނެއެވެ.\nއަގުބޮޑު، ގިނަ އިނާމުތަކެއް ލިބޭ ޕްރޮމޯޝަނެއް ކޮކާ-ކޯލާ އިން ފަށައިފި\nމޯލްޑިވްސް ވޭވް އިން ބޮޑު ފްލޭޝް ސޭލެއް، އެންމެ ދެގަޑިއިރަށް ވަރަށް އަގުހެޔޮކޮށް!\nމޯލްޑިވްސް ވޭވްގެ ޕާޓްނަރަކަށް ދުބާއީގެ މަޝްހޫރު މޮޑެލްއެއް\nމެއި 18, 2021 11:55\nތީގެ ގަޑި އެއް އަޅައިގެން މީހަކު އުޅެނިކޮއް އަދިނުދެކެން.


ހިޔާ ފްލެޓްގެ އަގު ކުޑަކުރާނަމަ ސަރުކާރަށް ބޮޑު ތަކްލީފެއް އުފުލަން ޖެހޭނެ: ރައީސް | Sandhaanu\nހިޔާ ފްލެޓްގެ އަގު ކުޑަކުރާނަމަ ސަރުކާރަށް ބޮޑު ތަކްލީފެއް އުފުލަން ޖެހޭނެ: ރައީސް\nޖޫން 29, 2021\nހުޅުމާލޭ ދެވަނަ ފިޔަވަހީގައި ހަދާފައިވާ ހިޔާ ފްލެޓްތަކުގެ އަގު އިތުރަށް ކުޑަކުރަންވެއްޖެނަމ ދައުލަތުން ވަރަށް ބޮޑު ތަކުލީފެއް އުފުލަންޖެހޭނެ ކަމަށާ މިހާރުގެ އަގަށް އިތުރު ބަދަލެއް ގެނެވިދާނެކަމަށް ގަބޫލުފުޅުނުކުރައްވާ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސާލިހު ވިދާޅުވެއްޖެއެވެ.\nރައީސް އޮފީހުން ބޭއްވި ނީސްވެރިންގެ ބައްދަލުވުމުގައި ވާހަކަފުޅު ދައްކަވަމުން ރައީސް ވިދާޅުވީ ހިޔާ ފްލެޓްތަކުގެ އަގު މި ސަރުކާރުން ވަރަށް ބޮޑުތަން ކުޑަކޮށްދީފައިވާ ކަމަށެވެ.\n“މިއަށްވުރެ ކުޑަކުރާކަމަށްވަންޏާ ވަރަށް ބޮޑު ތަކުލީފެއް ސަރުކާރުން އިތުރަށް އުފުލަންޖެހޭނެ. މިހާރުވެސް ސަރުކާރުން ގާތްގަނޑަކަށް ލޯނުދައްކާ ނިންމަން ފްލެޓްތަކަށް ފައިސާދައްކާ މީހުންގެ އިތުރަށް ސަރުކާރުގެ ބަޖެޓުން އެބަދައްކަންޖެހޭ 3.2 ބިލިއަން ރުފިޔާ. މިއީ ސަރުކާރަށް އެކި ގޮތްގޮތުން ޓެކްސްގެ ގޮތުގައި ރައްޔިތުން ދައްކާ ފައިސާއިން ހަމައެކަނި މި ފްލެޓްތަކަށް އަޅުގަނޑުމެން ހޭދަކުރަންޖެހޭ ވަރު. އެހެންވީމަ މިހާރު މިއޮތީ ވަރަށް ބޮޑުތަން ކުޑަކުރެވިފައި. މީގެ އިތުރަށް އަޅުގަނޑަކަށް ޤަބޫލެއްނުކުރެވޭ މީގެން މާބޮޑުތަނެއް ކުޑަކުރެވިދާނެކަމަކަށް” ރައީސުލްޖުމްހޫރިއްޔާ ވިދާޅުވިއެވެ.\nހިޔާ ފްލެޓްތަކުގެ މަހު ފީ އެއްގެ ގޮތުގައި މިސަރުކާރުން ހަމަޖައްސާފައިވަނީ މަހަކު 8،500 ރުފިޔާ އެވެ.\nރައީސް ވިދާޅުވީ، ހިޔާ މަޝްރޫއު ކުރިއަށްގެންގޮސްފައިވަނީ ކުރީގެ ސަރުކާރުން އަށް ޕަސެންޓް އިންޓްރެސްޓް ރޭޓުގައި 20 އަހަރުން ދައްކާގޮތަށް ކޮމަރޝަލް ލޯނެއް ނަގައިގެންކަމަށެވެ.\nއަދި އޭރު ފްލެޓްތައް އަގުކޮށްފައިވާގޮތުން ފްލެޓަކަށް 1.2 މިލިއަން ރުފިޔާ ޖެހޭކަމަށާއި، 20 އަހަރުން ދައްކާނަމަ، މަހު ކުލީގެ ގޮތުގައި 10،419 ރުފިޔާ ޖެހޭކަމަށް ވެސް ރައީސް ވިދާޅުވެއެވެ.\n“އަޅުގަނޑުމެން އަލުން އެ ރިވިއުކޮށް، އަގުތަކަށް ބަދަލު މިވަނީ ގެނެސްފައި. އެގޮތުން ބިމުގެ އަގު ކަނޑާ، އަދިވެސް އެހެން މެނޭޖްމަންޓް ފީތަކާއި އެއްޗެތި ކަނޑާލީމަ ފްލެޓެއްގެ އަގު މިޖެހެނީ އެއް މިލިއަން އަށްޑިހަ ތިން ހާސް ބާވީސް ރުފިޔާ. އެއީ އަޅުގަނޑުމެން އަލުން ހިސާބުކުރި އަގަކީ. އަދި އިންޓްރެސްޓް ރޭޓް 6.78 ޕަސެންޓަށް މިއޮތީ ކުޑަކޮށްފައި. އަދި 25 އަހަރުން ދައްކާ ނިންމާގޮތަށް ހެދީމަ 7500 ރުފިޔާއަށް މި ޖެހެނީ. އެހެންވީމަ ކުރިން އޮތް އަގުން މިވަނީ މި ބަދަލާއެކީގައި ވަރަށް ބޮޑު ޢަދަދެއް ކުޑަކުރެވިފައި” ރައީސުލްޖުމްހޫރިއްޔާ ވިދާޅުވިއެވެ.\nރައީސް ވިދާޅުވީ މިހާރުގެ އަގަށް އިތުރު ބަދަލެއް ގެނެވިދާނެކަމަށް ގަބޫލުފުޅުނުކުރައްވާ ކަމަށާ، ނަމަވެސް މިއީ ވަރަށް ގިނަ ބައެއްގެ މަސްލަޙަތާގުޅިފައިވާ ކަމެއްކަމުން، އަދިވެސް އިތުރަށް ސަރުކާރުން މިކަން ބައްލަވާނެ ކަމަށެވެ.\nހިޔާމަޝްރޫގެ ދަށުން ހުޅުމާލޭގައި ދޫކޮށްފައިވާ ފްލެޓްތަކުގެ އަގު ބޮޑުކަމުގެ ޝަކުވާ ފްލެޓްތައް ލިބުނުފަރާތްތަކުން އަންނަނީ ކުރަމުންނެވެ. މި ފްލެޓްތަކުގެ އަގު ކުޑަކޮށްދިނުމަށް އެދި ގޭގޭގައި ތިބެގެން ސޯޝަލް މީޑިއާ މެދުވެރިކޮށް ޝުއޫރު ފާޅުކުރުމުގެ ހަރަކާތްތަކެއްވެސް ފްލެޓް ލިބުނު ފަރާތްތަކުން އަންނަނީ ކުރަމުންނެވެ.\nމިއަގު ތަނާ އެކަށީގެން ނުވާކަމުގެ ޝަކުވާ ބޮޑުވެ، މާލޭ ސިޓީ ކައުންސިލުންވެސް ވަނީ ކުލީގެ އަދަދު 5،500 ރުފިޔާ އަށް ހަމަޖައްސައިދިނުމަށް ރައީސް އޮފީހުގައި އެދިފައެވެ. އަދި ފިނިޝިން މަސަައްކަތް ކުރުމަށް ސަރުކާރުން ދީފައިވާ ތިން މަސް ދުވަހުގެ މުއްދަތުވެސް އިތުރުކުރުމަށް ވެސް މާލެ ސިޓީކައުންސިލުން ވަނީ ރައީސް އޮފީހުގައި އެދިފައެވެ.\nހިޔާ ފްލެޓްތަކުގެ މިހާރު ކުރިއަށްދަނީ ފްލެޓް ލިބުނު ފަރާތްތަކަށް ފްލެޓް ދެއްކުމުގެ މަރުހަލާއެވެ. ވެރިފަރާތާއެކު އެގްރީމެންޓްތަކުގައި ސޮއިކުރުން އަންނަމަހު 14 ގައި ފަށާނެކަމަށްސަރުކާރުންބުނެއެވެ.